cyanic-selkie/wikianc huggingface dataset:
ߜߊ߲ߞߎ߲߬ߘߐ߫ ߛߊ߰ߖߌ߫
ߞߍ߬ߟߍ ߟߊߥߟߌ߬
ߛߊ߭ߡߏ߬ߙߌ߫ ߞߵߏ߬ ߟߋ ߞߴߊ߬ ߝߐ ߘߴߊ߬ ߟߊ߫ ߛߏ߬ߝߊ ߟߎ߬ ߢߍ߫ ߞߴߊ߬ߟߎ߬ ߦߋ߫ ߞߍ߬ߟߍ ߟߊߥߟߌ߬. ߏ߬ ߟߎ߬ ߕߊ߬ߡߌ߲߬ ߘߊ߫ ߞߏ߲߬ߞߊ߲߬ ߞߋߟߋ߲߫ ߞߋߟߋ߲ ߠߎ߬ ߜߊ߬ߛߍ߬ ߟߊ߫ ߞߊ߬ ߕߌ߲ߘߌ ߦߟߍ߬. ߛߊ߰ߖߌ߫ ߖߏ߬ߡߊ߲߬ߘߍ߫ ߞߵߊ߬ ߝߴߊ߬ ߟߊ߫ ߞߟߍ߬ߘߋ߲ ߠߎ߬ ߢߍ߫ ߞߏ߫ ߞߊ߬ ߡߎ߯ߓߏ߲ ߘߊߦߟߍ߬߸ ߊ߬ߟߎ߬ ߥߊ߫ ߘߴߊ߬ߟߎ߬ ߢߊ ߟߊߕߊ߬ ߡߎ߮ ߘߊ߬ߙߏ߬ߣߍ߲ ߠߊ߫. ߓߋ߬ ߘߡߊߘߡߊ ߡߍ߲ ߠߎ߬ ߕߘߍ߬ ߦߋ߫ ߡߏ߬ߙߌ߬ߝߊ ߟߎ߬ ߣߌ߫ ߞߙߏ ߟߎ߬ ߘߐ߫߸ ߊ߬ߟߎ߬ ߦߋ߫ ߓߊ߲߫ ߣߴߏ߬ ߜߊ߬ߛߌ߬ ߟߊ߫ ߕߎ߬ߡߊ ߡߍ߲߸ ߊ߬ߟߎ߫ ߞߵߊ߬ ߦߋ߫ ߛߋ߫ ߓߘߊ߫ ߞߴߊ߬ߟߎ߬ ߟߊ߫. ߏ߬ ߟߋ ߞߍ߫ ߘߊ߫ ߛߊ߰ߖߌ߫ ߖߏ߬ߡߊ߲߬ߘߍ߫ ߖߊ߲߬ߞߌ߬ߣߍ߲ ߘߌ߫ ߓߌ߲߬ߓߊߏ ߛߊ߲ߘߐߕߊ ߟߊ߫ ߣߊߟߌ߬ߡߎ߲߫ ߛߊ߬ߦߊ ߘߌ߫. ߞߊ߬ ߓߘߊߡߛߏ ߕߴߊ߬ ߟߊ߫ ߣߕߊ߬ߘߐ߬ߛߌ߮ ߘߐ߫ ߛߊ߫.
ߞߐߝߟߌ ߣߌ߫ ߓߘߊߡߛߏ ߟߊ߫ ߞߏ ߡߌ߬ߘߊ߬ ߢߊ
ߛߊ߰ߖߌ߫ ߝߊ߱ ߞߐ ߘߐ߫߸ ߊ߬ ߕߘߍ߬ ߦߋ߫ ߡߐ߱ ߟߎ߬ ߢߣߊ߫ ߞߏ߫ ߓߘߊߡߛߏ ߛߌߟߊ߲ߣߍ߲ ߠߋ߬ ߥߟߊ߫ ߞߵߊ߬ ߞߎ߲߬ߘߐߕߋ߬. ߡߐ߱ ߟߎ߬ ߞߵߏ߬ ߡߊߘߏ߲߬ߕߐ ߦߋ߫ ߊ߬ߟߌ߬ߡߊ߬ߡߌ߲߫ ߣߴߊ߬ ߟߊ߫ ߞߍ߬ߟߍ ߟߊ߫ ߕߡߊ߬ߦߌ ߘߌ߫. ߊ߬ߟߌ߬ߡߊߡߌ߲ ߞߵߊ߬ ߞߊ߲ߕߏ߫ ߞߴߊ߬ߟߎ߫ ߦߋ߫ ߖߊ߲߬ߝߊ߬ߒߕߋ ߣߌ߲߬ ߡߌ߬ߘߊ߬. ߊ߬ ߓߊ߲߫ ߘߊ߫ ߞߵߊ߬ ߝߐ߫ ߞߏ߫ ߡߊߟߐ߬ ߛߊ߰ߖߌ߫ ߞߵߌ ߘߐߖߊߙߏ߫؟ ߊ߬ ߞߊ߲߫ ߞߴߊߟߎ߫ ߦߴߊ߬ ߝߊ߰߹ ߓߊߏ߬ ߡߐ߱ ߡߍ߲ ߞߵߊ߬ ߞߊ߬ߣߌ߲߬ߢߐ߲߰ ߞߘߐ ߖߊ߲߬ߝߊ߫߸ ߏ߬ ߕߍ߫ ߞߢߵߊ߬ ߞߊ߬ߣߌ߲߬ߢߐ߲߰ ߞߎߘߊ ߖߊ߲߬ߝߊ߬ ߟߊ߫ ߝߏ߫ ߣߴߊ߬ ߡߴߊ߬ ߘߌߦߊߣߍ߲ߕߊ߫ ߜߘߍ߫ ߦߋ߫. ߏ߬ ߟߋ ߞߍ߫ ߘߊ߫ ߓߘߊߡߛߏ ߝߣߊ߫ ߝߊ߱ ߘߌ߫ ߜߊ߲ߞߎ߲߬ߘߐ߫ ߛߊ߰ߖߌ߫ ߝߊ߰ ߢߊ ߡߊ߬߸ ߞߵߊ߬ ߣߡߌߛߊߣߍ߲ ߡߊ߬ߟߏ߬ߦߊ߬ߣߍ߲ ߕߏ߫. ߏ߬ ߞߍ ߊ߬ߟߌ߬ߡߊߡߌ߲ ߞߵߊ߬ ߘߐ߮ ߟߎ߬ ߛߊ߯ߘߊ߫ ߞߊ߲ߞߊ߲߫.
ߛߓߍߘߊ ߟߎ߬
ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ: ߜߊ߲ߞߎ߲߬ߘߐ߫ ߛߊ߰ߖߌ߫ ߟߊ߫ ߘߐ߬ߝߐ ߣߌ߲߬ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߞߊ߬ߝߊ ߘߐ߫, ߞߐߜߍ߫  ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߊߝߙߌߞߌ߬ ߡߊ߲߬ߛߊ ߦߌߟߡߊ:ߛߊ߬ߡߘߎ߬ߜߍ߫ ߕߎ߬ߙߋ߫ ߦߌߟߡߊ:ߖߌ߬ߣߍ߫ ߘߐ߬ߝߐ
ߘߐ߬ߓߙߐ߬ߟߞߊ
ߥߟߏߒߘߐ ߡߍ߲ ߠߎ߬ ߦߋ߫ ߟߊߓߊ߯ߙߊ߫ ߟߊ߫ ߝߊ߬ߘߌ߬ߞߊ߲߬ߠߊ߫ ߣߌ߫ ߞߎ߲߬ߛߌ ߣߌ߫ ߓߏ߲߬ߓߏ߬ߛߌ ߟߎ߬ ߡߊߗߋ߲߰ߧߊ ߘߐ߫.
ߝߘߊ߬ߝߌ߲߬ߠߊ߫ ߟߊ߬ߥߙߎ߬ߞߌ߬ߟߌ ߕߐ߲ ( ߝ ߟ ߕ) ߞߏ߬ߜ߭ߏ߲߬ ߓߙߊߖ߭ߊߘߎ߯
ߕߐ߲
ߝߘߊ߬ߝߌ߲߬ߠߊ߫ ߟߊ߬ߥߙߎ߬ߞߌ߬ߟߌ ߕߐ߲ (ߝ ߟ ߕ)
ߡߊߞߍߘߊ: ߓߐߟߐ߲ ߓߊ߬ߞߏ߲߬ߜ߭ߏ߫ ߝߙߍߕߍ߫ ߉߈
ߞߌ߲߭: ߔߕߏ߬ߔߕߏ߫،
ߘߎ߱:  ߓߙߊߖ߭ߊߘߎ߯
ߖߡߊ߬ߣߊ: ߞߏ߲߬ߜ߭ߏ߬ ߓߙߊߖ߭ߊߘߎ߯
ߜ ߝ: +߂߄߂ ߀߅ ߅߅߈ ߁߄ ߅߆ ߥߟ  +߂߄߂ ߀߆ ߆߆߄ ߆߀ ߄߅
ߞߙߎ ߞߊ߬ߙߊ߲߬ߘߋ߲ ߠߎ߬ ߛߙߍߘߍ
ߛߊ߯ߘߊ	ߘߎ߱	ߖߊ߬ߡߎ	ߕߐ߮	ߟ ߝ
ߟߊ߬ߛߓߍ߬ߛߎ߲߬ߧߊ߬ߟߌ
ߞߊ߬ߙߊ߲߬ߕߊ	ߜ߭ߌߣߍ߫-ߋߞߕߏߙߑߦߊߟ	ߞߎ߬ߟߌߓߊ߬ߟߌ߬	ߟߊ߬ߡߣߌ߫	߁߭
ߞߊ߲ߜߍ ߞߊ߬ߙߊ߲߬ߓߏ߲	ߡߊ߬ߟߌ߫	ߛߌ߬ߟߊ߬	ߡߊ߯ߖߎ߫	߂߲
ߞߊ߲ߡߊߛߙߋ	ߞߏ߲߬ߜ߭ߏ߫ ߓߙߊߖ߭ߊߘߎ߯	ߞߋߕߊ߬	ߊ߬ߓߘߎ߬ߟ ߤߊ߬ߡߌߘߎ߬	߄߲
ߞߊ߲ߡߊߛߙߋ	ߜ߭ߌߣߍ߫-ߋߞߕߏߙߑߦߊߟ	ߖߙߊ߬	ߟߛߊߣߊ߫	߅߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߜ߭ߌߣߍ߫-ߋߞߕߏߙߑߦߊߟ	ߜ߭ߏ߬ߙߌ߬	ߓߎ߬ߦߊ߬ߞߌ߫	߆߲
ߞߊ߲ߡߊߛߙߋ	ߞߏ߲߬ߜ߭ߏ߫ ߓߙߊߖ߭ߊߘߎ߯	ߖߊ߬ߞߌ߬ߕߋ߬	ߓߙߊ߬ߤߌߡߊ߬	߇߲
ߞߊ߲ߜߍ ߞߊ߬ߙߊ߲߬ߓߏ߲	ߞߏ߲߬ߜ߭ߏ߫ ߓߙߊߖ߭ߊߘߎ߯	ߕߙߊߥߟߋ߫	ߓߊ߫	߈߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߊߛߑߔߊ߲߫	ߖߊ߬ߞߌ߬ߕߋ߬	ߘߍ߲ߓߊ߬	߉߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߞߏ߲߬ߜ߭ߏ߫ ߓߙߊߖ߭ߊߘߎ߯	ߤߊߦߑߘߙߊ߫	ߛ߭ߋߦߑߞߣߊ߫	߁߀߲
ߞߊ߲ߜߍ ߞߊ߬ߙߊ߲߬ߓߏ߲	ߜ߭ߌߣߍ߫-ߋߞߕߏߙߑߦߊߟ	ߞߊ߬ߙߊ߲ߓߋ߬	ߛߟߏ߬ߡߊ߯ߣߊ߫	߁߁߭
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߊߛߑߔߊ߲߫	ߖߙߊ߬	ߊ߬ߟߎ߫	߁߂߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߞߏ߲߬ߜ߭ߏ߫ ߓߙߊߖ߭ߊߘߎ߯	ߞߐߣߍ߫	ߊߘߡߊ߫	߁߃߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߜ߭ߌߣߍ߫-ߋߞߕߏߙߑߦߊߟ	ߕߏ߬ߜ߭ߏ߫	ߛߌ߬ߘߞߌ߫	߁߄߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߞߏ߲߬ߜ߭ߏ߬ ߓߙߊߖ߭ߊߘߎ߯	ߤߊߦߑߘߙߊ߫	ߊߟߑߝߊ߫	߁߆
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߞߏ߲߬ߜߏ߬ ߓߙߊߖ߭ߊߘߎ߯	ߞߊߣߍ߫	ߛߌ߬ߘߞߌ߫	߁߇߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߞߏ߲߬ߜ߭ߏ߬ ߓߙߊߖ߭ߊߘߎ߯		ߓߌߙߡߊ߫	߁߈߲
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߞߏ߲߬ߜߏ߬ ߓߙߊߖ߭ߊߘߎ߯	ߓߊ߲߬ߞߊߟߌ߫	ߛߏ߬ߙߌ߫	߁߉.
ߟߊ߬ߛߓߍ߬ߛߎ߲߬ߧߊ߬ߟߌ ߞߊ߬ߙߊ߲߬ߕߊ	ߌߕߊߟߌ߫	ߕߙߊߥߟߋ߫	ߝߙߊߡߊ߫	߂߀߲
ߞߊ߲ߜߍ ߞߊ߬ߙߊ߲߬ߓߏ߲	ߞߊߡߋߙߎ߲ߣߌ߫	ߛߌ߬ߛߋ߫	ߡߊ߬ߡߊߘߎ߫	߂߁߭
==== ߞߊ߲ߡߊߛߙߋ	ߌߕߊߟߌ߫	ߞߐߣߍ߫	ߟߛߊߣߊ߫	߂߃߲ ==== ߦߌߟߡߊ:ߒߞߏߕߐ߲
ߘߐ߬ߓߙߐ߬ߟߐ߲߬ߘߐ߬ߦߊ
ߞߍߞߎߛߊ߲ߧߊ ߡߍ߲ ߦߋ߫ ߝߊ߬ߘߌ߬ߞߊ߲߬ߠߊ߫ ߣߌ߫ ߞߎ߲߬ߛߌ ߣߌ߫ ߘߊߛߌ ߟߎ߬ ߞߊ߬ߙߊ߲߬ ߠߊ߫.
ߡߊ߬ߗߋ߲߰ߧߊ߬ߞߊߙߊ߲
ߞߍߞߎߛߊ߲ߧߊ ߡߍ߲ ߦߋ߫ ߝߊ߬ߘߌ߬ߞߊ߲߬ߠߊ߫ ߣߌ߫ ߞߎ߲߬ߛߌ ߣߌ߫ ߘߊߛߌ ߟߎ߬ ߞߊ߬ߙߊ߲߬ ߠߊ߫.
ߡߊ߬ߦߙߐ߬ߕߐ߬ߟߐ
ߞߍߞߎߛߊ߲ߧߊ ߡߍ߲ ߦߋ߫ ߝߊ߬ߘߌ߬ߞߊ߲߬ߠߊ߫ ߣߌ߫ ߞߎ߲߬ߛߌ ߣߌ߫ ߘߊߛߌ ߟߎ߬ ߞߊ߬ߙߊ߲߬ ߠߊ߫. ߊ߬ ߦߋ߫ ߞߟߌ߫ ߟߊ߫ ߞߏ߫ ߡߊ߬ߗߋ߰ߧߊ߬ߞߊߙߊ߲ ߥߟߊ߫ ߘߐ߬ߓߙߐ߬ߟߐ߲߬ߘߐߦߊ.
(ߞߊ߫)ߟߐ߬ߘߎ߮ ߞߊ߲ߜߍ ߘߐ߫
ߖߐ ߦߋ߫ ߒߞߏ ߘߌ߲߬ߞߏ ߓߍ߯ ߡߊ߬ ߹ ߒ ߧߴߊ߬ ߝߍ߬ ߞߊ߬ ߒ ߘߊ ߓߌ߬ߟߊ߬ #ߞߎ߬ߙߎ߲߬ߘߎ ߘߏ߫ ߟߋ߬ ߘߐ߫ ߦߊ߲߬، ߒ߬ߞߊ߬߸ ߒ ߧߋ߫ ߞߊ߲ߜߍߦߟߊ ߣߌ߫ ߞߊ߲ߟߐ߲ߘߐߦߟߊ ߣߌ߫ ߞߎ߬ߙߎ߲߬ߘߎ߬ ߟߐ߲ߓߊ߮ ߓߍ߯ ߘߌ߬ߢߍ߬ߟߊ߬ߢߌߣߌ߲߫ ߠߊ߫ ߞߏ߫ ߒ ߓߟߏ ߝߌ߬ߟߊ ߦߋ߫ ߒ ߞߐ߫. ߒߞߏ ߞߊߙߊ߲ߘߋ߲ ߘߏ߫ ߟߎ߫ ߦߋ߫ ߞߣߐ߬ߘߐߝߟߌ߬ ߟߊ߫߸ ߣߌ߫ ߊߙߊߓߎߝߌ߲ ߘߏ߫ ߞߵߊ߬ߟߎ߬ ߘߊߘߐߖߊ߬ ߞߏ߫: ߝߐߢߊ߫ ߞߋߟߋ߲߫ ߕߍ߫ #ߊߟߟߊ߯ߤߎ ߊߞߑߓߊߙߎ߫ ߟߊ߫ ߒߞߏ ߘߐ߫.ߞߏ߫ ߘߏ߫ ߟߎ߫ ߦߴߊ߬ ߝߐ߫ ߟߊ߫ ߞߏ߫ #ߊߟߊ߫_ߞߊ߫_ߓߏ߲߬߸ ߘߏ߫ ߟߎ߫ ߦߴߊ߬ ߝߐ߫ ߟߊ߫ ߞߏ߫ #ߊߟߊ߫_ߟߋ߬_ߞߊ߫_ߓߏ߲߬߸ ߘߏ߫ ߟߎ߫ ߝߊ߲ ߦߴߊ߬ ߝߐ߫ ߟߊ߫ ߞߏ߫ #ߊߟߊ߯_ߓߏ߲߬. ߒ߬ߓߊ߬ ߒߠߋ ߕߊ߫ ߡߊ߬ߜߍ߲ ߝߟߍ߫: ߁߭- (ߞߊ߫) ߡߍ߲ ߦߋ߫ ߞߎߡߊ ߘߐ߫߸ ߊ߲ ߧߋ߫ ߛߐ߰ ߘߏ߫ ߝߐ߫ ߡߵߏ߬ ߞߊ߲߬. - #ߞߊ߫: ߞߊ߫ ߦߋ߫ ߞߍ߫ ߟߊ߫ ߝߊߕߊ߲ߕߟߌߟߊ߲ ߘߌ߫ ߞߎߡߦߊ ߘߐ߫ ߣߴߊ߬ ߞߐ߲߬ ߘߊ߫ ߞߎߡߊߛߓߏ ߢߍ߫ ߦߏ߫: ߌ ߞߊ߫ #ߥߊ߫، ߊߟߎ߫ ߞߊ߫ ߒߞߏ #ߞߟߍ߲߬... - #ߞߊ߫: ߞߊ߫ ߦߋ߫ ߞߍ߫ ߟߊ߫ ߕߦߊߟߊ߲ ߘߌ߫ ߞߎߡߦߊ ߘߐ߫ ߣߴߊ߬ ߞߐ߲߬ ߘߊ߫ ߕߐ߮ ߢߍ߫ ߦߏ߫: ߌ ߞߊ߫ #ߟߎ = ߌ ߟߊ߫ ߟߎ، ߊߟߎ߫ ߞߊ߫ ߘߐ߬ߛߊߙߌ.... - #ߞߊ߫: ߞߊ߫ ߦߋ߫ ߞߍ߫ ߟߊ߫ ߡߊ߲߬ߞߕߎ߬ߟߊ߲ߡߊ ߘߌ߫ ߞߎߡߦߊ ߘߐ߫ ߣߴߊ߬ ߞߐ߲߬ ߘߊ߫ ߡߊ߲߬ߞߕߎ ߢߍ߫ ߦߏ߫: ߊ߬ ߞߊ߫ #ߓߏ߲߬، ߊ߬ ߞߊ߫ ߖߊ߲߬، ߌ ߞߊ߫ ߘߐ߯،ߊߟߊ߫ ߞߊ߫ ߓߏ߲߬... ߓߊ߬ߙߌ߬߸ #ߞߊ߫ ߘߌ߫ ߛߋ߫ ߟߊߓߋ߬ ߟߊ߫ ߦߌߟߊ ߣߌ߲߬ ߘߐ߫ ߞߵߊ߬ ߣߘߐ߬ߓߌߟߊ ߞߍ߫ ߊ߬ ߢߍߕߊ ߞߊ߲ߡߊߛߙߋ ߞߍ߫ ߘߌ߫ #ߛߊ߬ߡߊ߲߬ߠߊ ߘߌ߫ ߦߏ߫: ߊ߬ ߞߊ߫ ߓߏ߲߬ = ߊ߱ ߓߏ߲߬، ߊ߬ ߞߊ߫ ߘߐ߯ = ߊ߰ ߘߐ߯، ߊߟߊ߫ ߞߊ߫ ߓߏ߲߬ = ߊߟߊ߯ ߓߏ߲߬.... ✔️✔️✔️ߏ߬ ߘߐ߫߸ ߊ߲ ߧߋ߫ ߓߍ߲߬ ߊ߬ ߡߊ߬ ߞߏ߫ : ߊߟߊ߫ ߞߊ߫ ߓߏ߲߬ ߣߌ߫ ߊߟߊ߯ ߓߏ߲߬ ߓߍ߯ ߞߘߐ߫ ߞߋߟߋ߲߫. ߞߵߊ߬ ߕߎ߬ߙߎ ߞߍ߫ ߞߊ߲ ߞߎ߬ߙߎ߲߬ߘߎ ߘߌ߫. ߂߲- ߊ߬ߟߋ߬ ߊߙߊߓߎߝߌ߲ ߢߌ߬ߣߌ߲߬ߞߊ߬ ߞߏ߫ ߊߟߟߊ߯ߤߎ ߊߞߑߓߊߙߎ߫ ߞߘߐ ߦߋ߫ ߡߎ߲߬ ߘߌ߫؟ ߊ߬ ߘߴߌ ߟߊߡߌ߬ߘߊ߬ ߞߏ߫ #ߊߟߊ߫_ߞߊ߫_ߓߏ߲߬ = #ߊߟߊ߯_ߓߏ߲߬، ߌ ߦߴߊ߬ ߢߌ߬ߣߌ߲߬ߞߊ߬ ߕߎ߲߯ ߞߏ߫ ߊߟߊ߫ ߟߊߒߡߊ ߦߋ߫ ߝߋ߲߫ ߢߌ߬ߡߊ߲߬ ߘߌ߫ ߓߏ߲߬ߧߊ ߘߐ߫؟ ߊ߬ ߘߴߌ ߟߊߡߌ߬ߘߊ߬ ߞߏ߫: (ߛߎߓߑߤߊߣߊ߲߬ߟߊ߮ߤ) ߊߟߊ߫ ߞߊ߫ ߓߏ߲߬ ߝߋ߲ ߓߍ߯ ߘߌ߫. ߊ߬ ߢߌ߬ߣߌ߲߬ߞߊ߬ ߌߞߐ߫ ߞߏ߫ : (ߊߟߊ߯ ߓߏ߲߬) ߊ߬ ߣߌ߫ (ߊߟߊ߫ ߞߊ߫ ߓߏ߲߬ ߝߋ߲ ߓߍ߯ ߘߌ߫) ߡߎ߲߬ ߓߍ߲߬ߣߍ߲߫ ߊߟߊ߫ ߡߊ߲߬ߞߕߎ߬ߦߊ ߟߊ߫؟ ߊ߬ ߘߴߌ ߟߊߡߌ߬ߘߊ߬ ߞߏ߫ ߂߲ ߞߍ߬. ߒ߬ߓߊ߬߸ #ߟߋ߬ ߦߋ߫ ߞߎ߲߬ߞߎߘߎ߲߫ ߠߋ߬ ߘߌ߫ ߡߍ߲ ߓߊ߯ߙߘߊ ߞߊ߫ ߛߌߦߊ߫ ߞߏߛߓߍ߫، ߓߊ߬ߙߌ߬ ߦߌߟߊ߫ ߛߎ߯ ߢߌ߲߬ ߘߐ߫߸ ߊ߬ ߦߋ߫ ߞߏߟߊߒߞߏߡߊ ߛߊ߲ߘߐߕߊ ߣߌ߫ ߘߎ߰ߡߊ߬ߕߊ ߟߋ߬ ߞߍ߫ ߟߊ߫ ߦߏ߫: -ߊߟߊ߫ ߟߋ߬ ߞߊ߫ ߓߏ߲߬: ߝߋ߲ ߓߍ߯ ߞߊ߫ ߘߐ߯ ߊߟߊ߫ ߣߊ߰ߟߊ߫ -ߞߊ߲ߕߍ߫ ߛߟߏ߬ߡߣߊ߫ ߟߋ߬ ߟߐ߲ߞߏߕߌ߮ ߘߌ߫: ߟߐ߲ߞߏߕߌ߯ ߛߌ߫ ߡߊ߫ ߟߐ߲ߞߏߕߌ߯ߦߊ ߟߐ߬ߘߎ߮ ߝߊ߫ ߞߊ߬ ߛߋ߫ ߞߊ߲ߕߍ߫ ߘߐ߫ (ߊ. ߘ) - ߖߐ߲߬ߡߊߛߌߣߌ߲ߟߐ߲߫ ߠߋ߬ ߛߓߍߟߌߟߊ ߘߌ߫: ߡߐ߰ ߛߌ߫ ߕߴߛߋ߫ ߊ߬ ߕߊ ߢߐ߲߰ ߠߊ߫ -ߎߛߑߡߊߣ ߝߟߐߡߊ ߘߎ߲ߓߎߦߊ߫ ߟߋ߬ ߜߊ߲߬ߞߎ߲߬ߠߌ߲߬ߠߊ ߘߌ߫: ߊ߬ ߟߊ߫ ߜߊ߲߬ߞߎ߲߬ߠߌ߲ ߕߍ߫ ߞߎ߲߫ ߡߐ߰ ߛߌ߫ ߘߐ߫ -ߛߎ߬ߥߊ߬ߙߋ ߊ߲߬ߜ߭ߌ߬ߟߍ߬ߘߎ߯ ߟߋ߬ ߕߊߛߎߟߊ ߘߌ߫: ߓߍ߯ ߦߋ߫ ߡߊ߲߬ߘߋ߲߬ ߘߐߛߎߡߊ߫ ߓߟߏߡߊ߬ ߝߏ߫ ߊ߬ߟߋ߬
ߒ ߧߋ߫ ߘߊ߲߬ ߠߊ߫ ߦߊ߲߬ ߕߋ߲߬. ߊߟߎ߫ ߣߌ߫ ߖߐ߫ ✔️ #ߊߟߊ߫_ߞߊ߫_ߓߏ߲߬ ✔️ #ߊߟߊ߯_ߓߏ߲߬ ✔️✔️ #ߊߟߊ߫_ߟߋ߬_ߞߊ߫_ߓߏ߲߬ ߞߟߊߓߎߡߊ ߞߋߕߊ߬ ߓߟߏ߫ /ߞߊ߲ߞߊ߲߫ ߀߄߲ ߕߋ߬ߟߋ߫ ߂߆/ ߂߀߂߁
ߓߐ߲ߞߏ߲ߕߏ߫ ߕߌ߲ߕߌ߲
ߓߐߞߏ߲ߕߏ߫ ߕߌ߲ߕߊ߲ ߦߋ߫ ߝ߭ߋߟߌ߲ߜ߭ߙߊ߫ ߞߊ߬ߝߏ߬ߓߏߟߏ߲ ߕߌ߲ߕߊ߲ ߘߏ߫ ߟߋ߬ ߘߌ߫ ߞߐ߬ߟߑߘߊ߫ ߕߌ߲߬ߞߎߘߎ߲ ߘߐ߫߸ ߛߣߍ߬ߜ߭ߊ߯ߟߌ߫.
ߛߙߊߛߌ߯ߟߌ ߟߎ߫
ߊ߬ ߕߌ߲ߕߊ߲ ߕߟߊߣߍ߲߫ ߦߋ߫ ߡߊ߬ߡߙߊ߬ߟߌ߬ߓߟߏߡߊ߬ ߞߏ߲ߞߏ߫ ߘߍߘߊ ߟߎ߫ ߟߋ߬ ߘߌ߫ ߞߵߏ߬ ߟߎ߬ ߝߣߊ߫ ߕߟߊ߫ ߕߏ߯ߘߊ ߟߎ߬ ߘߌ߫. ߊ߬ ߣߌ߫ ߞߊ߬ߝߏ߬ߙߋ߲ ߥߟߊ߫ ߞߏ߲ߞߏ߫ ߞߊߝߏߊߋ߲ ߠߎ߬ ߦߋ߫:
ߟߍ߲ߞߋߙߋ߲߫
ߡߊ߬ߘߌ߬ߣߊ߬ ߜ߭ߎߣߊߛ
ߛߌ߲ߗߊ߲߫ ߞߎ߲ߘߙߊ߫
ߡߛߊ߬ߡߊ߲߬ߠߌ߲
ߊ߬ߟ ߤߛߊߦߣߌ߫ ߡߛߌ߬ߙߌ߬ߓߊ ߟߋ߬ ߦߋ߫ ߓߐ߲ߞߏ߲ߕߏ߫ ߕߌ߲ߕߌ߲ ߡߌ߬ߛߙߌ ߓߍ߯ ߘߐ߫ ߓߟߋ߬ߓߟߋ ߘߌ߫. ߊ߬ ߦߋ߫ ߛߣߍ߬ߜ߭ߊ߯ߟߌ߫ ߛߌߦߊ߫ ߡߛߌߙߌ ߞߎ߲߬ߝߟߐ ߟߎ߫ ߘߏ߫ ߟߋ߬ ߘߌ߫.
ߡߐ߰ߘߐ߬ߜߍ ߟߎ߫
ߛ߭ߋ߬ߙߌߝ ߡߏ߬ߤߊ߬ߡߍߘ ߊ߬ߟߌ ߤߊߌߘߙߊ ߡߍ߲ ߦߋ߫ ߛ.ߘ.ߞ ߡߏߖ߭ߑߘߊ߬ߤߌߙ ߛߌ߲ߘߌߓߊ߮ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߓߐ߲ߞߏ߲ߕߏ߫ ߕߌ߲ߕߌ߲ ߦߌߟߡߊ:ߛߣߍ߬ߜ߭ߊ߯ߟߌ߫ ߘߏ߲߬ߘߊ ߦߌߟߡߊ:ߞߐ߬ߟߑߘߊ߫ ߕߌ߲߬ߞߎߘߎ߲
ߖߊ߯ߓߊߛߓߍ
ߛߊ߲ߡߊߛߓߍ ߞߘߐߢߐ߲߮، ߟߐ߲ߞߏ ߡߍ߲ ߦߋ߫ ߝߏ߬ߟߏ߲߬ߝߊߟߊ߲ ߠߎ߫ ߞߊ߬ߙߊ߲߬ ߠߊ߫ (ߖߊ߯ߓߊߟߌ، ߓߟߊߓߟߊ، ߛߊ߲ߜߘߊ).
ߞߊ߬ߓߊ ߄߃ ߞߊ߬ߡߙߊ߬
ߞߊ߬ߓߊ ߄߃ ߞߊ߬ߡߙߊ߬ ߕߘߍ߬ ߦߋ߫ ߖߌ߬ߣߍ߬ ߣߊ߲߬ߕߌ߮ ߟߋ߬ ߘߌ߫ ߸ ߡߍ߲ ߥߟߏ߫ ߘߊ߫ ߁߉߄߁ ߓߋ߯ߟߊ ߒߛߙߍߜߘߍ ߕߌ߲߬ߞߎߘߎ߲ ߘߐ߫ ، ߊ߬ ߛߊ߬ ߘߊ߫ ߣߍߣߍߓߊ ߕߟߋ߬ ߅ / ߂߀߂߁ ߞߐߣߊߞߙߌ߫ ߖߌ߬ߣߍ߬ ߞߊ߲ߓߍ߲.
ߊ߬ ߟߊߓߊ߯ߙߊ߫ ߟߞߊ ߝߏ߲߬ߝߏ߲߬ߠߊ
ߊ߬ ߕߘߍ߬ ߦߋ߫ ߖߌ߬ߣߍ߬ ߣߊ߲߬ߕߌ߮ ߞߎ߬ߛߊ߲߬ ߠߎ߬ ߘߏ߫ ߟߋ߬ ߘߌ߫ ߞߟߍ߬ߕߌ߰ߦߊ ߘߐ߬ߝߘߊ߬ߟߌ ߘߐ߫، ߞߊ߬ߓߊ ߄߃ ߞߊ߬ߡߙߊ߬ ߞߴߊ߬ ߟߊ߫ ߘߎߢߊߘߐߕߍ߮ ߞߍ߫ ߖߌ߬ߣߍ߬ ߞߊ߲ߓߍ߲ ߠߋ߬ ߞߣߐ߫ ߝߏ߫ ߞߊ߬ߣߊ ߛߴߊ߬ ߛߊ߬ ߕߎ߬ߡߊ߬ ߡߊ߫
ߦߟߌߣߐ ߟߎ߬ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߊ߬ ߡߏߦߌ߫ ߖߌ߬ߣߍ߫ ߦߌߟߡߊ:ߞߊ߬ ߛߊ߬ ߞߐߣߊߞߙߌ߫ ߦߌߟߡߊ:ߖߌ߬ߣߍ߫ ߣߊ߲߬ߕߌ߮ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߢߡߊ߬ߞߟߊ ߟߎ߬
ߢߡߊ߬߬ߟߞߟߊ ߟߎ߬ ߢߡߊ߬ߞߟߊ ߦߋ߫ ߡߐ߰ ߟߋ߬ ߘߌ߫ ߸ ߡߍ߲ ߞߎ߬ߛߊ߲߬ ߢߟߊߞߌߦߊ߫ ߓߊ߯ߙߊ ߟߎ߬ ߣߌ߫ ߦߟߌߟߊߡߌߛߍ߲ߧߊ߫ ߞߏ߫ ߟߎ߬ ߟߊ߫ ، ߣߊߟߌ߬ߡߎ߲ ߓߟߏߟߊߓߊ߯ߙߊ ߟߎ߬ ߘߌ߫ ، ߢߡߊ߬ߞߟߊ ߘߏ߲߬ ߣߌ߫ ߢߊ߬ߙߊ ߓߍ߯ ߞߘߐ߫ ߁ ߘߌ߫ ߛߊ߫ ߸ ߒ߬ߞߊ߬ ߕߎ߬ߡߊ ߘߏ߫ ߟߎ߫ ߟߊ߫ ߸ ߢߊ߬ߙߊ ߘߌ߫ ߞߙߍߞߙߍ߫ ߡߐ߰ ߘߊߘߐߥߛߊ߬ߣߍ߲߫ ߘߊߘߐߘߌ ߟߎ߬  ߘߐߙߐ߲߫ ߠߊ߫ ߸ ߡߍ߲ ߠߎ߫ ߞߎ߬ߛߊ߲ߓߊ ߦߋ߫ ߘߐ߲߬ߞߟߌ߬ߟߊ ߣߌ߫ ߖߡߊ߬ ߘߐ߫ ߞߎߡߊ ߟߎ߬ ߟߊ߫. ߡߊ߲߬ߘߋ߲߫ ߢߡߊ߬ߞߟߊ ߟߎ߬ ߘߐߕߟߊ߫ ߘߊ߫ ߓߟߏߟߊߓߊ߯ߙߊ ߛߎ߯ߦߊ ߟߎ߬ ߕߍ߫ ߛߌ߰ ߥߐ߯ߙߐ ߢߌ߲߬ ߠߎ߫ ߟߋ߬ ߘߌ߫:(ߣߍ߰ ߓߊ߯ߙߊ،ߦߙߌ߫ ߓߊ߯ߙߊ،ߖߌ߫ ߞߊ߲ ߓߊ߯ߙߊ،ߝߐߟߌߝߋ߲ ߠߊߕߏߟߏ߲،ߞߙߊ߬ߖߊ߬ߥߏ߬ ߓߊ߯ߙߊ،ߜߟߏ߬ ߓߊ߯ߙߊ
ߢߊ߬ߙߊ ߦߌߡߟߊ߫ ߁߭ ߸ ߣߍ߰ ߓߊ߯ߙߊ ߟߎ߬
ߣߍ߰ ߓߊ߰ߙߊ߬ߟߊ ߟߎ߫ ߟߋ߬ ߣߎ߬ߡߎ߲ ߠߎ߬ ߘߌ߫ ߸ ߊ߬ ߣߌ߫ ߛߌ߬ߦߊ߬ߞߌ ߟߎ߬ ، ߣߎ߲߱ ߠߎ߫ ߟߋ߬ ߛߏ߲߫ ߞߓߊ ߟߎ߫ ߕߍ߰ ߟߊ߫ ߸ ߞߵߊ߬ߟߎ߬ ߞߍ߫ ߞߋ߬ߡߎ߲ ߕߍߡߊ߬ ߜߊ߲ߛߟߎ ߟߎ߬ ߟߊ߫ ، ߊ߬ߟߎ߬ ߘߌ߫ ߝߊ߲ ߝߍ߫ ߝߎߚߎ߫ ߸ ߝߏ߫ ߕߊ ߦߋ߫ ߢߊ߯ ߞߋ߬ߡߎ߲ ߠߊ߫ ، ߝߊ߲ ߝߍ ߕߎ߬ߡߊ ߸ ߊ߬ߟߎ߬ ߘߌ߫ ߛߏ߲߫ ߞߓߊ ߡߊߘߌߦߊ߫ ߘߐ߲ߞߟߌ ߟߎ߬ ߟߊ߫ ߸ ߞߴߏ߬ ߦߋ߫ ߦߋ߬ߟߋ߲߬ ߖߊ߰ߣߌ߬ ߞߊ߬ ߞߍ߫ ߣߍ߱ ߘߌ߫ ߸ ߥߟߊ߫ ߞߵ߬ߟߋ߬ ߛߐ߫ ߣߍ߱ ߟߊ߫ ، ߕߊ ߓߊ߯ ߢߊ߮ ߘߊߡߌ߬ߣߊ߬ ߞߋ߬ߡߎ߲ ߘߐ߫ ߸ ߊ߬ߟߎ߬ ߘߌ߫ ߝߊ߲ ߝߍ߫ ߓߟߏߞߊ߬ ߸ ߞߵߊ߬ ߕߏ߫ ߘߐ߲߬ߞߟߌ߬ߟߊ ߘߐߙߐ߲߫ ߡߊ߬. ߛߏ߲߫ ߞߓߊ ߡߊߘߌߦߊ߫ ߘߐ߲ߞߟߌ ߏ߬ ߘߏ߫ ߝߟߍ߫ ߣߌ߲߬ ߘߎ߱ ߘߋ߲߫ ߝߟߐ، ߝߘߊ߫ ߜߍߟߍ߲߫    ,ߒ߬ ߧߴߌ߬ ߞߟߌ߫ ߟߊ߫، ߝߘߊ߫ ߞߎߘߎ߲߫
ߒ ߧߴߌ ߡߊߘߌߦߊ߫ ߟߊ߫، ߝߘߊ߫         ߌ ߦߋ߫ ߞߍ߫ ߣߍ߱ ߘߌ߫، ߝߘߊ߫ ߞߎߘߎ߫
ߞߍ߫ ߣߍ߰ߝߌ߲ ߘߌ߫، ߛߏ߲߫ ߞߓߊ߫          ߌ ߦߋ߫ ߦߟߍ߬ߡߊ߲߫ ߒ ߢߍ߫، ߝߘߊ߫ ߞߎߘߎ
ߌ ߦߟߍ߬ߡߊ߲߫ ߖߊ߰ߣߌ߬، ߝߘߊ߫ ߜߍߟߍ߲߫     ߌ ߦߋ߫ ߞߍ߫ ߣߍ߱ ߘߌ߫، ߝߘߊ߫ ߞߎߘߎ߲߫
ߌ ߞߍ߫ ߒ ߢߍ߫ ߣߍ߱ ߘߌ߫، ߝߘߊ߫        ߒ ߧߴߌ ߞߍ߫ ߘߊ߬ߓߊ ߘߌ߫، ߝߘߊ߫ ߞߎߘߎ߲߫
ߒ ߧߴߌ ߞߍ߫ ߡߎ߬ߙߎ ߘߌ߫، ߞߓߊ߫        ߞߵߌ߬ ߞߍ߫ ߓߌ߬ߢߍ ߘߌ߫، ߝߘߊ߫ ߞߎߘߎ߲߫
ߘߍ߬ߡߍ߲߬ ߒ ߞߊ߲߬ ߖߊ߰ߣߌ߬، ߛߏ߲߫ ߞߓߊ߫       ߌ ߦߋ߫ ߒ ߛߐ߫ ߣߍ߱ ߟߊ߫، ߝߘߊ߫ ߞߎߘߎ߲߫
ߘߎ߱ ߘߋ߲ߞߍ ߸ ߝߘߊ߫ ߛߎ߫،          ߘߎ߱ ߘߋ߲߫ ߝߟߐ߫، ߞߓߊ߫ ߞߎߘߎ߲߫
ߌ ߦߟߍ߬ߡߊ߲߫ ߣߍ߱ ߘߌ߫، ߝߘߊ߫         ߒ ߧߴߌ ߡߊߕߙߊ߫ ߟߊ߫، ߝߘߊ߫ ߞߎߘߎ߲߫
ߒ ߓߴߌ ߖߊ߲ߛߊ ߟߋ߬، ߝߘߊ߫ ߜߍߟߍ߲     ߞߵߌ߬ ߛߐ߫ ߖߋ߬ߟߌ ߟߊ߫، ߝߘߊ߫ ߞߎߘߎ߲߫
ߒ ߓߴߌ ߟߊߘߌߦߊ߫ ߟߋ߬ ߸ ߞߓߊ߫ ߛߎ߫ ߸  ߞߊ߬ ߒ ߘߋ߲ ߕߐ߯ߟߴߌ ߟߊ߫ ߸ ߝߘߊ߫ ߞߎߘߎ߲߫
ߝߌߝߊ߬ ߝߌߝߊ߬، ߝߘߊ߫ ߸           ߝߌߝߊ߰ ߝߌߝߊ߯ ߸ ߝߘߊ߫ ߞߎߘߎ߲߫
ߓߊߙߌߞߊ߫ ߣߍ߱ ߟߊ߫، ߝߘߊ߫ ߛߎ߫    ߤߍ߲߫ ߌ ߖߊ߲ߛߊ ߟߊ߫، ߞߓߊ߫ ߞߎߘߎ߲߫.
ߛߌ߬ߦߊ߬ߞߌ ߟߎ߫
ߊ߬ ߣߌ߫ ߞߏߟߏ߲ߛߏ߲߫ ߗߋ߲߰ߓߊ ߟߎ߬ ، ߣߊߟߌ߬ߡߎ߲ ߖߌ߬ߖߌ߬ߛߊߣߌ߲ ߣߌ߫ ߖߌ߬ߖߌ߬ߥߊߘߌ ߟߎ߬ ߘߌ߫ ، ߡߊ߬ߖߐ߯ߙߊ߲ ߏ߬ ߘߏ߫ ߟߎ߫ ߕߐ߮ ߝߟߍ߫:(( ߜߊߙߊ߲ߜߊߙߊ߲، ߞߐ߬ߦߌ߬ߣߍ߲، ߜߊ߲ߘߋ߲، ߞߊ߲ ߠߊ߫ ߞߟߏߣߍ߲، ߛߋ߲߬ ߠߊ߬ ߖߟߐߞߐ
ߕߟߏߘߐ ߟߎ߫
ߊ߬ ߣߌ߫ ߕߙߎ߬ߞߊ߲ ߣߌ߫ ߖߊ߲ߓߋ، ߣߌ߫ ߛߌߛߌߘߐ ߟߎ߬
(( ߖߊ߲ߕߏ߬ߒߘߐ )) ߛߏ߲߫ ߞߓߊ߫ ߥߊߟߢߌߡߊߟߐ߲ ߡߊ߬ ߸ ߣߎ߲߱ ߠߎ߫ ߘߋ߬ߙߌ߬ߣߍ߲ ߕߘߍ߬ ߛߏ߲߫ ߞߓߊ ߛߐ߫ ߟߊ߫ ߖߊ߲ߛߊ߬ߟߌ߬ ߝߋ߲ ߠߎ߬ ߟߊ߫ ߸ ߛߌ߬ߛߍ ߣߌ߫ ߥߏ߬ߙߏ ߣߌ߫ ߘߍ߱ ߟߎ߬ ، ߊ߬ ߣߌ߫ ߞߵߊ߬ߟߎ߬ ߘߋ߲߫ ߠߎ߬ ߕߐ߯ߟߊ߫ ߞߏ߫( ߝߘߊ߫ ߞߎߘߎ߲ ߥߟߊ߫ ߝߙߊ߫ ߞߎߘߎ߲ )
ߏ߬ ߞߐ߫ ߸ ߊ߲ ߓߋ߲ߓߊ ߟߎ߫ ߕߋ߬ߟߋ ߘߐ߫ ߸ ߣߎ߲߱ ߠߎ߬ ߟߊ߫ ߣߍ߰ߓߐ߬ ߓߊ߯ߙߊ ߟߊߡߌߣߌ߲ߣߍ߲߫ ߕߘߍ߬ ߘߏ߫ ߞߏ߫ ߟߎ߬ ߣߌ߫ ߖߌߣߊ߫ ߞߏ ߟߎ߬ ߣߌ߫ ߛߎߓߊ߯ߦߊ ߟߎ߫ ߟߋ߬ߟߊ߫ ߸ ߊ߬ ߣߌ߫ ߘߓߌ߬ߘߐ߬ߦߊ߬ ߞߏ߬ ߛߌߦߊߡߊ߲ ، ߒ߬ߞߊ߬ ߛߌ߬ߟߡߊ߬ߦߊ ߟߐ߬ߞߎ ߛߊ߫ ߸ ߊ߬ ߣߌ߫ ߕߎ߬ߓߊ߬ߓߎ ߣߊ߭ ߡߍ߲ ߞߍߣߍ߲߫ ߣߍ߰ ߘߊߣߐ߲߮ ߘߌ߫ ߞߊ߬ ߜߊ߲ߛߟߎ߬ ߞߏ ߓߟߏߞߊ߬ ߸ ߏ߬ ߟߎ߫ ߟߋ߬ ߞߊ߬ ߣߎ߲߰ߦߊ ߘߏ߫ ߞߏ ߟߎ߫ ߝߊ߲ߞߊ ߘߐ߯ߦߊ߫ ߞߊ߬ߞߎ߬ߘߊ߬ ߥ߯ߕߌ ߢߌ߲߬ ߠߊ߫
ߦߙߌ߫ ߓߊ߯ߙߊ
ߦߙߌ߫ ߓߊ߯ߙߊ ߕߘߍ߬ ߞߎ߬ߟߋ ߟߎ߫ ߟߋ߬ ߓߟߏ߫ ، ߒ߬ߓߊ߬ ߏ߬ ߣߊ߬ ߘߊ߫ ߦߟߍ߬ߡߊ߲߫ ߟߊ߫ߢߡߊ߬ߞߟߊ ߦߌߟߡߊ ߞߎ߲߬ߠߊ߬ ߢߊ ߡߍ߲ ߸ ߊ߲ ߓߍߣߵߏ߬ ߢߊߛߌߝߴߊߟߎ߫ ߢߍ߫ ߞߐߟߊ߫ ߸ ߣߌ߫ ߛߊ߲ ߓߟߌ߫ ߡߊ߯ߙߌ ߛߐ߲߬ ߘߊ߫. ߝߊ߲ߓߟߊߣߎ߲߮ ߠߎ߬ ߦߋ߫ ߝߋ߲ ߡߍ߲ ߠߎ߬ ߟߊߘߊ߲ ߠߊ߫ ߦߙߌ߫ ߘߐ߫ ߸ ߏ߬ ߘߏ߫ ߟߎ߫ ߕߐ߮ ߝߟߍ߫ ߊ߬ߟߎ߬ ߘߌ߫ ߓߊ߯ߙߊߟߊ߲ ߠߎ߫ ߞߊ߬ߟߊ ߘߏ߲߬ ߦߏ߫ : ߕߋ߰ߙߊ߲ ߣߌ߫ ߘߊ߬ߓߊ ߣߌ߫ ߞߊ߬ߡߌߦߊ ߣߌ߫ ߡߎ߬ߙߎ  ߡߍߣߍ߲ ߠߎ߬ ߣߴߊ߬ߟߎ߬ ߜߍ߲ߛߍ߲ ߠߎ߬ ߊ߬ߟߎ߬ ߘߌ߫ ߞߎߟߎ߲ ߠߎ߬ ߟߊߘߊ߲ ߦߙߌ߫ ߥߎ߬ߣߊ߲ߞߏߙߏ߲ ߜߊ߲ߞߊ߫ ߓߟߋߓߟߋ߫  ߟߎ߬ ߘߐ߫ ، ߦߏ߫: ( ߞߎߟߎ߲ߙߋ߲، ߞߎߟߎ߲ߓߊ، ߜߋ߲߬ߜߋ، ߞߊ߲ߞߋ، ߒߝߊ߬ߝߋ߬ߙߋ. )
ߊ߬ߟߎ߬ ߘߌ߫ ߛߌ߰ߟߊ߲ ߠߎ߬ ߣߌ߫ ߟߊߟߊ߲ ߠߎ߬ ߟߊߘߊ߲ ߝߍߙߍ߲ ߠߎ߬ ߘߐ߫، ߦߏ߫ : ߥߊ߰ߣߍ߲، ߜߍ߬ߡߍ، ߛߍ߲߬ߡߍ، ߜߋ߲ߜߘߋ، ߞߎߘߎ߲، ߟߊ߫ ߞߏ߲، ߞߏ߲ߕߏ، ߟߊߞߊ߬ߖߊ߲.
ߊ߬ߟߎ߬ ߘߌ߫ ߡߛߏ߬ߦߊ߬ ߡߎߙߊ߲ ߠߎ߬ ߟߊߘߊ߲ ، ߦߏ߫ : ( ߝߙߊ، ߛߏ߲߬ߜߟߊ، ߥߟߋ߬ߞߋ، ߞߎߣߊ߲، ߓߌ߲ߞߊ، ߞߏ߬ߟߏ߲، ߞߏ߬ߟߏ߲߬ߞߊߟߊ߲.
ߊ߬ߟߎ߬ ߘߌ߫ ߖߛߋ߬ ߘߊ߲ߠߊ ߟߊ߫ ߞߐ߬ߙߍ ߡߎߙߊ߲ ߠߎ߬ ߟߊߘߊ߲ ، ߦߏ߫ : ( ߞߎߟߎ߲ߘߋ߲، ߛߏ߬ߟߏ، ߞߝߊ،ߘߐ߲߬ߛߋ߲߬ߞߟߏߡߊ߲، ߥߟߊ߫ ߖߌ߲߯ߘߊߟߊ
ߝߐߟߌߝߋ߲߫ ߠߎ߬ ߟߊߘߊ߲߲
ߊ߬ߟߎ߬ ߘߌ߫ ߝߐߟߌߝߋ߲ ߠߎ߬ ߞߟߐ ߟߎ߬ ߟߊߘߊ߲ ، ߦߏ߫ :( ߘߎ߬ߣߎ߲،ߖߋ߲߬ߓߋ، ߕߊ߬ߡߊ߲، ߕߊߓߟߊ، ߕߊߓߎߟߋ، ߛߊ߲ߜߊ ߞߙߏߞߕߏ،ߞߏ߬ߣߌ߲߬ ߓߘߊ،ߓߟߊ، ߛߊ߲ߜߙߊ، ߖߊ߬ߥߎ߬ ߓߘߎ
ߊ߬ߟߎ߬ ߘߌ߫ ߖߏ߭ ߟߎ߬ ߣߌ߫ ߢߊߘߐ ߟߎ߬ ߣߌ߫ ߞߏ߬ߡߊ߬ߞߎ߲ ߣߌ߫ ߞߏ߲߬ߘߋ߲߬ ߞߎ߲ ߣߌ߫ ߖߌ߬ߦߊ߬ߘߐ ߟߎ߬ ߡߊߟߛߍ߫ ߊ߬ߟߎ߬ ߘߌ߫ ߓߏ߲ ߖߐ߯ߙߊ߲ ߠߎ߬ ߟߊߘߊ߲،ߦߏ߫ :(ߞߏ߲،ߞߊ߲ߞߌߙߊ، ߞߏ߲ߞߏ߬ߟߏ߲
ߖߌߞߊ߲ ߓߊ߯ߙߊߟߊ ߟߎ߬
ߢߡߊ߬ߞߟߊ ߦߌߟߡߊ߫ ߛߓߊߣߊ߲
ߡߊ߲߬ߘߋ߲߫ ߞߊ߬ ߓߊߓߊ ߟߎ߬ ߣߌ߫ ߓߊߟߋ߲ ߠߎ߬ ߣߌ߫ ߞߎߟߎ߲ ߠߎ߬ ߓߍ߯ ߟߊߕߊ߬ߡߌ߲߬ ߢߡߊ߬ߞߟߊ ߡߍ߲ ߠߎ߫ ߡߊ߬ ߸ ߏ߬ ߟߎ߫ ߟߋ߬ ߛߡߐ߬ߣߐ ߟߎ߬ ߣߌ߫ ߜߏ߬ߛߏ ߟߎ߬ ߘߌ߫ ، ߊ߬ߟߎ߫ ߞߊ߬ ߘߊ߲ߞߊ߲ ߠߎ߬ ߣߌ߫ ߓߊ߫ ߡߐ߲ ߣߌ߫ ߖߌߞߊ߲ ߡߊߘߏߣߌ߲ߠߌ߲ ߣߌ߫ ߓߊ߫ ߟߊߕߍ߯ߟߌ ߟߎ߬ ߓߍ߯ ߘߏ߲߬ ߊ߬ߟߎ߫ ߟߋ߬ ߓߟߏ߫ ، ߏ߬ ߟߋ ߞߐߛߐ߲߬ ߸ ߣߌ߫ ߓߊ߫ ߕߍ߫ ߦߌߟߊ ߡߍ߲ ߸ ߊ߬ߟߎ߬ ߕߴߊ߬ߟߎ߬ ߡߊߞߍ߫ ߟߊ߫ ߦߋ߲߬ ߠߎ߬ ߘߐ߫ ߝߋߎ߫. ߊ߬ ߝߐ߫ ߣߴߊ߬ߟߎ߬ ߡߊ߬ ߏ߬ ߟߋ ߘߐ߫ ߞߏ߫ ߓߊߡߐ߮ ߟߎ߬
ߤߊߟߌ ߓߌ߬ ߸ ߌ ߓߊ߯ ߞߢߐ߫ ߡߊߟߐ߫ ߞߎ߲ߕߋ߮ ߞߊ߲߫ ߡߍ߲ ߝߏ߬ߟߌ߬ ߟߊ߬ߛߋ ߘߐ߫ ߡߊ߲߬ߘߋ߲߫ ߝߊ߲߬-ߊ-ߝߊ߲߬ ߞߏ߫((ߡߏߙߌ ߞߊ߲ߘߊ ߟߏ߯ߟߎ ߘߴߊߟߎ߫ ߝߏ߬ ߸ ߢߊ߬ߙߊ ߣߊ߯ߣߌ߲ ߘߴߊߟߎ߫ ߞߐ߲߬ߘߐ߲߬ )) ߌ ߦߴߊ߬ ߟߐ߲߫ ߞߏ߫ ߓߊߓߊ߫ ߕߍ߫ ߏ߬ ߟߎ߬ ߓߘߊ ߸ ߓߊߟߋ߲ ߕߴߦߋ߲߬ ، ߏ߬ ߟߋ ߞߏߛߐ߲߬߸ߊ߬ ߞߊ߬ ߢߊ߬ߙߊ ߦߙߌߞߊ ߘߊ߲߬ ߣߊ߯ߣߌ߲ ߡߊ߬ ، ߣߌ߫ ߡߍ߲ ߠߎ߬ ߦߋ߫ ߓߊ ߝߍ߬ ߛߊ߫ ߸ ߏ߬ ߟߎ߬ ߦߴߊ߬ ߝߐ߫ ߟߊ߫ ߝߏ߬ߟߌ߬ ߟߊ߬ߛߋ ߘߐ߫ ߟߋ߬ ߞߏ߫ : [ ߡߏߙߌ ߞߊ߲ߘߊ ߟߏ߯ߟߎ ߘߴߊߟߎ߫ ߝߏ߬ ߸ ߢߊ߬ߙߊ ߟߎ߬ ߘߴߊߟߎ߫ ߝߏ߬
ߓߊߡߐ߮ ߟߎ߫ ߟߋ߬ ߖߍ߮ ߣߌ߫ ߞߊ߲ߖߏ ߣߌ߫ ߓߊ߲ߓߊ ߣߌ߫ ߡߊ߭ ߟߎ߫ ߡߌ߬ߘߊ߬ ߟߊ߫ ߓߊ ߟߎ߬ ߣߌ߫ ߞߐ߭ ߟߎ߬ ߣߌ߫ ߓߊߟߋ߲ ߠߎ߬ ߞߣߐ߫ ߸ ߞߊ߬ ߡߌ߬ߙߌ߲߬ߘߌ ߡߍ߬ߦߊ߬ߓߐ ߏ߬ ߟߎ߫ ߛߏ߬ߓߏ ߟߊ߫ ، ߦߙߐ ߡߍ߲ ߠߎ߬ ߡߐ߲ߠߌ߲ ߟߊߕߐ߲ߣߴߊ߬ߟߎ߫ ߡߊ߬ ߸ ߏ߬ ߟߎ߫ ߟߋ߬ ߘߊ߬ߟߊ ߟߎ߬ ߣߌ߫ ߘߏߘߊ ߟߎ߬ ߣߌ߫ ߜߍ߬ߘߍ߲߬ߜߍߘߍ߲ ߠߎ߬ ߘߌ߫.
ߓߊߡߐ߮ ߟߎ߬ ߡߊߟߐ߲ߣߍ߲ߓߊ ߟߋ߬ ߛߎߦߊ ߘߐ߫ ߸ ߞߏ߫ ߊ߬ߟߎ߬ ߦߴߊ߬ߟߎ߫ ߦߟߍ߬ߡߊ߲߬ ߠߊ߫ ߓߊ߲ߓߊ ߟߎ߬ ߘߌ߫ ߞߊ߬ ߥߊ߫ ߖߍ߯ ߘߏ߲߬ߣߍ߲ ߠߎ߫ ߡߌ߬ߘߊ߬ ߖߌ ߞߘߐ߫ ߝߘߊ߫ ߥߏ ߟߎ߬ ߟߊ߫ ، ߊ߬ ߣߴߊ߬ߟߎ߬ ߦߋ߫ ߛߎߓߊ߯ߦߊ ߞߍ߫ ߟߊ߫ ߞߊ߬ ߥߊ߫ ߓߊ߲ߓߊ߬ ߓߟߋߓߟߋ ߟߎ߫ ߛߘߌ߬  ߖߌ߫ ߞߘߐ߫ ߝߊߟߊ߲ ߠߎ߬ ߟߊ߫ ߞߊ߬ ߓߐ߫ ߏ߬ ߟߎ߬ ߢߣߊߡߊ ߘߌ߫.
ߓߊߡߐ߮ ߟߎ߬ ߡߊߟߐ߲ߣߍ߲ ߖߍ߯ ߞߟߏ߫ ߟߞߊߘߌ ߝߣߊ߫ ߘߐ߫ ߞߏߛߓߍ߫ ، ߓߊ  ߊ߬ߟߎ߬ ߓߴߛߋ߫ ߖߍ߯ ߞߟߏߡߊ ߟߎ߫ ߡߐ߬ߣߍ߲ ߣߌ߫ ߞߌߣߌ߲ ߘߏ߲߰ ߠߊ߫ ߢߐ߲߮ ߠߊ߫ ߸ ߝߏߦߌ ߘߏ߲߬ ߕߍ߫ ߖߵߊ߬ߟߎ߬ ߞߊ߲ ߘߐ߫ ، ߊ߬ ߣߌ߫ ߝߣߊ߫ ߸ ߖߍ߯ ߞߟߏ ߓߊ߯ ߖߊ߬ ߡߐ߱ ߡߍ߲ ߞߊ߲ ߘߐ߫ ߸ ߊ߬ߟߎ߬ ߘߴߏ߬ ߓߙߐ߫ ߞߊ߬ ߞߟߏ ߟߊߖߌ߰ ߌ ߞߘߐ߫ ߕߋ߲߬ ، ߕߎ߬ߢߊ ߞߏ߬ߣߌ߲ ߦߋ߫ ߞߟߏ߫ ߓߙߐ߫ ߞߙߌߛߌ ߏ߬ ߘߐ߫ ߝߊ߯ߛߌ ، ߓߊ ߏ߬ ߞߙߌߛߌ ߘߌߡߊ߲ ߡߍ߲ ߦߋ߫ ߒߠߋ ߖߍ߬ߘߍ ߞߣߐ߫ ߸ ߒ ߓߘߊ߫ ߞߟߏ߫ ߛߌߦߊߡߊ߲ ߓߙߐ߫ ߏ߬ ߟߊ߫ ߞߵߊ߬ߟߎ߬ ߟߊߖߌ߰ ߏ߬ ߦߌߟߊ ߞߋߟߋ߲ ߡߎ߰ߡߍ ߘߐ߫.
ߝߐߟߌߝߋ߲ ߟߊߥߍ߲ߖߍߟߊ ߟߎ߬
ߢߡߊ߬ߞߟߊ ߦߌߟߡߊ߫ ߣߊߣߌ߲ߣߊ߲
ߡߊ߲߬ߘߋ߲߫ ߞߊ߬ ߖߋ߬ߟߌ ߟߎ߫ ߟߐ߬ ߝߐߟߌߝߋ߲ ߟߊߕߏߟߏ߲ ߣߌ߫ ߘߐ߲߬ߞߟߌ߬ߟߊ ߣߌ߫ ߘߐ߲߭ ߠߎ߬ ߖߍ߲ߓߍ߲ߛߌ߮ ߟߊ߫ ، ߛߌ߫ ߛߌߦߊߡߊ߲ ߦߋ߫ ߖߌ߬ߟߌ߬ߦߊ ߘߐ߫ ، ߒ߬ߞߊ߬ ߖߌ߬ߟߌ ߔߌߦߐߔߌߦߐ ߦߋ߫ ߞߎߦߊߕߍ ߟߋ߬ ߘߌ߫ ، ߊ߰ ߝߐ߫ ߟߊ߫ ߏ߬ ߟߋ ߘߐ߫ ߸ ߞߏ߫ ߖߋ߬ߟߌ߬ ߡߊ߫ ߞߎߦߊߕߍ߫ ߓߐ߫ ، ߞߊ߬ߕߎ߲߯ ߸ ߛߌ߫ ߛߘߍߡߊ߲ ߦߋ߫ ߡߊ߲߬ߘߋ߲߫ ߸ ߏ߬ ߓߍ߯ ߖߋ߬ߟߌ ߣߴߊ߬ ߣߎ߬ߡߎ߲ ߣߴߊ߬ ߕߏ߲ߕߌ߮ ߦߴߊ߬ ߘߐ߫ ߟߋ߬ ، ߡߌ߬ߛߊ߬ߟߌ߬ ߘߐ߫ ߸ ߦߏ߫  ߞߙߏ߬ߡߊ ، ߏ߬ ߖߋ߬ߟߌ ߦߴߊ߬ ߘߐ߫ ߸ ߊ߬ ߣߎ߬ߡߎ߲ ߦߴߊ߬ ߘߐ߫ ߸ ߊ߬ ߕߏ߲ߕߌ߮ ߦߴ߬ ߘߐ߫ ، ߏ߬ ߘߏ߲߬ ߞߋߟߋ߲ ߕߍ߫ ، ߡߊ߲߬ߘߋ߲߫ ߛߌ߫ ߛߌߦߊߡߊ߲ ߦߋ߫ ߕߋ߲߬ ߛߌߛߍ߲. ߞߎߦߊߕߍ ߟߋ߬ ߞߋߟߋ߲ ߝߋ߲ ߜߘߍ߫  ߕߴߊ߬ ߘߐ߫ ߝߏ߫ ߊ߬ ߖߋ߬ߟߌ ، ߝߏ߫ ߊ߬ ߢߊ߬ߙߊ ߘߐߙߐ߲߫ ، ߏ߬ ߘߐ߫ ߸ ߢߡߊ߬ߞߟߊ߫ ߓߍ߯ ߦߋ߫ ߢߊ߬ߙߊ ߟߋ߬ ߘߌ߫ ߛߊ߫ ߸ ߒ߬ߞߵߊ߬ ߝߐߣߍ߲  ߛߌ߫ ߟߊ ߘߐ߫ ߸ ߖߋ߬ߟߌ ߟߋ߬ ߢߊ߬ߙߊ ߖߍ߬ߘߍ ߖߍ߬ߘߍ ߘߌ߫ ، ߖߋ߬ߟߌ ߓߍ߯ ߝߣߊ߫ ߦߋ߫ ߢߊ߬ߙߊ ߟߋ߬ ߘߌ߫ ߖߐ߫ ߸ ߓߊ߬ߙߌ߬ ߢߊ߬ߙߊ ߔߌߦߐߔߌߦߐ߫ ߦߋ߫ ߞߎߦߊߕߍ ߟߋ߬ ߘߌ߫. ߖߋ߬ߟߌ ߞߍߣߍ߲ ߢߊ߬ߙߊ ߖߍ߬ߘߍ ߖߍ߬ߘߍ ߘߌ߫ ߢߊ߬ߙߊ ߕߐ߭ ߟߎ߬ ߕߍߡߊ ߟߋ߬ ߸ ߓߚߏ߫ ߘߊߘߐߥߛߊ߫ ߞߏ߫ ߓߍ߯ ߟߊߣߍ߲ ߘߐ߲߬ߞߟߌ߬ߟߊ ߣߌ߫ ߖߡߊ߬ ߘߐ߬ ߞߎߡߊ ߘߊߘߐߘߌߦߊ߫ ߡߟߋ߬ߞߎ߬ߡߟߋߞߎ ߡߍ߲ ߠߎ߫ ߞߊ߲߬ ߸ ߏ߬ ߟߎ߬ ߦߋ߫ ߖߋ߬ߟߌ ߟߎ߫ ߟߋ߬ ߘߎ߲߬ߘߎ߬ߡߊ ߘߌ߫
ߢߡߊ߬ߞߟߊ ߕߐ߭ ߟߎ߫ ߟߋ߬ ߟߐ߬ߣߍ߲ ߢߟߊߞߌߦߊ߫ ߓߊ߯ߙߊ ߟߎ߬ ߣߌ߫ ߞߎ߬ߛߊ߲ߧߊ߬ ߗߋ ߟߎ߬ ߟߊ߫ ߸ ߞߊ߬ ߖߋ߬ߟߌ ߟߎ߬ ߘߐߙߐ߲߫ ߟߐ߬ ߦߟߌߟߊߡߌߛߍ߲ߧߊ߫ ߞߏ߫ ߟߎ߬ ߟߊ߫ ߸ ߣߊߟߌ߬ߡߎ߲ ߘߐ߲߬ߞߟߌ߬ ߘߐ߬ߓߍ߲ ߠߎ߬ ߣߌ߫ ߝߐߟߌߝߋ߲ ߟߊߥߍ߲ߖߍ ߟߎ߬ ߣߌ߫ ߞߟߍ߬ ߓߊ߲ ߠߎ߬ ߣߌ߫ ߝߊ߬ߘߋ߲߬ߡߊ ߟߎ߬ ߕߍ߫ ߘߐߓߍ߲ ߠߎ߬ ߣߌ߫ ߝߘߎ߫ ߛߐ߲ߞߐߟߐ߲ߧߊ ߟߎ߬ ߣߌ߫ ߞߊ߬ߣߌ߲߬ ߛߐ߲߬ߞߐ߬ߟߐ߲߬ߧߊ ߟߎ߬. ߬ߟߋ߬ ߖߋ߬ߟߌ ߟߎ߫ ߟߋ߬ ߘߐ߲߭ ߠߎ߬ ߣߌ߫ ߢߣߊߕߍ߮ ߟߎ߬ ߘߐߘߌߦߊ߫ ߟߊ߫ ، ߦߏ߫ ( ߛߏ߬ߟߌ ߣߌ߫ ߝߌ߬ߘߊ ߣߌ߫ ߞߊ߬ߛߊ ߣߌ߫ ߝߊߘߌߝߊߘߌ ߣߌ߫ ߞߢߐ߫ ߞߏ߫ ߣߌ߫ ߘߋ߲ߠߊߓߐ ߣߌ߫ ߓߙߊߘߐߛߊ ߣߌ߫ ߡߊ߲ߛߊ߬ ߟߊ߬ߛߌ߮ ߣߌ߫ ߡߊ߲ߛߊ߬ ߟߊ߬ߓߍ߲ ߣߌ߫ ߥߎ߬ߘߎ ߛߎ߮ ߓߍ߯ ، ߊߊ߬ߟߎ ߟߋ߬ ߝߎߣߎ߲ߞߋ ߗߍ߬ߡߊ߲ ߣߴߊ߬ ߡߛߏ߬ߡߊ߲ ߠߊ߫ ߖߡߊ߬ߣߊ߬ߞߍ ߢߊ߯ߢߊ߮ ߣߴߊ߬ ߢߣߊߕߍ߮ ߣߴߊ߬ ߕߏߟߏ߲ ߣߴߊ߬ ߢߣߊߜߍ ߡߎ߰ߡߍ ߘߐߘߌߦߊ߫ ߟߊ߫ ߘߐ߲߬ߞߟߌ߬ ߘߌߡߊ߲ ߠߎ߬ ߣߌ߫ ߝߐߟߌߝߋ߲߫ ߞߊ߲ ߘߌߡߊ߲ ߛߎ߮ ߓߍ߯ ߟߊ߫.
ߘߎ߬ߣߎ߲ ߣߌ߫ ߖߋ߲߬ߓߋ ߣߌ߫ ߛߊ߲ߜߊߣߍ߲ ߠߎ߬ ߓߐ߲߯ߕߍ߫ ߸ ߊ߬ߟߎ ߟߋ߬ ߝߐߟߌߝߋ߲ ߕߐ߭ ߓߍ߯ ߟߊߥߍ߲ߖߍ߫ ߟߊ߫ ، ߦߏ߫: (( ߓߟߊ، ߞߏ߬ߣߌ߲، ߘߊ߲߭، ߛߐߙߐ߲، ߞߏߙߊ، ߓߐ߬ߟߐ߲، ߕߊߣߊ߲، ߕߊ߬ߡߊ߲، ߘߊ߬ߙߏ، ߞߊ߬                   ߙߌ߬ߢߊ߲، ߝߎ߬ߟߋ، ߞߎߡߊ߲ߓߘߎ، ߛߏ߬ߞߏ )) ߊ߬ߟߎ߬ ߘߌ߫ ߘߐ߲߬ߞߟߌ߬ ߘߌߡߊ߲ ߠߎ߬ ߟߊ߫ ߸ ߞߊ߬ ߞߍ߬ߟߍ ߘߐ߫ ߗߍ߬ߝߊߘߌ߲ ߣߴߊ߬ ߣߌ߲߬ߞߌ߲ ߣߴߊ߬ ߥߊ߬ߣߊ ߟߎ߬ ߘߐߓߏ߲ ، ߞߊ߬ ߓߊ߯ߙߟߊ߫ ߞߌߛߍ ߟߎ߬ ߣߴߊ߬ ߞߎ߬ߛߊ߲ߓߊ ߟߎ߬ ߣߌ߫ ߓߊ߬ߣߊ߫ ߣߊ߲ߝߟߏ߬ߓߊ߬ ߕߌ߮ ߟߎ߬ ߡߊߕߐ߯ ߓߊߘߌߓߊߘߌ߫ ، ߞߊ߬ ߡߊ߲ߛߊ ߟߎ߬ ߣߌ߫ ߝߊ߲ߡߊ ߟߎ߬ ߣߌ߫ ߞߎ߲߬ߕߌ߮ ߣߌ߫ ߛߏ߬ߝߊ߬ߞߎ߲ ߠߎ߬ ߣߌ߫ ߛߘߊߡߊ ߟߎ߬ ߣߌ߫ ߟߐ߲ߣߌ߲ߠߊ߫ ߞߏ߲ߓߏ ߟߎ߬ ߡߓߊߟߌߡߊ߫ ، ߊ߬ ߣߌ߫ ߞߊ߬ ߡߐ߰ ߘߐ߬ߜߍ ߟߎ߫ ߝߊ߭ ߟߎ߬ ߣߴߊ߬ߟߎ߬ ߓߋ߲ߓߊ ߟߎ߫ ߝߊ߬ߛߊ ߟߎ߬ ߣߴߊ߬ߟߎ߬ ߡߊ߲ߞߕߎ߬ ߢߌߡߊ ߟߎ߬ ߟߊߞߊ߬ߟߌ߬ ، ߊ߬ߟߎ߬ ߘߌ߫ ߝߊ߬ߛߏ ߖߊ߲ߖߏ߬ߓߊ ߟߎ߫ ߓߊ߬ߘߏ ߟߎ߬ ߞߍ߫ ߡߌ߬ߙߌ߲߬ߘߌ ߢߍ߫ ߛߐ߲߬ ، ߊ߬ߟߎ߬ ߘߌ߫ ߛߊ߬ߟߊ ߟߎ߬ ߣߌ߫ ߖߊߝߏߣߍ߲ ߠߎ߬ ߣߌ߫ ߖߊߓߊ߯ߕߐ ߟߎ߬ ߣߌ߫ ߖߌߕߐ ߟߎ߬ ߣߊ߬ߣߌ߲߫ ߸ ߞߵߊ߬ߟߎ߬ ߖߓߍ߫ ߸ ߞߵߊ߬ߟߎ߬ ߕߌߢߍ߫ ߸ ߞߵߊ߬ߟߎ߫ ߡߊ߲ߞߕߎ ߖߎ߯ߦߊ ، ߞߊ߬ ߕߍ߯ߜߍߟߍ߲ ߠߎ߬ ߣߌ߫ ߛߎߛߋߒߜߏ ߟߎ߬ ߣߌ߫ ߖߎ߯ߡߊ߲ߒߕߋ ߟߎ߬ ߘߓߐ߫ ߸ ߞߵߊ߬ߟߎ߫ ߓߐ߬ߘߍ߬ߓߐ߫ ߸ ߞߵߊ߬ߟߎ߬ ߟߊߝߍߦߊ߫ ، ߞߊ߬ ߓߟߏߞߏߟߏ߲ ߠߎ߬ ߣߌ߫ ߕߍ߯ߜߍ ߟߎ߬ ߣߌ߫ ߘߐ߰ߕߐ ߟߎ߬ ߣߌ߫ ߝߊ߲ߒߕߊ߲ ߠߎ߬ ߡߊߓߙߎ߬ߕߌ߫ ߸ ߞߵߊ߬ߟߎ߬ ߟߊߡߐߣߍߓߐ߫، ߞߊ߬ ߖߋ߬ߟߌ߬ ߛߐ߬ߓߊߟߌ ߟߎ߬ ߟߊߡߊ߬ߟߏ߬ߦߊ߬ ߞߊ߲ ߠߎ߬ ߣߴߊ߬ߟߎ߫ ߞߎ߲߬ߘߐ߬ߘߌ߬ߦߊ߬ ߞߊ߲ ߠߎ߬ ߣߴߊ߬ߟߎ߬ ߘߐߜߊ߬ߛߌ߬ ߞߊ߲ ߠߎ߬ ߝߐ߫ ، ߞߊ߬ ߝߎߣߎ߲ߛߙߋ ߟߎ߬ ߣߌ߫ ߖߋ߬ߟߌ߬ ߛߐ߬ߟߊ ߟߎ߬ ߣߌ߫ ߞߡߊ߬ߙߊ߬ߒߞߋ ߟߎ߬ ߞߏߢߌߡߊߟߐ߲߫ ߞߊ߲ ߠߎ߫ ߣߴߊ߬ߟߎ߬ ߞߎ߲߬ߣߊ߬ߦߋ߬ߙߋ߲߬ ߞߊ߲ ߠߎ߬ ߝߐ ߟߞߊ߬ߟߌ߬ߟߌ߫ ߘߊ߲ߣߊߕߊ߬ߡߌ߲߬ߣߍ߲ ߘߐ߫. ߊ߬ߟߎ߬ ߘߌ߫ ߤߊ߬ߙߌ߬ߖߍ߰ ߢߌߣߌ߲ ߖߘߍ߬ ߣߌ߬ ߡߊ߬ߞߊ߬ߘߊ߲߬ ߞߊ߲ ߠߎ߬ ߝߐ߫ ߞߵߏ߬ ߟߎ߬ ߘߐߘߌߦߊ߫ ߢߊ ߓߍ߯ ߡߊ߬ ، ߊ߬ߟߎ߬ ߘߌ߫ ߥߊߟߌߢߌߡߊ߫ ߞߘߐ ߟߎ߬ ߞߎ߲߬ߘߐߖߊ߲ߧߊ߬ ߝߎߚߎ߫ ߞߵߊ߬ ߓߌ߬ߟߊ߬ ߞߎߘߊ߫ ߢߌߣߌ߲ ߘߐ߫.
ߖߋ߬ߟߌ ߟߎ߫ ߟߋ߬ ߡߊ߲߬ߘߋ߲߫ ߘߐ߬ߛߙߋ߬ ߝߙߏߞߏ ߟߎ߬ ߣߴߊ߬ ߞߎߡߊ ߓߏ߲ߘߏ߲ ߠߎ߬ ߘߌ߫ ، ߊ߬ ߣߴߊ߬ ߛߊ߬   ߙߌ߬ߦߊ߬ ߞߘߐ߬ ߟߊߡߙߊ߬ ߟߊ߫ ߟߎ߬ ߣߴߊ߬ ߞߏ߫ ߞߘߐ߫ ߟߘߊߙߏߟߊ ߟߎ߬ ߘߌ߫ ، ߣߴߊ߬ߟߎ߬ ߕߍ߫ ߸ ߡߊ߲߬ߘߋ߲߫ ߘߐ߬ߝߐ ߣߴߊ߬ ߟߊ߲ߘߊ ߝߊ߲ߓߊ ߕߎ߲߬ ߘߌ߫ ߕߎߣߎ߲߫
ߏ߬ ߞߐ߫ ߸ ߡߊ߲߬ߘߋ߲߫ ߝߊ߬ߘߋ߲߬ߧߊ߫ ߜߍ߬ߟߍ߲߬ߡߊ߲߫ ߢߊ ߡߍ߲ ߸ ߣߌ߫ ߖߋ߬ߟߌ ߟߎ߬ ߟߊ߫ ߕߍߘߏ߲ߠߌ߲ ߕߍ߫ ߸ ߣߴߊ߬ߟߎ߬ ߟߊ߫ ߕߍߘߐߓߍ߲ ߞߏߢߌߡߊ ߕߍ߫ ߸ ߛߊ߫ ߓߌ߬ߡߊ߫ ߡߊ߲߬ߘߋ߲ ߠߎ߬ ߓߊ߲߫ ߢߐ߲߮ ߝߊ߰ ߟߊ߫ ߝߊ߬ߘߋ߲߬ߧߊ ߕߍߜߟߍߦߊ߫ ߞߟߍ߫ ߟߎ߬ ߟߊ߫. ߖߋ߬ߟߌ ߟߎ߫ ߟߋ߬ ߡߊ߲ߛߊ ߟߎ߬ ߣߌ߫ ߝߊ߲ߡߊ ߟߎ߬ ߓߐ߫ ߟߊ߫ ߞߏ߫ ߞߏߙߏ߲ ߠߎ߬ ߣߌ߫ ߛߐ߲߬ ߖߎ߮ ߟߎ߬ ߣߌ߫ ߞߘߊ߬ߜߟߍ߬ߦߊ ߘߊ߬ߣߊߕߊ߬ߡߌ߲߬ߣߍ߲ ߠߎ߫ ߞߊ߲߬ ، ߊ߬ ߣߌ߫ ߞߵߊ߬ߟߎ߬ ߟߊߕߋߟߋ߲ ߛߊ߬ߙߌ߬ߦߊ߬ ߕߋߟߋ߲ߣߍ߲ ߠߎ߬ ߣߌ߫ ߛߌߟߊ߫ ߓߘߍ ߟߎ߫ ߞߊ߲߬ ، ߓߊ ߊ߬ߟߎ߬ ߟߋ߬ ߞߍ߫ ߟߊ߫ ߡߊ߲ߛߊ ߟߎ߬ ߘߟߊߡߌߘߟߊ ߟߎ߬ ߣߴߊ߬ߟߎ߬ ߞߐߓߌߟߊߘߋ߲ ߣߴߊ߬ߟߎ߬ ߞߏߟߊߕߍ߯ߢߐ߲߮ ߠߎ߬ ߟߎ߬ ߘߌ߫ ، ߏ߬ ߟߋ ߞߏߛߐ߲߬ ߊ߬ߟߎ߬ ߦߋ߫ ߕߏ߫ ߟߊ߫ ߖߡߊ߬ߣߊ ߞߊ߬ߞߘߐ ߟߎ߬ ߣߴߊ߬ߟߎ߬ ߛߌ߰ߞߊ߲ ߠߎ߬ ߣߴߊ߬ߟߎ߬ ߣߊߡߎ߲ ߠߎ߬ ߣߴߊ߬ߟߎ߬ ߘߐ߬ߝߐ ߟߎ߫ ߘߙߎ߬ߛߌ߬ ߟߊ߫ ߞߵߊ߬ߟߎ߫ ߕߊ߲ߞߊ߬ ߊ߬ߟߎ߫ ߞߎ߲߬ߘߐ߫ ߛߐ߲߬ ߜߘߋߜߘߋ߫ ߸ ߞߊ߬ ߕߴߏ߬ ߟߎ߬ ߘߐߛߊߙߌ߫ ߟߊ߫ ߜߊ߬ߙߊ ߟߎ߬ ߣߌ߫ ߟߊ߬ߘߍ ߟߎ߬ ߣߌ߫ ߓߊ߬ߘߏ߬ߘߊ ߟߎ߬ ߘߐ߫ ߛߍߣߍ߲߬ߛߊ߫. ߖߋ߬ߟߌ ߟߎ߫ ߛߋ߲߬ߓߐ߬ߣߍ߲ ߖߋ߲ߓߋ ߟߎ߬ ߣߌ߫ ߘߎ߬ߣߎ߲ ߠߎ߬ ߣߌ߫ ߛߊ߲ߜߊߣߍ߲ ߠߎ߬ ߝߐ ߘߐ߫ ߟߋ߬ ߸ ߓߊ ߏ߬ ߟߎ߬ ߦߋ ߝߐ߫ ߟߊ߫ ߖߏ߬ ߛߐ߬ߘߊ ߟߎ߬ ߣߌ߫ ߘߏ߫ ߝߋ߲ ߠߎ߬ ߟߊߓߐ߫ ߦߌߟߊ ߟߎ߫ ߟߋ߬ ߘߐ߫ ، ߣߊߟߌ߬ߡߎ߲ ߞߏ߬ߡߊ ߟߎ߬ ߣߌ߫ ߖߊ߬ߘߊ ߟߎ߬ ߣߌ߫ ߣߡߊ߬ߛߟߎߞߎ ߟߎ߬ ߣߌ߫ ߛߏߟߌ߫ ߥߎߟߋ߲ ߠߎ߬ ߘߌ߫ ، ߖߋ߬ߟߌ ߟߎ߫ ߘߏ߲߬ ߕߴߊ߬ ߝߍ߫ ߞߵߏ߬ ߟߎ߬ ߦߋ߫ ߸ ߏ߬ ߟߎ߫ ߕߌ߱ ߟߎ߬ ߝߣߊ߫ ߕߴߊ߬ ߝߍ߬ ߝߋߎ߫ ߖߋ߬ߟߌ ߟߎ߬ ߢߊ ߦߋ߫ ߟߴߊ߬ߟߎ߬ ߟߊ߫ ߘߏ߫ ߝߋ߲ ߏ߬ ߟߎ߬ ߞߊ߲߬ ، ߞߏ߫ ߓߚߏ߫ ߖߋ߬ߟߌ ߟߎ߬ ߘߊ ߛߌߦߊߡߊ߲ ߞߏߖߎ߯ߦߊ
ߖߋ߬ߟߌ ߟߎ߫ ߟߋ߬ ߝߊ߲ߞߊ ߣߊ߬ ߘߊ߫ ߥߙߊ߬ ߞߐ ߟߊ߫ ߝߎߚߎ߫ ߝߏ߫ ߞߊ߬ ߢߡߊ߬ߞߟߊ ߕߐ߭ ߟߎ߬ ߟߊߥߏߟߏ߫ ߞߵߊ߬ߟߎ߫ ߣߌ߭ ߣߴߊ߬ߟߎ߫ ߟߐ߬ߦߌߟߊ ߓߍ߯ ߓߏ߬ߛߴߊ߬ߟߎ߬ ߟߊ߫. ߥߊߛߏߟߏ߲ ߖߊ߰ߕߙߊ ߟߎ߫ ߟߋ߬ ߡߊ߫ ߞߍ߫ ߖߋ߬ߟߌ ߟߎ߬ ߟߊ߫ ߞߏ ߘߐ߫ ߝߛߍߞߘߎ߫ ، ߞߏ߫ ߊ߬ߟߎ߬ ߞߏߢߌߡߊߟߐ߲ߓߊߟߌ߫ ߸ ߊ߬ߟߎ߬ ߕߍ߫ ߥߛߊ߫ ߟߊ ، ߓߊ ߊ߬ߟߎ߬ ߕߍ߫ ߓߊ߯ߙߊ ߜߘߍ߫ ߞߍ߫ ߟߊ߫ ߕߙߊߟߌ ߞߐ߫، ߡߍ߲ ߓߊ߯ ߊ߬ߟߎ߬ ߛߐ߫ ߓߌ߬ ߸ ߣߴߏ߬ ߡߴߊ߬ߟߎ߬ ߛߐ߫ ߛߌߣߌ߲߫ ߏ߬ ߕߍ߫ ߓߍ߲߬ ، ߓߊ ߊ߬ߟߎ߫ ߡߎ߬ߛߊ߬ߞߊ ߓߍ߬ ߦߋ߫ ߛߐ߬ߘߐ߲߬ ߠߊ߫ ߕߙߊߌ ߟߋ߬ ߘߐ߫. ߏ߬ ߟߋ ߞߐߛߐ߲߬ ߥߊߛߏߟߏ߲ߞߊ ߟߎ߬ ߟߊ߫ ߢߡߊ߬ߞߟߊ ߛߊ߬ߥߏߘߏ߲߬ߣߍ߲ ߦߴߊ߬ߟߎ߫ ߛߊ߬ߣߊ߲ߞߎ߲߫ ߣߎ߬ߡߎ߲ ߠߎ߫ ߟߋ߬ ߘߐ߫ ߸ ߏ߬ ߟߎ߬ ߡߍ߲ ߠߎ߬ ߦߋ߫ ߓߊߟߏ߫ ߟߴߊ߬ߟߎ߫ ߥߊ߬ߛߌ ߘߐ. ߦߌߟߡߊ:ߘߐ߬ߝߐ ߦߌߟߡߊ:ߢߡߊ߬ߞߟߊ ߟߎ߬ ߦߌߟߡߊ:ߡߊ߲߬ߘߋ߲ ߡߌ߬ߙߌ߲߬ߘߌ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߖߊ߯ߓߊߟߐ߲
ߖߊ߯ߓߊ ߡߎ߰ߡߍ ߕߎ߬ߜߍ߬ߕߎ߬ߜߍ߬ߟߌ ߞߊ߬ߙߊ߲.
ߞߎ߲߬ߘߎ߬ߞߎ ﴿ߓߎߙߑߞߌߣߊ ߝߊ߬ߛߏ߬
ߞߎ߲߬ߘߎ߬ߞߎ ߦߋ߫ ߝߊ߰ߡߊߛߏ ߓߏߟߏ߲ߝߘߊ ߘߏ߫ ߟߋ߬ ߘߌ߫ ، ߊ߬ ߣߴߊ߬ ߦߋ߫ ߞߎ߲߬ߘߎߞߎ ߞߊ߬ߝߏ߬ߙߋ߲ ߠߋ߬ ߘߌ߫ ، ߊ߬ ߦߋ߫ ߤߎߥߍߕ ߞߊ߬ߝߏ߬ߓߏߟߏ߲ ߠߌ߫ ߓߊߛߌ߲ ߕߌ߲߬ߞߎߘߎ߲ ߠߋ߬ ߘߐ߫ ߓߎߙߑߞߌߣߊ ߝߊ߬ߛߏ߬ ߞߣߐ߫.
ߞߊ߰ߓߌ߬ߣߍ߬
ߊ߬ ߛߐ߬ߘߐ߲߬ ߘߊ߫ ߞߊ߲ߞߊ߲߫ ߠߋ߬ ߛߊ߲߭ ߁߉߈߅ ߟߊ߬
ߞߎ߲߬ߘߎ߬ߞߎ ﴿ߓߎߙߑߞߌߣߊ ߝߊ߬ߛߏ߬
ߘߎ߰ߡߊ߬ߛߓߍ
ߛߌߟߊ ߉߲ ߧߋ߫ ߛߏ ߢߌ߲߬ ߘߐߛߊ߲߬ߠߊ ، ߊ߬ ߡߊߛߎ߬ߘߎ߲߬ߧߊ߬ߣߍ߲ ߕߎ ߟߋ߬ ߟߊ߫ ߡߍ߲ ߕߐ߯ ߞߏ߫ ﴿ ߞߌߟߊߛ ߘߋ߬ ߕߍߙߍ߫﴾.
ߟߊ߬ߞߟߏ߬ߞߟߏ߬ߟߌ ߣߌ߫ ߞߍ߲ߘߍߦߊ
ߞߎ߲߬ߘߎ߬ߞߎ ߞߊ߬ ߘߊ߲ߘߊߛߏ ߘߏ߫ ߟߊߛߣߍ߫ ߘߍ߬ߟߊ߬ߞߊ ߕߎ߬ߡߊ߬ߢߐ߰ߦߊ߫ ߓߟߏߡߊ߬ ﴿ ߛߋ ߍߛ ߔߋ ߍߛ. CSPS﴾.
ߝߏ߬ߟߏ߲߬ߝߊ߬ߟߊ߲߬ߛߓߍ
ߛߊ߲ߡߊߛߓߍ ߞߘߐߢߐ߲߮، ߟߐ߲ߞߏ ߡߍ߲ ߦߋ߫ ߝߏ߬ߟߏ߲߬ߝߊߟߊ߲ ߠߎ߫ ߞߊ߬ߙߊ߲߬ ߠߊ߫ (ߖߊ߯ߓߊߟߌ، ߓߟߊߓߟߊ، ߛߊ߲ߜߘߊ).
ߞߡߍߙߌߘߊ߫
ߞߡߍߙߌߘߊ߫ ߦߋ߫ ߕߜ߭߭߭ߏ߫߫߫߫ ߛߏ ߘߏ߫ ߟߋ߬ ߘߌ߫.
ߘߎ߰ߡߊ߬ߛߓߍ
ߞߡߍߙߌߘߊ߫ ߦߋ߫ ߞߊ߯ߙߊ߫ ߞߎߘߍ߫ ߂߅ ߖߊ߬ߕߋ߫ ߟߋ߬ ߟߊ߫߸ ߓߌߣߊ߫ ߓߙߊ߬ߓߊ߰ߘߊ ߣߊ߫ ߞߊ߯ߙߊ߫ ߕߌ߲߬ߞߎߘߎ߲ ߠߎ߬ ߘߐ߫.
ߖߏ߯ߦߊߟߌߟߊ
ߊ߬ߟߌ ߓߍ߲ߗ߭ߊߡߍ߲߫ ߕߏ߯ߘߟߊߡߐ ߟߎ߬ ߟߊ߫ ߛߓߊ߬ߕߌ ߘߍ߭ ߞߊ߲ߕߌ߮. ߦߌߟߡߊ:ߞߊ߯ߙߊ߫ ߕߏ߯ߘߊ ߦߌߟߡߊ:ߕߜ߭ߏ߫ ߘߏ߲߬ߘߊ ߦߌߟߡߊ:ߕߜ߭ߏ߫ ߘߎ߰ߡߊ߬ߛߓߍ ߘߌ߲߬ߞߌߙߊ
ߕߟߋ߬ߓߋ ߞߟߊߘߊ
ߕߟߋ߬ߓߋ ߞߟߊߘߊ ߕߘߍ߬ ߦߋ߫ ߖߊ߯ߓߊ߫ ߞߟߍ ߝߟߐߡߊ ߞߍ߬ߟߍ ߓߙߊߘߐߦߊ ߢߣߊߡߊ ߘߏ߫ ߟߋ߬ ߘߌ߫. ߞߍ߬ߟߍ ߥߌ߬ߟߌ ߞߐ ߘߐ߫ ߁߉߁߄ ߘߓߊ߬ߕߊ ߟߊ߫߸ ߊߟߏߡߊ߲ߘߎ߯ ߞߊ߬ ߕߟߋ߬ߓߋ ߞߟߊߘߊ ߟߊߞߊ߬ ߟߎߞߑߛߊ߲ߓߎߙߜ߭ ߣߌ߫ ߓߍߟߑߗ߭ߌߞ ߟߎ߬ ߡߊߜߐ߬ߙߐ߲߬ߞߕߐ ߟߋ߬ ߘߌ߫ ߘߌ߫߸ ߊ߬ ߣߌ߫ ߞߊ߬ ߝߊ߬ߙߊ߲߬ߛߌ߬ ߣߊ߲߬ߕߌ߰ ߝߊ߲ߓߏ߲ ߕߌ߲߬ߞߎߘߎ߲ ߞߟߊ߬ߟߊ߬ߡߊ ߘߏ߫ ߡߊߡߙߊ߬. ߊ߬ߟߎ߬ ߟߊ߫ ߞߍ߬ߟߍ ߥߎ߲߬ߝߊ߲߬ߠߌ߲ ߞߐߥߟߏ߫ ߘߊ߫ ߡߊߙߑߣߌ߫ ߞߟߊߘߊ ߟߋ߬ ߞߐ߫. ߞߐ߰ߖߌ߬ߞߏ߬ ߜߛߊ ߓߊ߲ߣߍ߲߸ ߝߊ߲߭ ߝߌ߬ߟߊ ߓߍ߯ ߓߊߟߊ߲߫ ߘߊ߫ ߟߐ߬ߖߟߎ߬ ߖߊ߲ ߝߊ߲߬ߞߊߘߏ߲߬ߣߍ߲ ߘߏ߫ ߞߎ߲߬ߝߋߟߋ߲ ߘߐ߫߸ ߡߍ߲ ߘߐߝߎߟߋ߲ߣߍ߲߫ ߕߘߍ߬ ߦߋ߫ ߞߵߊ߬ ߕߊ߬ ߞߐ߬ߘߎ߮ ߞߐ߰ߖߌ ߡߊ߬ ߞߊ߬ ߥߴߊ߬ ߛߌ߰ ߛߎߥߌߛ ߣߌ߫ ߝߊ߬ߙߊ߲߬ߛߌ߫ ߟߎ߫ ߓߐߕߏ߲ ߠߊ߫߸ ߏ߬ ߛߋ߫ ߘߊ߫ ߦߟߍ߬ߡߊ߲߬ ߠߊ߫ ߣߍ߲߯ߞߍ߫ ߁߉߁߇ ߘߊߡߌߣߊ ߟߋ߬ ߟߊ߫ ߞߵߊ߬ ߛߌ߰ ߁߉߁߈ ߠߊ߫. ߁߉߁߅ ߣߌ߫ ߁߉߁߇ ߟߎ߬ ߕߍ߯ߟߊ ߘߐ߫߸ ߗߍߒߞߊ߲ߠߌ߲߫ ߥߙߍߓߊ ߟߋ߬ ߞߍ߫ ߘߊ߫ ߞߟߊߘߊ ߟߐ߬ߖߊ߲ ߝߍ߬. ߡߙߊ߬ߒ߬ߡߊ߬ߟߌ߬ߟߊ ߟߎ߬ ߞߊ߬ ߡߙߊ߬ߡߊ߬ߝߋ߲߬ ߞߎ߲ߓߊ (ߜߍ߬ߟߍ) ߟߎ߬ ߟߊ߫ ߘߐ߬ߝߏ߬ߘߏ߲߬ߠߌ߲ ߠߎ߬ ߟߋ߬ ߟߊߓߊ߯ߙߊ߫߸ ߊ߬ ߣߌ߫ ߛߋ߲߬ߠߊ߬ߞߟߍ߬ߟߊ ߖߊ߬ߡߊ ߞߐ߬ߡߐ߲߬ߞߐߡߐ߲. ߣߊ߲߬ߕߌ߮ ߟߎ߬ ߘߌ߲߬ߞߌߙߊ ߝߍ߬ߖߛߐߟߌ߸ ߣߍ߰ߖߟߎ ߣߴߊ߬ ߢߊ߲ߛߊ߲ ߠߎ߬ ߞߊ߬ߟߊ߲߬ߞߊ߬ߟߊ߲߬ߠߌ߲ ߠߎ߬߸ ߊ߬ ߣߌ߫ ߜߟߍ߬ߕߌ߮ ߟߎ߬ ߞߊ߬ ߓߐ߬ߣߐ߫ ߕߎ߲߰ߣߍ߲߬ߢߐ߲߰ߠߊ ߟߎ߬ ߟߋ߬ ߞߍ߫ ߞߍߒߞߊ߲ߠߌ߲ ߠߎ߬ ߣߌ߫ ߞߍߒߞߊ߲ߠߌ߲߫ ߞߎ߲ߠߛߊߦߌ ߛߋ߲߬ߝߍ߬߸ ߊ߬ ߘߏ߲߬ ߞߙߎ߫ ߛߌ߫ ߟߊ߫ ߢߍߛߐߘߐ߲ߠߌ߲߫ ߡߊ߫ ߟߊߞߙߐ߬ߛߌ߫ ߊ߬ ߞߎ߲߬ߕߊ߮ ߞߘߐ߫. ߞߍߒߞߊ߲ߠߌ߲ ߡߍ߲ ߓߐ߬ߣߐ ߥߙߊ߬ ߘߊ߫ ߊ߬ߟߋ ߞߟߊߓߍ߲ ߠߎ߬ ߓߍ߯ ߘߌ߫߸ ߏ߬ ߟߋ ߞߍ߫ ߘߊ߫ ߝ߭ߍߙߑߘߐ߲߫ ߞߟߊߓߍ߲ ߘߌ߫ ߁߉߁߆ ߟߊ߫߸ ߡߍ߲ ߓߣߐ߬ߓߊ߮ (ߖߊ߬ߕߋ߬ߛߎ߬ߓߐ߬ߣߍ߲) ߞߍ߫ ߘߊ߫ ߡߐ߰ ߇߀߀ ߀߀߀ ߘߌ߫߸ ߛߐߡ ߞߟߊߓߍ߲ ߡߍ߲ ߞߍ߫ ߘߊ߫ ߁߉߁߆ ߟߊ߫߸ ߡߍ߲ ߓߣߐ߬ߓߊ߮ (ߖߊ߬ߕߋ߬ߛߎ߬ߓߐ߬ߣߍ߲) ߞߍ߫ ߘߊ߫ ߡߐ߱ ߞߋ߲߬ߥߟߎ߫ ߞߋߟߋ߲߫ ߘߌ߫߸ ߊ߬ ߣߌ߫ ߔߊߛ߭ߍ߲ߘߊߍߟ ߞߟߊߓߍ߲ (ߌߔߙߍߛ ߞߟߊߓߍ߲߫ ߛߓߊߣߊ߲) ߁߉߁߇ ߟߊ߫߸ ߡߍ߲ ߝߣߊ߫ ߓߣߐ߬ߓߊ߮ (ߖߊ߬ߕߋ߬ߛߎ߬ߓߐ߬ߣߍ߲) ߞߍ߫ ߘߊ߫ ߡߐ߰ ߄߈߇߀߀߀ ߘߌ߫.
ߖߐ߲߬ߛߊ߫ ߞߊ߬ ߛߋ߫ ߓߐ߫ ߟߊ߫ ߞߍ߬ߟߍ ߝߍ߬ߖߛߐߟߌ ߟߊ߫ ߘߐ߬ߛߏ߬ߘߏ߲߬ߜߋ߬ߟߌ ߏ߬ ߘߐ߫ ߕߟߋ߬ߓߋ ߞߟߊߘߊ ߘߐ߫߸ ߝߊ߲߭ ߝߌ߬ߟߊ ߓߍ߯ ߞߊ߬ ߣߊ߲߬ߕߌ߰ ߛߋߒߞߏߟߊߘߐߦߊ߫ ߞߎߘߊ߫ ߟߎ߫ ߡߊߝߍߣߍ߲߫߸ ߦߏ߫ ߥߊߦߌ߲߫ ߓߊ߰ߡߊ߸ ߊ߬ ߣߌ߫ ߛߊ߲ߡߊߞߎߟߎ߲ ߣߌ߫ ߞߌ߬ߛߍ߬ߞߎߟߎ߲ ߠߎ߬. ߞߊ߬ ߞߟߍ߬ߦߊ߫ ߢߣߊߡߊ ߟߎ߫ ߓߌ߬ߟߊ߬ ߛߋ߲߬ߠߊ߫߸ ߊ߬ ߣߌ߫ ߞߊ߬ ߣߊ߲߬ߕߌ߮ ߟߎ߬ ߢߐ߬ߢߐ߬ߟߌ ߘߐߝߍ߯ߦߊ߫ ߕߟߋ߬ߓߋ ߘߐ߫߸ ߏ߬ ߟߋ ߝߊ߲߭ ߞߍ߫ ߘߊ߫ ߓߐߒߣߘߐߟߌ ߟߊߞߐߛߊߦߟߌ ߛߊߓߎ߫ ߘߌ߫ ߁߉߁߈ ߠߊ߫. ߁߉߁߈ ߝߏߓߐ߲ߘߊ ߞߍߒߞߊ߲ߠߌ߲ ߊߟߏߡߊ߲ߘߎ߯߸ ߏ߬ ߟߋ ߞߊ߬ ߛߌߟߊ߫ ߘߌ߫ ߓߙߍߛߕ-ߟߌߕߏߝ߭ߛߞ ߓߍ߲߬ߘߐ ߡߊ߬ ߡߍ߲ ߞߊ߬ ߕߊ߲ߓߊ߲ߠߞߊ߫ ߝߊ߲ߞߊ ߟߎ߫ ߟߊ߫ ߞߍ߬ߟߍ ߟߊߛߴߊ߬ ߘߊ߲߬ ߠߊ߫ ߙߎ߬ߛߌ߫ ߣߌ߫ ߙߎߡߊߣߌ߲߫ ߠߎ߫ ߞߊ߲ߡߊ߬ ߕߟߋ߬ߓߐ ߞߟߊߘߊ ߘߐ߫. ߎߙߊߞߊ߲ ߘߐ߬ߝߏ߬ߘߏ߲߬ߠߌ߲߫ ߛߎߘߎ߲ ߣߴߊ߬ ߘߊ߲߬ߠߊߕߊ߬ߡߌ߲߬ߣߍ߲ ߠߎ߬ ߟߊߓߊ߯ߙߊ߸ ߊ߬ ߣߌ߫ ߓߊ߬ߛߊ߲߬ߘߐ߬ߟߌ ߝߊ߲߬ߝߘߊ ߟߎ߫߸ ߏ߬ ߟߎ߫ ߟߋ߬ ߞߊ߬ ߊߟߏߡߊ߲ߘߎ߯ ߣߊ߲߬ߕߌ߮ ߟߎ߬ ߛߋ߫ ߘߴߊ߬ߟߎ߫ ߡߊߕߍ߬ߙߍ߲߬ߕߍߙߍ߲߫ ߠߊ߫ ߞߎߘߍ߫ ߁߀߀ (ߡߟߌ߫ ߆߀) ߢߐ߲߰ ߠߊ߫ ߞߊ߬ ߥߊ߫ ߕߟߋ߬ߓߋ ߝߊ߲߭ ߝߍ߬߸ ߏ߬ ߟߋ ߘߏ߲߬ ߞߍ߫ ߘߊ߫ ߘߊߞߎ߲ ߓߍ߯ ߘߐ߫ ߖߊ߲߬ߝߊ߬ߣߍ߲ ߘߌ߫ ߞߵߊ߬ ߕߊ߬ ߞߍ߬ߟߍ ߘߊߡߌߣߊ ߡߊ߬ ߁߉߁߄ ߠߊ߫߸ ߒ߬ߞߵߊ߬ ߞߐߝߟߌ ߞߍ߫ ߘߊ߫ ߦߌߟߊ߲ߦߌߟߊ߲ ߠߋ߬ ߘߌ߫ ߊ߬ߟߎ߫ ߞߊ߲߬. ߢߌ߲߬ߢߐ߲߮ ߣߊ߲ߕߌ߮ ߟߎ߬ ߟߊ߫ ߢߍߛߐߘߐ߲ߠߌ߲߫ ߡߊߛߐ߬ߛߐ߬ߓߊߟߌ ߁߉߁߈ ߕߟߋ߬ ߁߀߀ ߗߍߒߞߊ߲ߠߌ߲ ߠߋ߬ ߞߍ߫ ߘߊ߫ ߊߟߏߡߊ߲ߘߎ߯ ߣߊ߲߬ߕߌ߮ ߥߎ߬ߙߎ߲߬ߓߊ߬ߟߌ߫ ߟߊߓߙߊ߬ߣߍ߲ ߛߊߓߎ ߘߌ߫ ߊ߬ ߣߌ߫ ߞߵߊ߬ ߘߐߜߍߦߊ߫ ߊߟߏߡߊ߲ߘߎ߯ ߡߙߊ߬ߓߊ߮ ߟߎ߬ ߡߊ߬ ߞߏ߫ ߗߌߙߏ߲ߠߌ߲ ߕߴߛߋ߫ ߡߊߝߐ߲߬ ߠߊ߫ ߡߎ߬ߕߎ߲߫. ߊߟߏߡߊ߲ߘߎ߯ ߞߎ߲߬ߠߊ߬ߛߌ߮ ߟߎ߬ ߥߊ߫ ߘߊ߫ ߓߐߒߡߊߟߌ ߟߊ߫ ߁߉߁߈ ߣߍߣߍߓߊ ߁߁ ߕߏ߲ߓߌߟߊ ߝߍ߬߸ ߖߐ߮ ߛߙߊߕߌ ߟߎ߬ ߘߐߓߍ߲߬ ߘߊ߫ ߝ߭ߍߙߑߛߊߦ ߓߍ߲߬ߘߐ ߝߍ߬ ߁߉߁߉ ߟߊ߫.
ߢߌ߲߬ߢߐ߲߮ ߠߎ߬ ߟߊ߫ ߢߍߛߐߘߐ߲
ߢߌ߲߬ߢߐ߲߮ ߣߊ߲ߕߌ߮ ߟߎ߬ ߟߊ߫ ߢߍߛߐߘߐ߲ߠߌ߲߫ ߡߊߛߐ߬ߛߐ߬ߓߊߟߌ ߁߉߁߈ ߕߟߋ߬ ߁߀߀ ߗߍߒߞߊ߲ߠߌ߲ ߠߋ߬ ߞߍ߫ ߘߊ߫ ߊߟߏߡߊ߲ߘߎ߯ ߣߊ߲߬ߕߌ߮ ߥߎ߬ߙߎ߲߬ߓߊ߬ߟߌ߫ ߟߊߓߙߊ߬ߣߍ߲ ߛߊߓߎ ߘߌ߫ ߊ߬ ߣߌ߫ ߞߵߊ߬ ߘߐߜߍߦߊ߫ ߊߟߏߡߊ߲ߘߎ߯ ߡߙߊ߬ߓߊ߮ ߟߎ߬ ߡߊ߬ ߞߏ߫ ߗߌߙߏ߲ߠߌ߲ ߕߴߛߋ߫ ߡߊߝߐ߲߬ ߠߊ߫ ߡߎ߬ߕߎ߲߫. ߊߟߏߡߊ߲ߘߎ߯ ߞߎ߲߬ߠߊ߬ߛߌ߮ ߟߎ߬ ߥߊ߫ ߘߊ߫ ߓߐߒߡߊߟߌ ߟߊ߫ ߁߉߁߈ ߣߍߣߍߓߊ ߁߁ ߕߏ߲ߓߌߟߊ ߝߍ߬߸ ߖߐ߮ ߛߙߊߕߌ ߟߎ߬ ߘߐߓߍ߲߬ ߘߊ߫ ߝ߭ߍߙߑߛߊߦ ߓߍ߲߬ߘߐ ߝߍ߬ ߁߉߁߉ ߟߊ߫.
߁߉߁߄
ߕߟߋ߬ߓߋ ߞߟߊߘߊ ߔߊ߬ߔߘߊ ߣߌ߫ ߞߐ߰ߖߌ ߡߊߜߍ߲ߠߌ߲ ߜߊ߬ߛߊ ߁߉߁߄ ߠߊ߫
ߊߟߏߡߊ߲ ߠߎ߬ ߟߊ߫ ߛߋ߲߬ߡߊ߬ߞߟߍ߬ߟߊ ߟߎ߬ ߦߋ߫ ߞߟߊߘߊ ߘߐ߫ ߁߉߁߄ ߘߓߊ߬ߓߌߟߊ ߇ ߡߊ߬ ߖߊ߯ߓߊ߫ ߞߟߍ ߝߟߐߡߊ ߘߊߡߌߣߊ ߟߊ߫߸ ߊߟߏߡߊ߲ ߠߎ߬ ߟߊ߫ ߣߊ߲߬ߕߌ߮ ߟߎ߬ ߣߌ߫ ߣߊ߲߬ߕߌ߰ ߥߐߙߐ߲ߥߌߟߊߣߊ߲ ߦߋ߫ ߓߙߊߡߊߖߊ߲ߓߊ߲ ߠߊ߫ ߕߟߋ߬ߓߋ ߘߐ߫ ߊ߬ ߣߌ߫ ߞߋߟߋ߲߫ ߦߋ߫ ߕߟߋ߬ߓߐ ߘߐ߫߸ ߏ߬ ߟߎ߫ ߞߊ߬ ߛߛ߭ߑߟߌߋߝߍ߲ ߝߊ߲߬ߝߘߊ ߦߙߐ߫ ߡߊߦߟߍ߬ߡߊ߲߬ߣߍ߲ ߘߏ߫ ߓߟߏߦߊ߫߸ ߊ߬ߟߎ߬ ߛߋ߫ ߘߴߊ߬ߟߎ߫ ߓߐ߫ ߟߴߊ߬ߟߎ߫ ߣߐ߭ ߘߐ߫ ߏ߬ ߘߐ߫ ߞߊߟߌߦߊ߫ ߘߐ߫ ߞߊ߬ ߓߍߟߑߗ߭ߌߞ ߕߍߕߋߟߋ߲ߣߍ߲ ߘߐߛߊ߲߬ ߞߊߟߌߦߊ߫ ߘߐ߫ ߞߊ߬ ߥߴߊ߬ߟߎ߫ ߞߍ߫ ߝߊ߬ߙߊ߲߬ߛߌ߬ߞߊ ߟߎ߬ ߞߊ߲߬߸ ߞߊ߬ ߕߟߊ߫ ߞߵߊ߬ߟߎ߫ ߡߙߎ߫ ߞߊ߬ ߥߊ߫ ߥߙߏ߬ߘߎ߮ ߞߎ߲߬ߕߋߟߋ߲ ߘߐ߫ ߞߊ߬ ߥߊ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊߝߏ߬߸ ߊ߬ ߣߌ߫ ߞߊ߬ ߥߴߊ߬ߟߎ߫ ߓߌ߬ߟߊ߬ ߜߛߏ ߘߊߞߘߐ߫ ߊߟߏߡߊ߲ߘߎ߯ ߓߐߕߏ߲ ߠߊ߫. ߕߟߋ߬ߓߋ ߞߟߊߘߊ ߟߋ߬ ߕߘߍ߬ ߦߋ߫ ߦߙߐ߫ ߘߌ߫ ߋߙߐߔߎ߬ ߣߊ߲߬ߕߌ߰ ߝߊ߲ߞߊ ߟߎ߬ ߓߍ߯ ߘߐ߫ ߝߊ߲߬ߞߊ߬ߡߊ ߟߎ߬ ߕߘߍ߬ ߦߋ߫ ߡߍ߲ ߘߐ߫߸ ߏ߬ ߟߋ ߕߘߍ߬ ߦߋ߫ ߊߟߏߡߊ߲ ߠߎ߬ ߣߌ߫ ߝߊ߬ߙߊ߲߬ߛߌ߬ߞߊ ߟߎ߬ ߘߌ߫߸ ߊ߬ߟߎ߫ ߞߵߊ߬ߟߎ߫ ߢߐ߲߮ ߓߍ߲߬ ߦߙߐ߫ ߘߐߛߘߊߣߍ߲ ߘߐ߫. ߓߍߟߗ߭ߌ ߟߎ߬ ߟߊ߫ ߕߍߕߋߟߋ߲ߠߌ߲ ߟߊߕߊ߲߬ߞߊ߬ ߘߊ߫ ߓߙߌߕߊ߲ߓߊ߫ ߟߋ߬ ߓߟߏ߫ ߞߊ߬ ߓߍ߲߬ ߟߐ߲ߘߐ߲߬ ߓߍ߲߬ߞߊ߲ ߡߊ߬ ߁߈߃߉ ߟߊ߫ ; ߏ߬ ߟߋ ߞߍ߫ ߘߊ߫ ߓߙߌߕߊ߲ߓߊ߫ ߘߏ߲߬ ߞߎ߲ ߘߌ߫ ߞߍ߬ߟߍ ߘߐ߫ ߘߓߊ߬ߕߊ ߕߟߋ߬ ߄ ߛߎ ߣߛߌ߬ߓߊ߬ߕߍ߲ߓߍ߲ (ߘߎ߰ߕߟߊ) ߡߵߊ߬ ߟߊ߫ ߞߊ߲߬ߞߊ߬ߘߌ߬ߡߊ߬ߟߊ ߛߕߊ ߝߊ ߞߐ߫. ߊߟߏߡߊ߲ߘߎ߯ ߞߟߍ߬ߕߌ߮ ߊߟߍߞߑߛߊ߲ߘߊ߫ ߝ߭ߐ߲߫ ߞߑߟߎߞߍߕ ߞߊߙߟ ߝ߭ߐ߲߫ ߓߎߟߏߥ ߞߊ߬ ߣߊ߲߬ߕߌ߮ ߟߎ߬ ߢߍߡߌ߬ߣߊ߬ ߞߊ߬ ߥߴߊ߬ߟߎ߫ ߞߍ߫ ߓߍߟߗ߭ߌߞߌ߬ ߞߊ߲߫ ߁߉߁߄ ߘߓߊ߬ߕߊ ߄ ߡߊ߬. ߓߍߟߗ߭ߌߞߌ߬ ߞߟߊߓߍ߲߫ ߝߟߐ ߞߍ߫ ߘߊ߫ ߟߌߍߗ߭ ߘߟߊߛߌ߮ ߟߋ߬ ߘߌ߫߸ ߡߍ߲ ߘߎ߲ߡߊ߫ ߘߊ߫ ߘߓߊ߬ߕߊ ߅ ߣߴߊ߬ ߁߆ ߟߎ߬ ߕߍ߫. ߟߌߍߗ߭ ߟߊߞߊ߲ߘߊߣߍ߲߫ ߕߘߍ߬ ߦߋ߫ ߢߊ߫ ߡߊ߬߸ ߡߍ߲ ߓߐ߫ ߘߴߊߟߏߡߊ߲ߘߎ߯ ߣߊ߲߬ߕߌ߮ ߟߎ߬ ߞߕߐ߫ ߞߴߊ߬ߟߎ߫ ߘߌ߫ ߛߋ߫ ߞߐߞߐߣߐ߲ߠߌ߲߫ ߛߎ߮ ߏ߬ ߞߍ߫ ߟߊ߫. ߊߟߏߡߊ߲ߘߎ߯ ߜߟߍ߬ ߜߌߟߌ߲ ߠߎ߬ ߛߋ߫ ߘߊ߫ ߞߊ߬ ߖߌ߲߬ ߢߣߊߡߊ ߥߊ߬ߦߊ߫ ߕߟߋ߬ ߘߊ߲ߘߐ߫ ߞߘߐ߫. ߟߌߍߗ߭ ߖߎߙߊ߲ ߞߐ ߘߐ߫߸ ߓߍߟߌߗ߭ߌ߬ ߣߊ߲߬ߕߌ߮ ߝߊ߲߬ߓߊ ߟߎ߬ ߞߵߊ߬ߟߎ߫ ߡߊߛߊ߬ߡߊ߲߫ ߞߊ߬ ߥߊ߫ ߊ߲ߝ߭ߍߙߌ߫߸ ߞߊ߬ ߣߊߡߎߙ ߟߊߞߋ߲߬ߛߎ߬ߣߍ߲ ߕߴߊ߬ߟߎ߫ ߞߐߝߍ߬߸ ߓߍߟߑߗ߭ߌߞ ߞߎߓߋߘߊ߫ ߓߙߎߛߍߟ ߦߴߏ߬ ߡߍ߲ ߘߐ߫߸ ߦߋ߲߬ ߡߍ߲ ߓߋ߬ ߘߴߊߟߏߡߊ߲ ߠߎ߬ ߕߍ߮ ߘߐ߫ ߘߓߊ߬ߓߌߟߊ ߂߀ ߡߊ߬. ߊߟߏߡߊ߲ߘߎ߯ ߣߊ߲߬ߕߌ߮ ߟߎ߫ ߞߊ߬ ߊ߲ߝ߭ߍߙߛ ߟߊߝߏ߬ ߕߋ߲߬ ߝߛߊߦߌ߫߸ ߞߏ߬ߣߵߏ߬ ߞߍ߫ ߘߊ߫ ߖߐ߬ߘߐ ߟߋ߬ ߘߴߊ߬ߟߎ߫ ߓߏߟߏ߲ ߠߎ߬ ߞߊ߲߬. ߘߟߊߛߌ߯ߟߌ߫ ߜߘߍ߫ ߞߵߊ߬ ߟߊߓߊ߬ߕߏ߬ ߣߊߡߎߙ߸ ߡߍ߲ ߘߎ߲ߡߊ߫ ߘߊ߫ ߘߓߊ߬ߓߌߟߊ ߂߀ ߣߴߊ߬ ߂߃ ߟߎ߫ ߕߍ߫.
ߝߊ߬ߙߊ߲߬ߛߌ߬ߞߊ ߟߎ߬ ߞߊ߬ ߣߊ߲߬ߕߌ߰ ߟߏ߯ߟߎߣߊ߲ ߟߊߓߊ߯ߙߊ߫ ߓߐߕߏ߲ ߠߊ߫. ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߝߊ߲߬ߝߘߊ߫ ߌߞߛ.ߝ߭ߋ.ߌ.ߌ (XVII) ߘߐߓߍ߲߬ߣߍ߲߫ ߕߘߍ߬ ߦߋ߫ ߟߋ߬ ߛߊ߫ ߞߊ߬ ߛߋ߫ ߊߟߑߛߊߛ–ߟߏߙߍ߲߫ ߡߌ߬ߘߊ߬ ߟߊ߫. ߘߓߊ߬ߓߌߟߊ ߇ ߟߊ߫߸ ߝߊ߬ߘߌ߬ ߥߐߙߐ߲ߥߌߟߊߣߊ߲ ߠߎ߬ ߞߵߊ߬ߟߎ߫ ߞߍ߫ ߊߟߑߛߊߛ ߞߊ߲߬ ߛߴߊ߬ߟߎ߫ ߘߌ߫ ߛߋ߫ ߡߐߟߑߤߐߎߛ ߣߌ߫ ߞߐߟߑߡߊߙ ߟߎ߫ ߡߌ߬ߘߊ߬. ߞߍߒߞߊ߲ߠߌ߲߫ ߢߣߊߡߊ ߘߊߡߌ߬ߣߊ߬ ߘߊ߫ ߘߓߊ߬ߓߌߟߊ ߁߄ ߠߋ߬ ߟߊ߫ ߣߊ߲߬ߕߌ߰ ߝߟߐߡߊ ߣߌ߫ ߝߌߟߊߣߊ߲ ߠߎ߬ ߓߟߏ߫߸ ߞߵߊ߬ߟߎ߫ ߞߍ߫ ߛߊߙߍߓߎߙߜ߭-ߡߐߙߑߤߊ߲ߜ߭ ߣߌ߫ ߟߏߙߍ߲߫ ߠߎ߫ ߞߊ߲߫. ߞߊ߬ ߓߍ߲߬ ߛߛ߭ߑߟߌߋߝߍ߲ ߝߊ߲߬ߝߘߊ ߖߊ߬ߡߊ߬ߙߌ߬ߒ߬ߞߊ߲߬ߠߊ ߡߊ߬߸ ߊߟߏߡߊ߲ ߠߎ߬ ߞߊ߬ ߞߟߊ ߞߘߐߞߊ߬ ߘߏ߱ߣߍ߲߫-ߘߏ߯ߣߍ߲߫ ߞߊ߬ ߓߐ߬ߣߐ߫ ߘߍ߰ߜߍ ߟߊߛߋ߫ ߝߊ߬ߙߊ߲߬ߛߌ߬ߞߊ ߟߎ߬ ߡߊ߬. ߝߊ߬ߙߊ߲߬ߛߌ߫ ߣߊ߲߬ߕߌ߰ ߛߓߊߣߊ߲ ߣߌ߫ ߣߊ߯ߣߌ߲ߣߊ߲ ߠߎ߬ ߥߊ߫ ߘߊ߫ ߛߊ߯ߙ ߝߊ߲߭ߝߍ߬ ߞߵߊ߬ߟߎ߫ ߛߊ߯ߛߊ߫ ߛߊ߯ߙߑߓߎߙߜ߭ ߡߌ߬ߘߊ߬ߞߏ ߘߐ߫߸ ߞߵߊ߬ߟߎ߫ ߞߍ߫ ߓߙߌߋ߫ ߣߌ߫ ߣߏߝߑߛ߭ߊߕߏ߫ ߟߎ߫ ߞߊ߲߬߸ ߒ߬ߞߊ߬ ߓߊ߲߫ ߞߍ߫ ߘߊ߫ ߞߵߊ߬ߟߎ߫ ߕߎ߲߬ߕߎ߲߫ ߦߋ߲߬ ߠߎ߫ ߘߐ߫. ߝߊ߬ߙߊ߲߬ߛߌ߫ ߣߊ߲߬ߕߌ߰ ߥߐߙߐ߲ߥߌߟߊߣߊ߲ ߠߎ߬ ߞߊ߬ ߡߐߟߑߤߐߎߛ ߡߌ߬ߘߊ߬ ߥߊ߯ߕߌ߫ ߞߎߣߎ߲ߣߍ߲߫ ߞߟߍ߬ ߟߊ߬ߥߟߌ߫ ߞߐ ߝߍ߬ ߘߓߊ߬ߓߌߟߊ ߇ ߡߊ߬߸ ߒ߬ߞߊ߬ ߊߟߏߡߊ߲ߘߎ߯ ߟߊ߫ ߓߟߏߡߊߛߌ߯ ߝߊ߲ߞߊ ߟߎ߬ ߞߵߊ߬ߟߎ߫ ߕߊ߫ ߕߘߍ߬ ߡߐߟߑߤߐߎߛ ߞߟߊߓߍ߲ ߘߐ߫ ߞߊ߬ ߝߊ߬ߙߊ߲߬ߛߌ߬ߞߊ ߟߎ߫ ߞߘߊߡߊ߫ ߞߟߊߞߘߐߞߊ ߟߊ߫.
ߊߟߏߡߊ߲ߘߎ߯ ߣߊ߲߬ߕߌ߮ ߟߎ߫ ߞߊ߬ ߓߍߟߗ߭ߌߞߌ߬ ߘߐߕߍ߬ߙߍ߲߬ߘߍ߫ ߞߊ߬ ߣߊ߲߬ߕߊ߲ ߠߎ߬ ߝߊ߰߸ ߊ߬ ߣߌ߫ ߞߊ߬ ߕߏ߯ߘߊ ߟߎ߬ ߘߐߕߍ߬ߙߍ߲߬ߘߍ߫. ߊ߬ߟߎ߫ ߞߊ߬ «ߖߊ߬ߡߊ ߘߍ߬ߒ߬ߡߊ߬ ߞߎ߲ߞߏߕߍ߮» (responsabilité collective) ߟߊߓߊ߯ߙߊ߫ ߣߊ߲߬ߕߊ߲߬ ߡߌߙߌ߲ߘߌ ߟߎ߬ ߞߊ߲ߡߊ߬߸ ߡߍ߲ ߞߊ߬ ߢߌ߲߬ߢߐ߲߮ ߠߎ߬ ߛߊ߲ߦߟߍ߬ (ߛߊ߲ߞߘߐߕߊ߬). ߝߌ߬ߟߊ߬ߣߍ߲ ߠߎ߬ ߞߊ߬ ߊߟߏߡߊ߲ߘߎ߯ ߟߊ߫ ߦߙߐ߫ ߡߌߘߊ ߏ߬ ߖߊ߲߬ߞߌ߫ ߞߴߊ߬ ߓߘߊ߫ ߘߊ߲߬ߠߊ߬ߕߊߡߌ߲ ߞߍ߫ ߣߊ߲߬ߕߊ߲ ߠߎ߬ ߟߊ߫߸ ߊ߬ ߣߌ߫ ߞߊ߬ ߓߟߏߝߋ߲ ߠߎ߬ ߘߐߕߌߢߍ߫߸ ߏ߬ ߡߊߟߐ߲߫ ߕߐ߮ ߞߍ߫ ߘߊ߫ «ߓߍߟߌߗ߭ߌ߬ ߕߐ߲ߕߌߢߍ» ߟߋ߬ ߘߌ߫. ߊ߬ߟߎ߬ ߓߊ߲ ߞߐ ߘߐ߫ ߓߍߟߗ߭ߌߞߌ߬ ߘߐߛߊ߲߬ ߠߊ߫߸ ߊ߬ ߣߌ߫ ߟߎߞߑߛߍ߲ߓߎߜ߭ ߣߌ߫ ߊߙߑߘߍ߲߫ ߠߎ߫߸ ߊߟߏߡߊ߲ ߠߎ߬ ߖߊ߲߬ߝߊ߬ ߘߊ߫ ߝߊ߬ߙߊ߲߬ߛߌ߫ ߞߐ߬ߘߎ߮ ߘߐ߫ ߘߓߊ߬ߓߌߟߊ ߕߐ߬ߣߍ߲ ߠߊ߫߸ ߊ߬ߟߎ߫ ߣߌ߫ ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߓߍ߲߬ ߘߊ߫ ߦߋ߲߬ ߡߍ߲ ߘߐ߫߸ ߗ߭ߏߛߍߝ ߗ߭ߏߝߙ ߟߊ߫ ߡߊ߬ߙߊ ߞߐ߬ߣߐߡߊ߬߸ ߊ߬ ߣߌ߫ ߓߙߌߕߊ߲ߓߊ߫ ߟߊ߫ ߣߊ߲߬ߕߌ߰ ߞߋߟߦߊߣߍ߲ ߠߎ߬ ߓߏߟߏ߲ߝߘߊ߸ ߜߘߋߕߌ߮ ߛߊ߯ߦ ߖߐߣ ߝߊ߬ߙߊ߲߬ߛߌ߬ߞߊ ߟߊ߫ ߡߊ߬ߙߊ ߞߐ߬ߣߐߡߊ߬. ߕߙߊ߬ߓߊ߬ߛߏ߬ߟߌ߫ ߕߎ߲߰ߣߍ߲߬ߢߐ߲߰ߠߊ ߘߏ߫ ߛߏ߲ߛߙߏߡߊ߫ ߘߴߊ߬ ߘߐ߫ ߦߋ߲߬ ߡߍ߲ ߞߟߌ߫ ߘߊ߫ ߓߐߕߏ߲ ߞߟߊߓߍ߲ ߕߐ߮ ߟߊ߫߸ ߏ߬ ߟߎ߬ ߡߍ߲ ߠߎ߬ ߞߍ߫ ߘߊ߫ ߛ߭ߊߙߑߟߋߙߏߥߊ߫ ߞߟߊߓߍ߲ ߣߌ߫ ߡߐ߲ߛ ߞߟߊߓߍ߲ ߠߎ߫ ߘߌ߫. ߒ߬ߓߊ߬ ߝߊ߬ߙߊ߲߬ߛߌ߫ ߣߊ߲߬ߕߌ߰ ߟߏ߯ߟߎߣߊ߲ ߠߎ߬ ߥߦߊ߬ ߘߴߊߟߏߡߊ߲ ߠߎ߬ ߕߊ߫ ߂߲ ߣߌ߫ ߃߲ ߠߎ߬ ߓߟߴߏ߬ ߞߟߊߓߍ߲߫ ߝߟߐ ߟߋ߬ ߝߍ߬߸ ߞߏ߬ߣߵߏ߬ ߟߎ߫ ߟߋ߬ ߝߣߊ߫ ߞߵߊ߬ߟߎ߫ ߟߊߣߐ߯ ߕߟߋ߬ ߞߋߟߋ߲߫ ߠߊ߫. ߢߌ߲߬ߢߐ߲߮ ߠߎ߬ ߟߊ߫ ߝߘߏ߬ߓߊ߬ ߡߛߊ߬ߡߊ߲߬ߠߌ߲ ߟߋ߬ ߞߵߏ߬ ߟߊߓߊ߬ߕߏ߬߸ ߏ߬ ߟߋ ߞߵߊ߬ ߞߍ߫ ߞߍߢߐ߲߯ߞߊ߲߫ ߞߟߊ߬ߟߊ߬ߡߊ ߘߏ߫ ߛߋ߫ ߘߊ߫ ߞߍ߫ ߟߊ߫ ߞߊߕߏ߫ ߞߟߊߓߍ߲ ߝߍ߬߸ ߊ߬ ߣߌ߫ ߡߏߓߏߜ߭ ߘߟߊߛߌ߯ߟߌ ߣߌ߫ ߛߍ߲ߕ-ߞߎߍ߲ߕߍ߲߫ (ߊ߬ ߦߋ߫ ߞߟߌ߫ ߟߊ߫ ߝߣߊ߫ ߞߏ߫ ߜ߭ߎߌߛ ߞߟߊߓߍ߲߫ ߝߟߐ߫).
ߡߊߙߣ ߞߟߊߓߍ߲߫ ߝߟߐ
ߞߎߡߘߊ߫ ߢߣߊߡߊ: ߊߟߏߡߊ߲ߘߎ߯ ߣߊ߲߬ߕߌ߮ ߟߎ߬ ߛߋ ߔߊ߬ߙߌ߫ ߞߎߘߍ߫ ߇߀ ߖߊ߬ߕߋ߬ ߟߊ߫߸ ߞߏ߬ߣߌ߲߬ ߡߊߙߣ ߞߟߊߓߍ߲߫ ߝߟߐߡߊ ߝߍ߬ (ߕߎߟߊߝߌ߲ ߆–߁߂)߸ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߞߟߍ߬ߓߏߟߏ߲ ߠߎ߬ ߛߋ߫ ߘߴߊߟߏߡߊ߲ ߠߎ߬ ߞߘߊߡߊ߫ ߟߊ߫ ߞߟߊߞߘߐߞߊ ߟߊ߫ ߞߊ߬ ߕߍߝߘߊ ߟߊߘߏ߲߬ ߊߟߏߡߊ߲ߘߎ߯ ߣߊ߲߬ߕߌ߰ ߁߭ ߟߎ߬ ߣߌ߫ ߝߌߟߊߣߊ߲ ߠߎ߬ ߕߍ߫߸ ߞߴߊߟߏߡߊ߲ ߠߎ߬ ߟߊ߫ ߢߍߕߊ߯ߟߌ ߟߊߛߴߊ߬ ߘߊ߲߬ ߠߊ߫. ߊߟߏߡߊ߲ߘߎ߯ ߣߊ߲߬ߕߌ߮ ߟߎ߬ ߞߵߊ߬ߟߎ߫ ߡߊߛߊ߬ߡߊ߲߫ ߞߊ߬ ߥߊ߫ ߊߌߛߣ ߓߊ ߞߐ߬ߘߎ߮ ߘߐ߫߸ ߊ߬ ߣߌ߫ ߞߊ߬ ߥߊ߫ ߕߟߋ߬ߓߋ ߞߟߊߘߊ ߞߟߍ߬ߦߊ߬ߡߊ ߘߏ߫ ߘߐߓߍ߲߬ ߡߍ߲ ߘߎ߲ߡߊ߫ ߘߊ߫ ߛߊ߲߭ ߛߊ߬ߓߊ߫ ߣߊ߬ߕߐ ߏ߬ ߞߘߐ߫. ߊߟߏߡߊ߲ ߠߎ߬ ߟߊ߫ ߞߟߊߞߘߐߞߊ ߏ߬ ߟߋ ߞߐ߫ ߛߊ߫߸ ߊ߬ ߞߏߢߐ߲߯ ߝߊ߲ߞߊ ߟߎ߬ ߞߊ߬ ߞߟߍ߬ ߝߙߍ߫ ߞߍߢߐ߲߯ߝߍ ߓߐߟߐ߲ߓߐߟߐ߲ߓߐߟߌ ߘߏ߫ ߓߌ߬ߟߊ߫ ߛߋ߲߬ߠߊ߫ ߡߍ߲ ߡߊߟߐ߲߫ ߕߐ߮ ߞߍ߫ ߘߊ߫ ߞߐ߰ߖߌ߬ ߡߊ߬ߜߍ߲ ߜߊ߬ߛߊ (The Race for the sea) ߘߌ߫߸ ߏ߬ ߟߎ߫ ߞߵߊ߬ߟߎ߫ ߟߊ߫ ߓߌߘߌ߲߫ ߟߊ ߞߍߢߊ ߘߐߦߙߌߥߊ߫ ߛߎߥߌߛߌ߬ ߓߐߕߏ߲ ߝߍ߬ߟߊ ߘߐ߫ ߞߐ߬ߘߎ߮ ߞߐ߰ߖߌ ߝߍ߬ߟߊ ߘߐ߫. ߓߐߕߏ߲ %߆߄ ߡߍ߲ ߕߘߍ߬ ߦߋ߫ ߊߟߏߡߊ߲ ߓߟߏ߫߸ ߝߊ߬ߙߊ߲߬ߛߌ߫ ߟߊ߫ (ߣߍ߰) ߦߋ߬ߟߋ߲߬ߠߌ߲߫ ߠߊߥߟߏ߫ ߦߙߐ߫ ߢߣߊߡߊ ߟߎ߫ ߕߘߍ߬ ߦߋ߫ ߦߋ߲߬ ߠߋ߫߸ ߣߍ߰ ߦߋ߬ߟߋ߲߬ ߝߊ߲ߓߏ߲ %߂߄ ߣߌ߫ ߞߋ߬ߡߎ߲߫ ߝߊ߲ߓߏ߲ %߄߀߸ ߡߍ߲ ߞߍ߫ ߘߊ߫ ߕߍ߰ߒ߬ߞߎ߲߬ ߜߌߟߌ߲ ߘߌ߫ ߝߊ߬ߙߊ߲߬ߛߌ߫ ߝߊ߲ߓߏ߲ ߠߎ߬ ߞߎ߲߬.
ߢߐ߲߯ߝߊ߯ߡߎ߲ ߝߊ߲߬ߝߍ߬ߟߊ ߘߐ߫ (ߞߊ߬ߝߏ ߏ߬ ߟߎ߫ ߞߵߊ߬ߟߎ߫ ߞߊ߲߬ߞߊ߲߫ ߊߟߏߡߊ߲ ߠߎ߬ ߟߊ߫ ߢߌ߲߬ߧߊ ߟߊ߫)߸ ߛߝߊ߫ ߟߊߓߊ߲ ߡߌߣߊ߬ ߘߊ߫߸ ߡߊ߲߬ߕߏ߲ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߦߋ߫ ߞߟߊߘߊ ߘߌ߲߬ߞߌߙߊ ߘߏ߫ ߡߊߞߊ߲ߞߊ߲߫ ߠߊ߫. ߞߐ߬ߘߎ߮ ߞߐ߰ߖߌ߬ߘߊ ߟߊ߫߸ ߝߊ߲߬ߞߊ߬ ߢߣߊߡߊ ߡߍ߲ ߠߎ߬ ߣߊ߬ߣߍ߲߫ ߦߋ߫ ߞߊ߬ ߓߐ߫ ߓߍߟߗ߭ߌߞߌ߬߸ ߓߙߌߕߊ߲ߓߊ߫ ߝߊ߰ߡߊ߬ߟߊ ߣߌ߫ ߝߊ߬ߙߊ߲߬ߛߌ߫ ߟߎ߫. ߌߛߍߙ ߞߟߊߓߍ߲ ߞߐ ߘߐ߫ ߞߏ߲ߓߌߕߌ߮ ߟߊ߫߸ ߓߍߟߗ߭ߌߞߌ߬ ߣߊ߲߬ߕߌ߮ ߟߎ߫ ߕߘߍ߬ ߦߋ߫ ߞߎߘߍ߫ ߃߆ ߡߙߊ߬ ߟߴߊ߬ ߘߐ߫ ߞߵߊ߬ ߕߊ߬ ߝߑߟߊ߲ߘߙߌ߬ ߕߟߋ߬ߓߋ ߡߊ߬ ߞߐ߰ߖߌ߬ߘߊ ߝߌ߬ߟߊ ߘߐ߫߸ ߏ߬ ߡߊߟߐ߲߫ ߘߊ߫ ߌߛߍߙ ߞߟߊߓߍ߲ ߕߐ߮ ߟߋ߬ ߡߊ߬߸ ߌߛߍߙ ߓߊ ߟߐ߬ߖߊ߲ ߣߌ߫ ߌߔߍߙߑߟߌ߫ ߟߎ߫߸ ߞߵߊ߬ ߕߊ߬ ߣߌߋߔߐߙߕ ߡߊ߬ ߞߵߊ߬ ߛߌ߰ ߓߏߋߛߌ߲ߜ߭ߍ߫ ߟߊ߫. ߏ߬ ߥߊ߯ߕߌ ߟߊ߫߸ ߓߙߌߕߊ߲ߓߊ߫ ߝߊ߲߬ߞߊ߬ ߞߋߟߦߊߣߍ߲ (BEF) ߡߍ߲ ߠߎ߬ ߕߘߍ߬ ߦߋ߫ ߝߑߟߊ߲ߞ߸ ߏ߬ ߟߎ߫ ߞߊ߬ ߟߐ߬ߘߎ߰ ߕߊ߲ߓߊ߲ߠߞߊ ߟߋ߬ ߢߊ߬.
ߌߔߙߍߛ ߞߟߊߓߍ߲߫ ߝߟߐ
ߞߎߡߘߊ ߝߊߙߊ߲ߝߊ߯ߛߌߣߍ߲: ߞߵߊ߬ ߕߊ߬ ߞߏ߲ߓߌߕߌ߮ ߁߉ ߡߊ߬ ߞߊ߬ ߥߵߊ߬ ߛߌ߰ ߣߍߣߍߓߊ ߂߂ ߟߊ߫߸ ߊߟߏߡߊ߲ ߠߎ߬ ߞߵߊ߬ߟߎ߫ ߛߊ߯ߛߊ߫ ߞߏ߫ ߟߊߓߊ߲ ߞߍ߫ ߌߔߙߍߛ ߞߟߊߓߍ߲ ߛߐ߰ߟߌ ߘߐ߫ ߁߉߁߄ ߠߊ߫߸ ߡߍ߲ ߥߊ߫ ߘߊ߫ ߟߊߓߊ߲߫ ߢߐ߲߯ ߓߍ߲߫ ߞߟߏߜߍߟߍ߲߫ ߘߌ߫ ߡߍ߲ ߓߐ߬ߣߐ ߥߙߊ߬ ߘߴߊ߬ ߢߊ ߖߍ߬ߘߍߖߍ߬ߘߍ ߡߊ߬. ߞߟߊߓߍ߲ ߞߐ ߘߐ߫߸ ߋߙߌߗ ߝ߭ߐ߲ ߝߊߟߑߞߍ߲ߤߊߦߣ ߞߵߊ߬ ߝߐ߫ ߞߏ߫ ߊߟߏߡߊ߲ߘߎ߯ ߕߍߣߊ߬ ߛߋ߫ ߟߊ߫ ߞߍ߬ߟߍ ߟߊ߬ߥߛߊ ߛߐ߬ߘߐ߲߬ ߠߊ߫ ߣߊ߲߬ߕߌ߰ߦߊ ߛߌߟߊ ߝߍ߬߸ ߊ߬ ߞߊ߬ ߞߟߌߟߌ ߞߍ߫ ߕߍߓߊ߯ߦߊ ߛߌߟߊ ߢߊߓߐߟߌ ߡߊ߬ ߣߍߣߍߓߊ ߁߈ ߡߊ߬ ߁߉߁߄ ߡߊ߬. ߛߊ߲ߛߟߋߙߌ߫ ߕߋߏߓߊߟߘ ߝ߭ߐ߲ ߓߍߕߑߡߊ߲ߣ-ߤߐߟߑߥߍߜ߭; ߖߣߍߙߊߟߑߝߍߟߘߑߡߊߙߑߛ߭ߊߟ ߔߏߟ ߝ߭ߐ߲ ߤߍ߲ߘߍ߲ߓߐߙߜ߭ ߸ ߡߙߊ߬ߓߊ߮ ߏߓߍߙ ߏߛߕ (ߕߟߋ߬ߓߐ ߞߟߊߘߊ ߡߙߊ߬ߓߊ߰ ߛߊ߲ߘߐ); ߣߴߊ߬ ߛߙߍߞߍ߫ ߋߙߌߗ ߟߎߘߍ߲ߘߐߙߑߝߌ߫߸ ߏ߬ ߟߎ߫ ߞߵߊ߬ ߝߐ߫ ߞߏ߫ ߟߊ߬ߥߛߊ ߘߌ߫ ߛߋ߫ ߛߐ߬ߘߐ߲߬ ߠߊ߫ ߞߟߊߓߍ߲߫ ߝߊ߲ߞߊ߲ߡߊ (décisives) ߛߘߊ߫ ߘߐ߫. ߟߐߕߖ߭ ߞߍߒߞߊ߲ߠߌ߲ ߝߍ߬ ߔߏߟߐ߲ߢ (ߣߍߣߍߓߊ ߁߁-߂߅)߸ ߝߊߟߑߞߍ߲ߤߊߦߣ ߞߵߊ߬ ߖߌ߰ ߞߏ߫ ߙߎ߬ߛߌ ߟߎ߬ ߓߌߣߍ߲߫ ߘߌ߫ ߞߍ߫ ߖߐ߮ ߛߌߟߊ ߟߊߞߊ߭ ߡߊ߬. ߊ߬ ߣߌ߫ ߓߍߕߑߡߊ߲ߣ-ߤߐߟߑߥߍߜ߭ ߟߊ߫ ߘߊߘߐߖߊߥߏ ߘߐ߫߸ ߝߊߟߑߞߍ߲ߤߊߦߣ ߞߵߊ߬ ߖߊ߬ߕߋ߬ ߞߏ߫ ߥߦߐ߬ ߢߊߓߐߓߊߟߌ߫ ߕߍ߫ ߊߟߏߡߊ߲ߘߎ߯ ߣߌ߫ ߌ߬ߙߌ߬ߛߌ߫ ߟߎ߫ ߕߍ߫߸ ߞߏ߫ ߊߟߏߡߊ߲ߘߎ߯ ߖߎ߮ ߖߐ߲ߖߐ߲ ߦߋ߫ ߝߊ߬ߙߊ߲߬ߛߌ߫ ߣߌ߫ ߓߙߌߕߊ߲ߓߊ߫ ߟߎ߫ ߟߋ߬ ߘߌ߫. ߞߏ߫ ߖߐ߮ ߘߌ߫ ߛߋ߫ ߛߐ߬ߘߐ߲߬ ߠߊ߫ ߝߊ߬ߙߊ߲߬ߛߌ߫ ߝߣߊ߫ ߝߍ߬ ߊ߬ߟߎ߬ ߟߊ߫ ߘߎ߰ߞߟߏ ߦߙߐ߫ ߘߊ߲ߘߐ߫ ߡߌ߬ߘߊ߬ߟߌ ߞߊ߲߬߸ ߞߏ߫ ߝߊ߬ߙߊ߲߬ߛߌ߫ ߣߌ߫ ߙߌ߬ߛߌ߫ ߟߎ߫ ߓߐߣߍ߲߫ ߦߋ߫ ߞߍ߬ߟߍ ߘߐ߫ ߕߍߝߐ ߓߍ߲߬ߡߊ߬ߞߊ߲ ߠߋ߬ ߟߊ߫߸ ߞߏ߫ ߊߟߏߡߊ߲ߘߎ߯ ߞߊߡߊ߲߫ ߦߋ߫ ߞߵߊ߬ ߓߌ߲ߓߌ߲߫ ߓߙߌߕߊ߲ߓߊ߫ ߟߋ߬ ߞߊ߲߬ ߜߘߋߜߘߋ߫߸ ߞߊ߬ ߞߍ߬ߟߍ߫ ߞߎ߲߬ߕߊ߰ߖߊ߲ ߘߏ߫ ߟߊߥߟߌ߬ ߋߙߐߔߎ߬ ߛߐ߬ߘߐ߲߬ߘߊ ߟߎ߬ ߞߊ߲ߡߊ߬ ߡߍ߲ ߠߎ߬ ߦߴߊ߬ߟߎ߫ ߕߊ߫ ߓߟߏߡߊ߬. ߤߍ߲ߘߍ߲ߓߐߙߜ߭ ߣߌ߫ ߟߎߘߍ߲ߘߐߙߝ ߟߎ߫ ߝߣߊ߫ ߞߵߊ߬ ߖߊ߬ߕߋ߬ ߞߏ߫ ߙߎ߬ߛߌ߫ ߘߌ߫ ߛߋ߫ ߡߊߣߐ߬ ߟߊ߫ ߞߟߊߓߍ߲߫ ߕߎ߲߰ߣߍ߲߬ߢߐ߲߰ߠߊ ߟߎ߫ ߘߐ߫߸ ߣߴߏ߬ ߟߎ߫ ߞߍ߫ ߘߊ߫ ߟߞߊ߬ߝߏ߬ߟߌ߬ߓߟߏߡߊ߬߸ ߏ߬ ߘߌ߫ ߛߋ߫ ߞߊ߬ ߣߊ߬ ߞߐߝߟߌ߫ ߝߊ߲ߞߊ߲ߡߊ ߘߏ߫ ߘߌ߫߸ ߣߴߏ߬ ߞߍ߫ ߘߊ߫ ߛߊ߫߸ ߊߟߏߡߊ߲ߘߎ߯ ߘߴߊ߬ ߝߙߍ߫ ߝߊ߬ߙߊ߲߬ߛߌ߫ ߣߌ߫ ߓߙߌߕߊ߲ߓߊ߫ ߟߎ߫ ߡߊ߬ ߞߵߊ߬ߟߎ߫ ߟߊߞߎߙߊ߲߫ ߜߋߙߊ߫.
ߓߎ߰ߘߋ߲ߞߊ߫ ߘߐ߫ ߞߟߍ
ߞߎߡߘߊ߫ ߢߣߊߡߊ: ߁߉߁߄ ߓߎ߰ߘߋ߲ߞߊ߫ ߘߐ߫ ߞߟߍ ߕߎ߲߬ ߕߍ߫ ߞߏ߫ ߞߎߘߊ߫ ߘߌ߫ ߕߋ߲߬ ߝߛߊߦߌ߫߸ ߊ߬ ߟߊ߬ߢߊ߬ ߘߊ߫ ߞߊߟߌߦߊ߫ ߘߐ߫ ߟߋ߬ ߞߊߕߌ߫߸ ߞߊ߬ ߡߊ߬ߞߊ߲߬ߞߊ߲߬ߠߌ߲ ߞߛߊߞߊ߫ ߛߊ߲ߘߐ ߟߎ߫ ߡߊߛߐ߫. ߞߊ߬ ߓߍ߲߬ ߘߐ߬ߝߐ߫ ߞߏߟߌߞߏߟߌ߫ ߝߌ߬ߟߊ߫ ߡߊ߬: ߓߎ߰ߘߋ߲ߞߊ ߟߎ߬ ߕߎ߲߬ ߞߊߖߊ߲߬ ߞߏߖߎ߯ߦߊ߫߸ ߞߵߊ߬ ߘߎ߲߰ߢߊ߬ ߞߊߕߌ߫ ߊ߬ ߣߌ߫ ߞߵߊ߬ ߡߊߞߊ߲ߞߊ߲߫ ߞߏߛߓߍ߫ ߜߊߞߌ ߟߎ߬ ߟߊ߫߸ ߜߘߏߜߘߊ ߟߎ߬ ߣߌ߫ ߣߍ߰ ߢߊ߲ߛߊ߲ ߠߎ߬ ߟߊ߫ ߡߍ߲ ߢߐ߲߰ ߡߊ߫ ߞߍ߫ ߞߘߐ߬ߡߊ߲߫. ߊ߬ߟߎ߬ ߞߟߏߜߟߍ߬ߡߊ߲߫ ߕߘߍ߬ ߦߋ߫ ߞߊ߬ ߓߊ߲߫ ߞߵߊ߬ ߝߢߊߝߢߊߦߊ߫ ߞߊ߬ ߕߊ߬ߡߌ߲߬ ߖߟߐ߬ߞߐ߬ ߞߟߏߜߍߟߍ߲ ߞߊ߲߬߸ ߓߊߏ߬ ߊ߬ ߣߐ߬ ߦߋ߫ ߞߙߏ߬ߝߏ߫ ߘߊߓߊ߲ߣߍ߲߫ ߝߌ߬ߟߊ߬ ߟߎ߫ ߟߋ߬ ߛߏ߯ߙߏ߫ ߟߊ߫߸ ߡߍ߲ ߦߋ߫ ߛߝߊ߫ ߡߊߛߊ߲ߜߊ߲ߣߍ߲߫ ߟߏ߯ߟߎ߫ ߟߎ߫ ߘߌ߫ ߡߍ߲ ߠߎ߬ ߓߌ߬ߟߊ߬ߣߍ߲߫ ߦߋ߫ ߢߐ߲߯ ߡߊ߬ ߢߐ߲߯ߕߍߞߡߍ ߓߟߏ߫. ߓߊߏ߬ ߊ߬ߟߎ߫ ߞߵߏ߬ ߟߎ߫ ߛߋ߲߬ ߠߋ߬ ߊ߬ ߢߊ߫ ߓߘߍ ߡߊ߬ ߝߏ߯ ߘߎ߱ ߞߘߐߟߊ ߘߐ߫߸ ߜߟߍ߬ ߞߌ߬ߛߍ߬ ߜߌߟߌ߲ ߠߎ߬ ߕߴߛߋ߫ ߡߍ߲ ߡߊߛߐ߬ߘߐ߲߬ ߠߊ߫ … ߞߵߊ߬ ߕߊ߬ ߞߟߊߓߍ߲߫ ߓߟߋߓߟߋ ߡߊ߬ ߞߊ߬ ߥߴߊ߬ ߛߌ߰ ߓߟߏߟߊߓߊ߯ߙߊߟߌ ߞߘߐ߬ߡߊ߲ ߠߊ߫߸ ߢߌ߬ߣߌ߲߬ߞߊ߬ߟߌ߫ ߕߎ߲߬ ߕߴߏ߬ ߛߌ߫ ߞߊ߲߬. ߝߏ߫ ߣߴߊ߬ ߞߍ߫ ߘߊ߫ ߘߐ߬ߝߏ߬ߘߏ߲߬ߠߌ߲ ߘߌ߫߸ ߕߌߢߍ߲ߠߌ߲ ߣߌ߫ ߝߍ߬ߛߋ߲߬ߠߌ߲ ߣߌ߫ ߖߎ߮ ߟߎ߬ ߟߊ߫ ߕߙߊ߬ߓߊ߬ߛߏ߬ߟߌ ߟߎ߫ ߟߋ߬ ߕߘߍ߬ ߘߌ߫ ߛߴߊ߬ ߖߐ߰ߖߐ߰ ߟߊ߫߸ ߊ߬ ߘߏ߲߬ ߟߥߊ߬ߟߌ߬ߟߌ߫ ߛߎ߮ ߏ߬ ߝߣߊ߫ ߘߌ߫ ߛߋ߫ ߞߍ߫ ߟߊ߫ ߖߊ߬ߡߊ߫ ߞߟߊ߬ߟߊ߬ߡߊ߫ ߟߎ߫ ߟߋ߬ ߓߟߏ߫ ߞߊ߬ ߛߋ߫ ߞߐߝߟߌ߫ ߢߌߡߊ ߟߎ߬ ߟߊߓߐ߫ ߟߊ߫. ߏ߬ ߓߟߏߡߊ߬߸ ߒ߬ ߘߌ߫ ߛߋ߫ ߢߌ߬ߣߌ߲߬ߞߊ߬ߟߌ ߞߍ߫ ߟߊ߫ ߣߌ߫ ߊߟߏߡߊ߲ ߠߎ߬ ߟߊ߫ ߛߝߊ ߟߎ߬ ߛߋ߫ ߘߊ߫ ߓߟߏߕߍ߰ ߟߊ߫߸ ߣߴߊ߬ߟߎ߫ ߣߐ߬ ߡߊ߫ ߞߴߊ߬ߟߎ߫ ߟߊ߫ ߛߐ߬ߘߐ߲߬ߘߊ ߟߎ߬ ߖߊ߯ߛߌ߫ ߟߊ߫ ߕߙߊ߬ߓߊ߬ߛߏ߬ߟߌ߫ ߝߏߣߍ߲ ߠߎ߬ ߘߊߞߘߐ߫߸ ߊ߬ ߣߌ߫ ߝߣߊ߫ ߣߌ߫ ߞߐ߰ߖߌ ߟߊ߫ ߓߟߏߕߍ߯ߟߌ ߟߎ߫ ߡߊ߫ ߣߐ߬ ߡߊ߫ ߞߍ߫ ߛߌߟߊ ߕߍ߰ ߟߴߊ߬ߟߎ߫ ߟߊ߫ ߡߊ߬ߛߐ߬ߟߌ ߟߎ߬ ߢߍ߫. ߒ߬ߓߊ߬ ߞߟߍ߬ ߛߎ߮ ߏ߬ ߘߐ߫ ߛߊ߫߸ ߞߟߍ߬ߕߌ߰ ߛߌ߫ ߕߴߛߋ߫ ߝߊ߲߬ߞߊ߬ ߛߌ߫ ߟߊߓߊ߯ߙߊ߫ ߟߊ߫ ߡߍ߲ ߘߴߊ߬ ߞߍ߫ ߛߊ߬ߓߊߟߌ ߘߌ߫; «ߛߍ߬ߘߏ߲ ߘߐ߫ ߞߎ߲߬ߠߊ߬ߦߋߙߋ߲ ߠߎ߬» ߢߊߙߊ߲߫ ߘߊ߫ ߢߊ߬ߡߊ ߣߌ߫ ߣߌ߫ ߓߎ߰ߘߋ߲ߞߊ ߟߎ߬ ߓߐߘߐ߲ ߠߎ߬ ߟߋ߬ ߟߊ߫߸ ߊ߬ ߣߌ߫ ߞߟߍ߬ߟߊ ߟߎ߬ ߡߊߞߊ߲ߞߊ߲߫ ߝߋ߲߫ ߜߘߍ ߟߎ߬. ߦߌߟߡߊ:ߕߟߋ߬ߓߋ ߞߟߊߘߊ ߦߌߟߡߊ: ߖߊ߯ߓߊ߫ ߞߟߍ ߝߟߐߡߊ
ߞߎ߲߬ߞߏ߬ߕߐ߬ߦߊ߬ߟߐ߲
ߊߘߡߊߦߊ ߟߏ߲ߞߏ ߡߍ߲ ߦߋ߫ ߞߎ߲߬ߞߏ߬ߕߐ ߟߎ߫ ߞߊ߬ߙߊ߲߬ ߠߊ߫.
ߔߏߟߐ߲ߢ
ߔߏߟߐ߲ߢ (ߔߏߟߐ߲ߞߊ: ߔߐߟߛߑߞߊ [ߔߐߟߛߑߞߊ] (ߟߊߡߍ߲߫) ߡߍ߲ߞߊ߲ ߣߌ߲߬ ߠߊ߫ ߞߏ߫ ߘߐ߫)߸ ߝߐߢߊ߫ ߓߟߏߡߊߞߊ߬ߣߍ߲ ߦߋ߫ ߔߏߟߐ߲ߢ ߞߊ߲ߓߍ߲ (ߔߏߟߐ߲ߞߊ: Rzeczpospolita Polska] [c] (ߟߊߡߍ߲߫) ߡߍ߲ߞߊ߲ ߣߌ߲߬ ߠߊ߫ ߞߏ߫ ߟߊ߫), ߦߋ߫ ߞߊ߬ߝߏ ߘߏ߫ ߟߋ߬ ߘߌ߫ ߡߍ߲ ߛߌ߰ߣߍ߲߬ ߦߋ߫ ߋߙߐߔߎ߬ ߕߊ߲ߓߊ߲ ߘߐ߫. ߊ߬ ߕߟߊߣߍ߲߫ ߦߋ߫ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲߬ ߁߆ ߟߋ߬ ߘߌ߫߸ ߊ߬ ߣߴߊ߬ ߝߊ߲߬ߝߘߊ߬ߧߊ ߛߌ߰ߣߍ߲߬ ߦߋ߫ ߞߎߘߍ߫ ߃߁߂ ߆߉߆ ߟߋ߬ ߞߊ߲߬ (ߡߟߌ ߝߘߎ߬ߓߍ߲߬ ߁߂0 ߇߃߃)߸ ߊ߬ ߣߴߊ߬ ߓߊ߲ߘߊ߫ ߘߐߝߊߟߋ߲ ߥߎ߬ߛߎ ߝߊ߲߬ߓߊ ߦߋ߫ ߓߊ߲ߘߊ߫ ߘߌߡߊ߲ ߠߋ߬ ߘߌ߫.
ߝߐߓߏߟߏ߲ߟߐ߲ߘߐߦߊ
ߔߏߟߐ߲ߢ ߕߐ߮ ߓߐߛߎ߲  «ߔߏߟߊ߲ߘ» ߓߐߣߍ߲߫ ߦߋ߫ ߟߋߛ߭ߑߕߞߌ ߛߌߦߊ ߟߎ߬ ߟߊ߫ ߔߏߟߊ߲ߛ (ߔߏߟߊߣߌ߫) ߟߋ߬ ߘߐ߫߸ ߏ߬ ߟߎ߬ ߡߍ߲ ߠߎ߬ ߛߌ߰ߣߍ߲߫ ߕߘߍ߬ ߦߋ߫ ߥߊߙߑߕߊ߫ ߝߏ߲ߝߊ߲ ߞߣߐ߫ ߓߌ߭ߦߌ߲߬ ߔߏߟߐ߲ߢ ߓߊ ߕߌ߲߬ߞߎߘߎ߲ ߘߐ߫ ߝߊ߯ߘߐߞߍ߫ ߆߲ ߞߎ߲߬ߕߊ߮ ߞߘߐ߫. ߔߏߟߊߣߌ߫ ߖߍ߬ߘߍ ߝߣߊ߫ ߓߐߣߍ߲߫ ߦߋ߫ ߛߑߟߊߝ߭ ߞߎ߲߬ߝߟߐ ߞߎߡߊߘߋ߲ ߔߐߟ ߟߋ߬ ߘߐ߫߸ ߡߍ߲ ߞߘߐ ߦߋ߫ ߘߎ߰ߞߟߏ (ߘߎ߰ߞߣߍ) ߘߌ߫. ߒ߬ߞߊ߬ ߞߊ߲߫ ߜߘߍ ߟߎ߬ ߝߣߊ߫ ߘߐ߫߸ ߦߏ߫ ߤߐ߲ߜ߭ߙߌ߸ ߟߌߕߎߊߣߌߞߊ߲߸ ߔߍߙߑߛߌ ߊ߬ ߣߌ߫ ߕߎߙߑߞߌ ߟߎ߬߸ ߞߏ߫ ߖߡߊ߬ߣߊ ߕߐ߮ ߓߐ߫ ߣߍ߲߫ ߦߋ߫ ߟߍ߲ߘߌߦߊ߲ (ߟߋߘߖ߭ߌߦߊߣߌ߫ ߥߟߊ߫ ߟߊߛ߭ߌ) ߟߎ߬ ߡߍ߲ ߠߎ߬ ߛߌ߰ߣߍ߲߫ ߕߘߍ߬ ߦߋ߫ ߕߋ߲߭ߕߋ߲߭ ߔߐߟߐ߲ߢ ߥߙߏ߬ߘߎ߮ ߕߟߋ߬ߓߐ ߞߐߞߘߐߟߊ ߘߐ߫߸ ߡߍ߲ ߠߎ߬ ߕߘߍ߬ ߦߋ߫ ߛ߭ߍߙߑߝ߭ߍ߲ ߜ߭ߑߙߐߘ (ߛߏ߫ ߥߎߟߋ߲) ߝߊ߯ߘߐߞߍ߫ ߇߲ ߣߌ߫ ߁߁߲ ߕߍߟߊ ߘߐ߫߸ ߏ߬ ߕߘߍ߬ ߦߋ߫ ߘߎ߱ ߟߋ߬ ߘߐ߫ ߡߍ߲ ߞߎ߲߬ߠߊߛߌ߰ߣߍ߲߫ ߕߘߍ߬ ߦߋ߫ ߔߏߟߊ߲ߛ ߟߎ߬ ߓߟߏ߫. ߊ߬ߟߎ߬ ߕߐ߮ ߓߐߣߍ߲߫ ߦߋ߫ ߔߏߟߐ߲ߞߊ߲ ߞߎߡߊߘߋ߲߫ ߟߍߘߊ߫ ߟߋ߬ ߘߐ߫ (ߘߎ߰ߞߣߍ߬ ߘߊߦߟߍ߬ߣߍ߲ ߥߟߊ߫ ߝߊ߬ߙߊ. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߔߐߟߐ߲ߢ ߦߌߟߡߊ:ߋߙߐߔߎ߬ ߦߌߟߡߊ:ߋߙߐߔߎ߬ ߘߍ߭
ߞߕߊߦߊߛߓߍ
ߟߐ߲ߞߏ ߡߍ߲ ߦߋ߫ ߞߕߊ߫ ߛߎ߲ߞߎ߲ߡߊ ߟߎ߬ ߖߙߎߡߎ߲ ߞߊ߬ߙߊ߲߬ ߠߊ߫.
ߣߌߡߊ-ߘߏ߲߰ߣߍ߲-ߟߐ߲
ߞߍ߲ߘߍߘߐߦߊ ߓߏߟߏ߲ ߡߍ߲ ߦߋ߫ ߣߌߡߊ߫ ߟߎ߫ ߞߊ߬ߙߊ߲߬ ߠߊ߫ ߸ ߛߌߞߊ߫ ߞߍߣߍ߲ ߡߍ߲ ߠߎ߬ ߟߊ߫ ߓߍߓߊ߯ߦߊ ߘߐ߫ ߸ ߝߏ߫ ߊ߬ߟߎ߬ ߟߊ߫ ߛߙߋߦߊߓߊ߮ ߟߎ߬ ߟߊ߫ ߞߏߡߍ߲ߠߌ߲ ߘߐߙߐ߲߫.
ߟߐ߲ߕߊ߫ ߞߊߙߊ߲
ߕߟߋ߬ߓߊ߰ߦߊ߬ߟߌ ߟߐ߲ߞߏ ߡߍ߲ ߦߋ߫ ߟߐ߲ߕߊ ߟߎ߬ ߢߊߛߌߝߊ߫ ߟߊ߫.
ߊߛߌߡߌ߲߫ ߞߏߦߌߕߊ߬
thumb ߊߛߌߡߌ߲߫ ߞߏߦߌߕߊ߬ ߛߏ߬ߙߌ߬ߡߊ߬ߘߋ߲ ߣߌ߫ ߡߊ߬ߟߌ߫ ߞߊ߬ߝߏ ߗߍ߬ߞߎ߲ ߊߛߌߡߌ߲߫ ߞߏߦߌߕߊ߬ ߡߏߦߌ߫ ߘߊ߫ ߁߉߈߃ ߊ߬ ߦߋ߫ ߛߏ߬ߙߌ߬ߡߊ߬ߘߋ߲ ߠߋ߬ ߘߌ߫ ߡߊ߬ߟߌ ߞߊ߬ߝߏ ߗߍ߬ߞߎ߲ ߠߋ߬ ߝߣߊ߫ ߦߋ߫.
ߗߋߘߊ ߡߊ߬ߟߌ ߞߊ߲ߓߍ߲ ߕߍ߲ߠߕߊߡߌ߲ ߞߊ߲ߕߌ߮ ߟߋ߬ ߊ߬ ߦߋ߫ ߝߊߙߌ߲ ߠߋ߬ ߘߌ߫ ߣߊ߲߬ߕߌ߰ߦߊ ߘߐ߫. ߊ߬ߟߋ߫ ߟߋ߬ ߡߌ߬ߙߌ߲߬ߘߌ ߟߊ߫ ߖߐ ߘߍ߬ߘߊ ߝߊ߬ߛߏ߬ߟߊ߬ߞߊ ߞߊ߲ߕߌ߮ ߘߌ߫. ߞߊ߬ߦߌ߯ ߘߓߊ߬ߓߌߟߊ ߕߟߋ߬ ߁߉ ߞߴߊ߬ ߛߌ߰ ߕߎߟߊߝߌ߲ ߕߟߋ߬ ߂߅ ߟߊ߫ ߂߀߂߀ ،ߞߊ߬ߝߏ߬ߖߊߛߏ߲ ߘߏ߫ ߣߐ߬ ߞߟߊߡߊ߲ ߘߐ߫ ߊ߬ ߞߊ߬ ߕߍ߲ߠߕߊߡߌ߲ ߘߊߡߌ߬ߣߊ߬ ߕߎߟߊߝߌ߲ ߕߋ߬ߟߋ߫ ߂߅ ߟߋ߬ ߂߀߂߀. ߊ߬ ߞߊ߬ ߞߎ߲߬ߕߌ߰ߦߊ ߕߊ߬ ߝߘߏ߬ߓߊ߬ ߓߟߏߡߊ߬ ߘߓߊ߬ߕߊ ߟߊ߫ ߂߀߂߁ ߞߊ߬ߝߏ߬ߖߊߛߏ߲ ߜߘߍ߫ ߞߐ߫.
ߓߐߛߎ߲ ߣߌ߫ ߟߊ߬ߞߐ߰ߟߌ ߟߎ߬
ߊߛߌߡߌ߲߫ ߞߏߦߌߕߊ߬ ߡߏߦߌ߫ ߘߊ߫ ߁߉߈߃. ߊ߬ ߝߊ߬ ߕߘߍ߬ ߦߋ߫ ߡߊ߬ߟߌ߫ ߣߊ߲߬ߕߌ߮ ߞߎ߲ߠߊߛߌ߮ ߘߏ߫ ߟߋ߬ ߘߌ߫ ،ߊ߬ ߟߊߞߐ߯ ߘߊ߫ ߡߊ߬ߟߌ߫ ߣߊ߲߬ߕߌ߮ ߘߎ߲ߓߎ ߟߋ߬ ߟߊ߫ ߸ ߊ߬ ߞߊ߬ ߞߊ߬ߕߌ߫ ߣߊ߲߬ߕߌ߮ ߘߞߋߘߊ ߞߍ߫ ߞߎ߬ߟߌ߬ߞߙߐ߫.
ߣߊ߲߬ߕߌ߰ߦߊ ߜߋ߬ߙߋ
ߊ߬ ߦߋ߫ ߝߊ߲߬ߞߊ ߓߟߏߡߊߞߊ߬ߣߍ߲ ߠߎ߬ ߢߍߟߐ ߟߊ߫ ߖߤߊ߬ߘߌߞߍߟߊ ߟߎ߬ ߞߐ߫.
ߖߡߊ߬ߣߊ ߟߊߛߌ߲ߓߊ߮ ߝߊߙߌ߲ ߊߛߌߡߌ߲߫ ߞߏߦߌߕߊ߬ ߘߓߊ߬ߓߌߟߊ ߕߟߋ߬ ߁߉ ߂߀߂߀ ߞߊ߬ ߞߊ߬ߝߏ߬ߖߊߛߏ߲ ߞߍ߫ ߌߓߎߙߊߤߌߡߊ߫ ߞߋߕߊ߬ ߟߊ߫ ߞߊ߬ ߓߊ߲ ߂߀߂߁ ߞߊ߬ ߞߊ߬ߝߏ߬ߖߊߛߏ߲ ߜߘߍ߫ ߞߍ߫ ߸ߊߛߌߡߌ߲߫ ߞߏߦߌߕߊ߬ ߣߌ߫ ߌߛߑߡߊߍߟ ߥߊ߬ߜ߭ߋ߫ ߣߌ߫ ߡߊߟߌߞ ߖߊߥ ߣߌ߫ ߛߊߖߐ߫ ߞߡߊ߬ߙߊ ߟߎ߫ ߟߋ߬ ߞߏ߫ ߞߋߟߋ߲߫ ߡߊ߬. ߊ߬ ߞߍ߫ ߘߊ߫ ߡߌ߬ߙߌ߲߬ߘߌ ߟߊ߫ ߖߐ ߘߍ߬ߘߊ ߝߊ߬ߛߏ߬ߟߊ߬ߞߊ ߞߊ߲ߕߌ߳ ߘߌ߫ ߏ߬ ߟߋ߬ ߛߋ߲߬ߝߍ߬.
ߘߓߊ߬ߓߌߟߊ ߕߋ߬ߟߋ ߂߄ ߠߊ߫ ߂߀߂߀ CNSP ߟߊ߫ ߓߍ߲߬ߡߊ߬ߞߊ߲ ߞߵߊ߬ ߞߍ߫ ߡߊ߬ߟߌ ߞߊ߬ߝߏ ߞߎ߲߬ߕߌ߮ ߘߌ߫.
ߘߍ߬ߘߊ ߡߊ߲߬ߕߏ߲߬ߕߍ߬ߟߊ߬ߞߊ ߟߎ߬ ߞߴߊ߬ߟߎ߫ ߓߊ߲߬ ߊ߬ ߟߊ߫ ߕߍ߲ߠߕߊߡߌ߲ ߞߎ߲߬ߕߌ߰ߦߊ ߡߊ߬. ߞߎ߬ߙߎ߲߬ߘߎ ߟߎ߬ ߓߍ߯ ߞߵߊ߬ ߦߌ߬ߘߊ߬ ߞߏ߫ ߤߊߟߌ߬ ߣߴߊ߬ ߘߌ߫ ߞߍ߫ ߞߊ߲ߕߌ߮ ߛߙߍߞߍ ߟߋ߬ ߘߌ߫ ߞߏ߫ ߝߏ߫ ߣߴߊ߬ ߓߐ߫ ߘߊ߫ ߣߊ߲߬ߕߌ߰ߦߊ ߘߐ߫. ߊ߬ ߞߏ߬ߣߌ߲ ߠߊߓߊ߲ ߘߴߊ߬ ߞߍ߫ ߟߋ߬ ߡߊ߬ ߕߍ߲ߠߕߊߡߌ߲ ߞߊ߲ߕߌ߮ ߛߙߍߞߍ ߘߌ߫ ߕߎߟߊߝߌ߲ ߕߋ߬ߟߋ߫ ߂߁ ߠߊ߫ ߂߀߂߀. ߟߐ߬ߘߌ߬ߦߊ߬ߟߊ߬ߕߊߡߌ߲ ߞߊ߬ߟߌ߬ߟߌ ߞߍ߫ ߘߊ߫ ߕߎߟߊߝߌ߲ ߕߋ߬ߟߋ߫ ߂߅ ߡߊ߬ ߂߀߂߀ ،ߤߊ߲߯ ߓߌ߬ ߊߛߌߡߌ߲߫ ߞߏߦߌߕߊ߬ ߟߋ߬ ߖߡߊ߬ߣߊ ߞߊ߲ߕߌ߮ ߘߌ߫.
ߘߓߊ߬ߓߌߟߊ ߕߋ߬ߟߋ ߂߄ ߞߎ߲߬ߠߊ߬ߛߌ߮ ߞߎߘߊ ߟߊߥߊ߲߬ߞߊ߬ ߞߐ߫ ߡߍ߲ ߢߍߟߐ ߞߍߣߍ߲߫ ߡߎ߬ߞߕߊߙ ߏߥߊ߲߫ ߘߌ߫ ߏ߬ ߞߍ߫ ߘߊ߫ ߕߙߎ߬ ߘߌ߫ ߞߊ߬ CNSP ߡߐ߰ ߞߘߐ߫ ߝߌ߬ߟߊ ߡߊߕߊ߮ ߝߊ߲߬ߞߊ ߟߊ߫ ،( ߝߊߙߌ߲ ߞߏߣߋ߫ ߣߌ߫ ߞߊ߬ߡߊߙߊ߬ )ߞߏߕߌ߮ ߝߟߐ߫ ߓߊ ߒߘߊߥߎ߫ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߮ ߟߎ߬ ߞߟߌ߫ ،ߏ߬ ߟߏ߲ ߘߎ߰ߛߊ߬ߜߍ ߊ߬ߟߎ߬ ߕߊ߯ ߘߊ߫ ߣߊ߲߬ߕߌ߮ ߟߎ߬ ߓߟߏ߫ ߕߍ߲߬ߕߍ߲߬ ߘߐ߫ ߞߊ߬ߕߌ߫. ߏ߬ ߟߏ߲߲ ߘߎ߰ߛߊ߬ߜߍ ߊߛߌߡߌ߲߫ ߞߏߦߌߕߊ߬ ߞߴߊ߬ ߟߊߥߊ߲߬ߞߊ ߞߵߊ߬ ߓߘߊ߫ ߏ߬ ߟߎ߬ ߓߟߏߓߐ߫ ߊ߬ߟߎ߬ ߟߊ߫ ߡߐ߰ߓߊ߬ߦߊ ߟߐߘߎ߮ ߘߐ߫ ߸ߞߊ߲ߕߌ߮ ߣߌ߫ ߞߏߕߌ߮ ߝߟߐ߫ ߞߴߏ߬ ߟߎ߬ ߓߘߊ߫ ߡߊߝߌ߲߬ ߕߍ߲ߠߕߊߡߌ߲ ߘߐߕߐ߯ߛߌ ߞߊ߬ ߞߎ߲߬ߠߊ߬ߛߌ߮ ߦߟߍ߬ߡߊ߲ ߊ߬ߟߎ߬ ߡߴߊ߬ߟߋ߫ ߞߏߟߊ߲ߞߘߐߢߐ߲߯ߦߊ ،ߞߴߊ߬ ߕߘߍ߬ ߊ߬ߟߎ߬ ߟߊ߫ ߕߍ߲ߠߕߊߡߌ߲ ߞߎ߬ߙߎ߲߬ߘߎ ߟߎ߬ ߞߴߊ߬ߟߋ߫ ߖߊ߬ߡߊߙߌ ߟߊ߬ߞߊ߲߬ߘߊ߬ߟߌ ߣߌ߫ ߞߣߐ߬ߜߍ߲߬ߠߌ߲ ߞߏߕߌ߮ ߟߎ߬ ߛߎߥߊ߲ߘߌ ߟߊ߫ ،ߏ߬ ߡߍ߲ ߕߘߍ߬ ߊ߬ ߘߍ߬ߢߐ߲߮ ߟߎ߬ ߓߟߏ߫ ߞߊ߬ߡߙߊ߬ ߣߌ߫ ߞߏߣߋ߫.
ߞߊ߬ߝߏ߬ߖߊߛߏ߲ ߏ߬ ߞߣߐߡߊ ߝߏ߫ ߞߊ߬ ߕߊ߯ ߊߛߌߡߌ߲߫ ߞߏߦߌߕߊ߬ ߟߋ߬ ߕߍ߲ߠߕߊߡߌ߲ ߞߊ߲ߕߌ߮ ߘߌ߫ ߕߎ߬ߡߊ߬ߣߍ߲ ߞߘߐ ،ߘߓߊ߬ߕߊ ߕߋ߬ߟߋ߫ ߂߈ ߝߊ߲߬ߞߊ ߓߟߏߞߊ ߟߊ߬ߞߙߐ߬ߛߌ߬ߟߌ ߞߐ߫ ߛߌ߰ߞߊ߲ ߞߕߌߖߌ߲ ߞߴߊ߬ ߞߍ߫ ߕߍ߲ߠߕߊߡߌ߲ ߞߊ߲ߕߌ߮ ߟߊ߫ ߤߊߕߍߦߊߣߍ߲ ߘߌ߫ ߸ߣߘߐ߬ߛߌ߮ ߛߌ߰ߞߊ߲ߡߊ ߟߊ߫ ߝߏ߯ ߘߓߊ ߟߐ߯ߟߊߣߍ߲߫ ߸ߌ ߞߘߐ߫ ߞߟߊߟߌߦߊߓߟߏߡߊ߬ ߊ߬ ߞߴߊ߬ ߓߟߏ߫ ߘߐߛߊ߬ߡߊ߲߬ ߡߊ߬ߟߌ߫ ߓߊ߯ߙߟߊ ߟߎ߬ ߟߊ߫ ߞߍߞߋߟߋ߲ߘߌߦߊ ߝߊ߬ߛߏ߬ߟߊ߬ߞߊ ߡߊ߬ ߡߍ߲ ߠߎ߬ ߦߋ߫ ߝߎ߬ߙߎ߲߬ߞߎ߬ߟߌ ߟߎ߬ ߛߌ߲߬ߝߏ߲߬ߧߊ߬ ߟߊ߫.
ߘߓߊ߬ߕߊ ߕߋ߬ߟߋ߫ ߂߈ ߊ߬ ߞߵߊ߬ ߦߌ߬ߘߊ߬ ߞߏ߫ ߞߏߕߌ߮ ߝߟߐߦߊ ߗߋߘߊ ߟߊߕߊ߬ߡߌ߲߬ߕߐ߫ ߥߊ߬ߛߌߥߊ߬ߙߊ ߕߟߋ߬ ߅ ߞߐߘߏ߲ߓߊ߮ ߘߍ߬ߞߙߎ ߟߎ߬ ߟߋ߬ ߡߊ߬ (M5-RFP)( ߝߝߟ)ߝߓߊ߬ߘߋ߲ ߝߊ߲ߞߊ ߟߊߘߍ߬߸ߏ߬ߟߎ߫ ߞߊ߬ ߞߎ߲߬ߕߌ߮ ߡߍ߲ ߛߎߥߊ߲ߘߌ߫ ߏ߬ ߟߋ߬ ߞߍ߫ ߘߊ߫ ߛߏߜ߭ߍ߬ߟ ߞߏߞߟ߫߫ ߡߊ߬ߦߌߜ߭ߊ߬ ߘߌ߫ ،ߞߊ߬ ߞߎ߲߬ߠߊ߬ߛߌ߮ ߞߎ߲߬ߧߊ ߕߊ߬. ߏ߬ ߞߏ߫ ߟߤߊߕߍߦߊ ߘߊ߫ ߥߊ߬ߛߌߥߊ߬ߙߊ ߕߋ߬ߟߋ߫ ߇ ،ߞߏߦߌߕߊ߬ ߓߊ߲ߞߐ ߊ߬ ߞߊ߬ߟߌ ߟߊ߫ ߞߕߌߖߌ߲ ߛߊ߲ߘߐߕߊ ߣߊ߰ߟߊ.
ߞߊ߬ߙߌߝߐ߭ ߟߊ߫ ߂߀߂߁ ߡߐ߰ ߝߌ߬ߟߊ ߞߵߊ߬ߟߎ߬ ߘߐߛߎߡߊ߲߫ ߊߛߌߡߌ߲߫ ߞߏߦߌߕߊ߬ ߘߐߛߐ߰ߞߏ ߘߐ߫ ߓߡߊ߬ߞߐ߫ ߕߌ߲ߓߌߘߌ߲ߘߊߓߊ ߟߊ߫ ߘߐ߲߬ߞߌ߲ ߥߎ߬ߘߎ ߕߌ߲ߞߌ ߓߍ߲߬ߛߋ߲ߡߊ ߝߍ߬،ߓߟߋߣߊ ߓߊ߲ ߞߐ߫ ߘߐ߫ ߞߊ߬ߙߊ߲߬ ߠߊ߫ ߢߍߓߊ߮ ߓߐ߫ ߕߎߡߊ ߖߐ߲ߖߐ߲߫ ߏ߬ ߘߐ߫ ߞߴߊ߬ ߕߊ߯ߕߐ߫ ߊ߬ ߟߊ߫ ߟߌ߬ߦߊ߲ ߞߊ߲ߕߍ߰ ߦߙߐ. ߊ߬ ߞߏ߬ߣߌ߲ ߡߊ߫ ߖߐߞߌ߫. ߦߌߟߡߊ:ߡߊ߬ߟߌ ߞߊ߲ߕߌ߮ ߦߌߟߡߊ:ߡߊ߬ߟߌ ߣߊ߲߬ߕߌ߮ ߦߌߟߡߊ:ߡߊ߬ߟߌ ߘߏ߲߬ߘߊ ߦߌߟߡߊ:ߕߍ߲ߠߕߊߡߌ߲ ߞߊ߲ߕߌ߮
ߥߏ߬ߦߏ߲߬ߥߊ߬ߦߊ߲߬ߞߐ ߞߟߊߓߍ߲
ߥߏ߬ߦߏ߲߬ߥߊ߬ߦߊ߲߬ߞߐ ߞߍ߬ߟߍ ߞߍ߫ ߘߊ߫ ߞߏ߲ߞߏߘߌ߬ߓߌ ߕߟߋ߬ ߁߭ ߣߴߊ߬ ߁߂ ߟߋ߬ ߕߍ߫ ߡߍ߲ ߘߏ߲߬ ߘߊ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߬ ߘߐߞߍ߫ ߞߡߍ߬ߓߙߋߡߊ߫ ߣߌ߫ ߓߐߙߑߢߌ߫ ߘߍ߬ ߓߐߙߘߍ߫ ߟߎ߫ ߟߋ߬ ߕߍ߫. ߞߟߍ߬ ߝߟߐ ߟߊ߬ߥߛߊ ߛߐ߬ߘߐ߲߬ ߘߊ߫ ߛߊ߭ߡߏ߬ߙߌ߬ ߕߎ߬ߙߋ߬ ߟߊ߫ ߛߏ߬ߝߊ ߟߎ߬ ߟߋ߬ ߓߟߏ߫߸ ߞߟߊߓߍ߲߫ ߝߌߟߊߣߊ߲ ߟߊ߬ߥߛߊ ߛߐ߬ߘߐ߲߬ ߘߊ߫ ߝߊ߬ߙߊ߲߬ߛߌ߫ ߞߟߍ߬ߘߋ߲ ߠߎ߬ ߓߟߏ߫.
ߘߐ߬ߝߐ
ߞߍ߬ߟߍ ߡߊߜߍ߲ ߘߐ߫߸ ߞߡߍ߬ ߓߙߋߡߊ ߟߊ߫ ߞߟߍ߬ߓߏߟߏ߲ ߠߋ߬ ߕߊ߬ߡߌ߲߬ ߘߊ߫ ߡߊ߲߬ߘߋ߲߫ ߞߊ߬ߝߏ ߘߐ߫ ߦߋ߲߬ ߠߎ߬ ߡߍ߲ ߠߎ߬ ߕߘߍ߬ ߡߊ߫ ߡߌ߬ߘߊ߬ ߝߊ߬ߙߊ߲߬ߛߌ߬ߞߊ ߟߎ߬ ߓߟߏ߫ ߡߎߣߎ߲߬ ߓߡߊ߬ߞߐ߫ ߡߊߜߍ߲ ߘߐ߫߸ ߕߎ߬ߡߊ߬ߘߐ߫ ߊ߬ߟߎ߫ ߣߊ߬ߣߍ߲߫ ߕߘߍ߬ ߦߋ߫ ߞߍ߫ ߗߍ߬ߟߊ߬ߘߍ ߟߋ߬ ߟߊ߫ ߦߋ߲߬ ߥߟߊ߫ ߞߊ߬ ߣߊ߬ ߝߊ߬ߙߊ߲߬ߛߌ߬ ߟߊ߫ ߟߊ߬ߤߘߌ ߞߘߐߓߐ߫ ߊ߬ ߞߊ߬ ߡߍ߲ ߕߊ߬ ߞߴߊ߬ ߘߴߊ߬ ߞߍ߫ ߞߊ߬ߝߏ ߢߍ߫. ߞߵߊ߬ ߕߘߍ߬ ߊ߬ߟߎ߬ ߦߋ߫ ߛߌߟߊ߲߫ ߠߊ߫ ߛߍ߲ ߟߊ߫ ߞߏ ߘߐ߫ ߖߋ߬ߟߌߓߊ߬ ߣߎߡߊ߲߫ ߓߟߏ ߝߊ߲ ߞߊ߲߬߸ ߡߍ߲ ߦߋ߫ ߕߞߎߟߍߙߌ ߟߎ߬ ߟߊ߫ ߘߎ߰ߞߟߏ ߡߊߜߍ߲ ߘߐ߫߸ ߊ߬ ߣߌ߫ ߝߣߴߊ߬ ߡߊ߲ߖߊ߲߬ ߝߊ߬ߙߊ߲߬ߛߌ߬ ߟߊ߫ ߓߡߊ߬ߞߐ߫ ߖߌ߲߭ ߠߊ߫. ߖߐ߲߬ߛߊ߫ ߊ߬ ߘߌ߫ ߛߴߊ߬ ߟߊ߫ ߡߊ߬ߙߊ ߟߊߓߏ߬ߙߌ߬ ߟߊ߫ ߘߌ߲߬ߞߌߙߊ ߏ߬ ߟߎ߫ ߞߊ߲߬. ߞߏ߬ߣߌ߲߬ ߡߍ߲ ߡߙߌ ߕߘߍ߬ ߦߋ߫ ߞߡߍ߬ߓߙߋߡߊ߫ ߟߊ߫ ߜߘߋߜߘߋ߫߸ ߏ߬ ߟߋ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߓߡߊ߬ߞߐ߫ ߘߊ߮ ߘߐߕߌߢߍ߫.
ߞߟߍ߬ߓߏߟߏ߲ ߠߎ߬
ߝߊ߬ߙߊ߲߬ߛߌ߬ ߟߊ߫ ߞߟߍ߬ߓߏߟߏ߲ ߕߘߍ߬ ߡߐ߰ ߃߀߀ ߣߌ߫ ߞߐ߫ ߟߋ߬ ߘߌ߫߸ ߖߌߞߟߍߛߘߍ ߟߎ߬߸ ߝߊ߬ߙߊ߲߬ߛߌ߬ ߕߍߟߊ߲ߒߜߏ ߟߎ߬߸ ߛߣߍ߬ߜ߭ߊߟߌ߫ ߛߏ߬ߟߊ ߟߎ߬ (peloton)߸ ߊ߬ ߣߌ߫ ߛߋ߲߬ߠߊ߬ߞߟߍ߫ ߛߏߟߊ ߘߏ߫ ߟߎ߫. ߕߎ߬ߡߊ߬ߘߐ߫ ߞߡߍ߬ߓߙߋߡߊ߫ ߟߊ߫ ߞߟߍ߬ߓߏߟߏ߲ ߕߘߍ߬ ߦߋ߫ ߡߐ߰ ߁߅߀߀ ߟߋ߬ ߘߌ߫߸ ߛߋ߲߬ߠߊ߬ߞߟߍߘߋ߲ ߁߂߀߀ ߣߌ߫ ߛߏ߬ߟߊ ߃߀߀ ߖߊ߬ߕߋ߬.
ߢߍߥߟߊߦߊߟߌ ߣߌ߫ ߞߎ߲߬ߕߊ߮
ߡߊ߲߬ߘߋ߲߬ߞߊ ߟߎ߬ (ߞߏ߫ ߥߊߛߏߟߏ߲ߞߊ ߟߎ߬) ߟߎ߬ ߘߐߜߙߐ߬ߣߍ߲߫ ߕߘߍ߬ ߦߋ߫ ߥߏ߬ߦߏ߲߬ߥߊ߬ߦߊ߲߬ߞߐ ߕߍ߰ߞߏ ߘߐ߫ ߞߊ߬ ߕߊ߬ߡߌ߲߬ ߡߊ߲߬ߘߋ߲߫ ߞߎ߬ߙߎ ߝߍ߬ ߞߐ߭ ߓߌ߬ߟߊ߬ ߦߙߐ ߘߐ߫ ߖߋ߬ߟߌߓߊ߬ ߘߐ߫߸ ߞߵߊ߬ ߕߘߍ߬ ߝߊ߬ߙߊ߲߬ߛߌ߬ߞߊ ߟߎ߬ ߕߎ߲߬ ߕߴߛߋ߫ ߥߊ߫ ߟߊ߫ ߢߍߝߍ߬ ߖߋ߬ߟߌߓߊ߬ ߝߍ߬ߟߊ ߘߐ߫ ߝߏ߫ ߣߴߊ߬ߟߎ߫ ߞߵߊ߬ߟߎ߬ ߛߊ߲ߜߊ߲߫ ߖߋ߬ߟߌߓߊ߬ ߡߊ߬. ߛߊ߭ߡߏ߬ߙߌ߬ ߟߊ߫ ߛߏ߬ߟߊ ߟߎ߬ ߕߘߍ߬ ߦߴߊ߬ ߝߍ߬ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߡߊߛߊ߬ߡߊ߲߬ ߞߊ߬ ߥߴߊ߬ߟߎ߬ ߘߌ߫ ߓߐߘߊ ߘߏ߫ ߟߊ߫߸ ߛߴߊ߬ߟߎ߬ ߘߌ߫ ߛߋ߫ ߓߡߊ߬ߞߐ߬ ߟߊߡߌߣߌ߲ ߕߌ߲߬ߞߎߘߎ߲ ߠߎ߬ ߘߐߕߌߢߍ߫ ߟߊ߫.
ߓߐߙߑߢߌߛ-ߘߍߛߑߓߐߙߑߘߍߛ ߕߘߍ߬ ߦߴߊ߬ ߝߍ߬ ߞߊ߬ ߞߟߊߘߊߛߐ߫ ߗߍߒߞߊ߲ߠߌ߲ ߘߏ߫ ߟߊߥߟߌ߬ ߞߡߍ߬ߓߙߋߡߊ߫ ߣߴߊ߬ ߟߊ߫ ߞߟߍ߬ߘߋ߲߫ ߞߐ߬ߡߐ߲߬ߞߐߡߐ߲ ߞߊ߲ߡߊ߬. ߞߏ߬ߣߌ߲߬ ߝߏ߬ߦߌ߬ߟߌ ߡߍ߲ ߠߎ߬ ߝߘߊ߫ ߘߊ߫ ߡߊ߬ߞߊ߲߬ߞߊ߲߬ߠߌ߲߬ߠߊ ߟߎ߬ ߟߊ߫ ߓߏߟߏ߲ ߠߊ߫ ߞߊߙߊ߲ߞߊߙߊ߲߫ ߠߊߝߊ߲ ߝߍ߬߸ ߏ߬ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߟߊߓߏ߬ߙߌ߬߸ ߏ߬ ߕߎ߲߬ ߕߍ߫ ߘߏ߫ ߜߘߍ߫ ߘߌ߫ ߕߎ߲ߞߎ߲ߓߍ߲ ߖߙߎߡߎ߲ ߞߐ߫߸ ߣߴߊ߬ߟߎ߬ ߛߋ߫ ߘߊ߫ ߞߵߊ߬ߟߎ߬ ߟߊ߫ ߓߐ߬ߣߐ ߡߕߊߡߣߊ߫.
ߟߏ߲ ߡߍ߲ ߠߎ߬ ߕߎ߲߰ ߘߴߏ߬ ߟߊ߫߸ ߡߊ߲߬ߘߋ߲߫ ߛߏ߬ߟߊ ߟߎ߫ ߞߊ߬ ߝߊ߬ߙߊ߲߬ߛߌ߫ ߡߊ߬ߞߊ߲߬ߞߊ߲߬ߠߊ ߟߎ߬ ߢߊߜߊ߬ ߞߵߊ߬ ߡߊߝߟߍ߫ ߣߴߊ߬ߟߎ߬ ߘߌ߫ ߛߋ߫ ߝߊ߬ߙߊ߲߬ߛߌ߬ ߟߊ߫ ߡߙߊ߬ߡߊ߬ߝߋ߲ ߠߎ߬ ߕߊ߬ ߟߊ߫. ߓߐߙߑߢߌߛ-ߘߍߛߑߓߐߙߑߘߍߛ ߞߵߊ߬ ߟߊ߫ ߞߏ߫ ߞߘߐ ߣߐ߬ߝߍ߬ߜߍ߲߫߸ ߞߏ߬ߣߌ߲߬ ߡߊ߬ߜߍ߲ ߣߊ߬ߣߍ߲ ߣߊ߬ߣߍ߲ ߞߊ߬ ߝߘߊ߫ ߞߟߍ߬ߓߏ߬ߟߏ߲߬ ߜߘߍ߫ ߟߎ߫ ߟߊ߫ ߜߍ߬ߟߍ ߘߏ߫ ߘߌ߫߸ ߊ߬ ߞߵߊ߬ ߞߍ߫ ߞߡߍ߬ߓߙߋߡߊ߫ ߟߊ߫ ߞߟߍ߬ߓߏߟߏ߲ ߞߊ߲߬ ߕߙߐߦߊ ߘߐ߫. ߞߏ߲ߞߏߘߌ߬ߓߌ ߁߂\߁߈߈߁ ߠߊ߫߸ ߓߐߙߑߢߌߛ-ߘߍߛߑߓߐߙߑߘߍߛ ߞߊ߬ ߥߏ߭ ߓߌ߬ߟߊ߬ ߞߡߍ߬ߓߙߋߡߊ߫ ߟߊ߫ ߛߝߊ ߘߐ߫ ߞߵߊ߬ ߟߊ߫ ߘߊ߮ ߡߌ߬ߣߊ߬. ߏ߬ ߞߍ ߞߡߍ߬ߓߙߋߡߊ߫ ߣߴߊ߬ ߟߊ߫ ߞߍ߬ߟߍ ߞߵߊ߬ߟߎ߫ ߓߏ߬ߙߍ߫ ߞߊ߬ ߥߊ߫ ߓߊ߲߬ߞߎ߬ߡߊ߬ߣߊ߫ ߝߊ߲߭ߝߍ߬.
ߞߐߝߟߌ ߣߌ߫ ߛߙߊߛߌ߯ߟߌ
ߒ߬ߓߊ߬ ߢߐ߲߯ߓߍ߲ ߏ߬ ߟߋ ߝߍ߬ ߛߊ߫߸ ߞߙߎ ߝߌ߬ߟߊ ߓߍ߯ ߞߵߊ߬ ߟߐ߲߫ ߞߴߊ߬ߟߎ߬ ߓߘߴߊ߬ߟߎ߬ ߞߏߢߐ߲߯ ߞߟߏߜߍߟߍ߲߫ ߛߐ߬ߘߐ߲߬. ߛߊ߭ߡߏ߬ߙߌ߬ ߟߊ߫ ߞߟߍ߬ߘߋ߲ ߠߎ߬ ߞߵߊ߬ߟߎ߬ ߟߊ߫ ߞߐ߲ߛߐ߲ߧߊߟߌ ߓߌ߲ߓߌ߲߫ ߖߋ߬ߟߌߓߊ߬ ߞߌߣߌ߲ߓߟߏ ߝߊ߲ ߝߍ߬߸ ߞߵߊ߬ ߕߘߍ߬ ߝߊ߬ߙߊ߲߬ߛߌ߬ߞߊ ߟߎ߬ ߝߣߊ߫ ߞߎ߲߬ߠߊ߬ߝߎߟߋ߲ߣߍ߲߫ ߕߘߍ߬ ߦߋ߫ ߞߐ߬ߘߎ߮ ߘߐ߫ ߊߡߊߘߎ߫ ߕߊߟ ߞߊ߲ߡߊ߬. ߊߙߑߛ߭ߌߣߊߙ ߛߋ߫ ߘߊ߫ ߛߋߜ߭ߎ߫ ߡߌ߬ߘߊ߬ ߟߊ߫ ߁߈߉߀ ߟߊ߫߸ ߊ߬ ߣߌ߫ ߖߍ߬ߣߍ߫ ߝߣߊ߫ ߁߈߉߃ ߟߊ߫.
ߡߟߋߞߎߦߊ
ߊ߬ߟߌ ߜ߭ߌߟߑߓߍߙ ߌߝߣߏ߫: ߞߐߣߊߞߙߌ߫-ߖߌ߬ߣߍ߫ ߘߐ߬ߝߐ߸ ߤߊߙߑߡߊߕߊ߲߫߸ ߔߊ߬ߙߌ߫߸ ߁߉߉߂ ߟߊ߫.
ߌߝ߭ߍߛ ߔߍߙߑߛߐ߲ߣ: ߛߊ߭ߡߏ߬ߙߌ߬߸ ߖߎ߬ߟߊ (ߒߞߏߝߐߟߊ) ߟߎ߬ ߟߊ߫ ߥߎ߬ߦߊ߲߬ߞߌ߬ߟߌ. ߊߝߙߌߞߌ߬ ߝߘߊ߬ߝߌ߲ ߠߎ߬ ߟߊ߫ ߛߣߐ߬ߡߍ߬ߘߐ߬ߦߊ ߘߋ߬ߙߌ߬ߘߊ ߓߊߖߎߟߞߊ ߟߊ߫ (IFAN), ߘߊ߬ߞߊ߯ߙߎ߫ ߁߉߆߈, ߁߉߇߀, ߁߉߇߅ (ߞߊ߬ߝߊ߫ ߛߊ߬ߓߊ߫)
ߗ߭ߊߞ ߡߋߣߌߏߘ: ߛߎ߬ߘߊ߲߬ ߛߌߟߊߓߐߟߊ߸ ߊߙߑߛ߭ߌߣߊߙ ߣߊ߭ ߢߍ ߣߴߊ߬ ߞߐ ߘߐ߫ ߁߈߇߉–߁߈߉߄, ߞߊ߬ߞߎߘߊ ߟߊ߬ߥߊ߲߬ߞߊ߬ߟߌ ߞߏߟߊߘߍ, ߔߊ߬ߙߌ߫߸ ߁߉߃߁ ߠߊ߫. ߘߊߘߐߡߌߣߊߞߎ߲ߧߊ ߞߋ߬ߟߋ߲߬ߞߋ߬ߟߋ߲߬ߠߊ.
ߛߐ߬ߘߐ߲
ߟߐ߲ߞߏ ߡߍ߲ ߦߋ߫ ߛߐ߬ߘߐ߲߬ߝߋ߲ ߠߊߘߊ߬ߙߏ ߣߴߊ߬ ߘߐߦߙߌߥߊ ߣߴߊ߬ ߥߟߏߒߘߐߦߊ ߟߎ߫ ߞߊ߬ߙߊ߲߬ ߠߊ߫. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߟߍ߫.
ߛߏ߬ߙߌ߬ ߞߊ߬ߓߊ
ߛߏ߬ߙߌ߬ ߞߊ߬ߓߊ ߥߟߏߘߊ ߞߏ߲ߞߏߘߌ߬ߓߌ ߕߟߋ߬ ߁߀ / ߁߉߉߅ ߟߊ߫ ߞߐߣߊߞߙߌ߫ ﴿ ߖߌ߬ߣߍ߬﴾ ، ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫.
ߊ߬ ߟߊ߫ ߛߘߍ ߘߐ߫
ߛߏ߬ߙߌ߬ ߞߊ߬ߓߊ ߘߏ߲߬ ߘߊ߫ ߋߙߐߔߎ߬ ߞߵߊ߬ ߕߏ߫ ߛߊ߲ߖߌ߫ ߁߇ ߟߋ߬ ߘߐ߫. ߊ߬ ߞߊ߬ ߞߟߊ߬ߣߐ߬ߦߊ߫ ߞߍ߫ ߊ߬ ߣߌ߫ ߊߟߑߞߐߓߋߘߊߛ ߕߍ߫ ، ߏ߬ ߕߘߍ߬ ߦߋ߫ ߛߘߍ ߕߌ߲ߞߎߘߎ߲ߠߊ߬ߞߊ ߟߋ߬ ﴿ ߘߋ ߅﴾ ، ߂߀߁߂ ߕߎߟߊߝߌ߲ ߠߊ߫ ߸ ߊ߬ ߞߴߊ߬ ߘߊߡߌ߬ߣߊ߬ ߕߙߍߛߋߙߊ ߘߌߝ߭ߌߖ߭ߐ߲ ߘߐ߫ ﴿ ߘߋ ߄﴾ ߂߀߁߄ - ߂߀߁߅ ،
ߓߙߊߘߓߐ ߃߀ ߞߘߐ߫ ߸ ߊ߬ ߞߊ߬ ߕߎ߬ ߆ ߘߏ߲߬.
ߗߋߛߓߍ ߘߏ߫ ߟߊߣߊ߬ ߞߐߝߍ߬ ߞ. ߍߙ ߛߋ. ߟߊ߫ ߛߊ߲߬ ߁߉ ߞߊ߬ߙߌ߬ߢߐ߲߰ߦߊ ߂߀߁߅ ߞߏ߲ߞߏߜߍ ߟߊ߫ ߸
ߊ߬ ߞߴߊ߬ ߡߊߘߏ߲߬ ߍߟߑߗߋ ߛߘߍ ߟߊ߫ ߸ ߏ߬ ߕߘߍ߬ ߦߋ߫ ߛߋߜ߭ߎ߲ߘߊ ߟߋ߬ ߘߐ߫ ﴿ ߘߋ ߂﴾ ߸ ߏ߬ ߞߍ߫ ߘߊ߫ ߂߀߁߆ ߓߌߣߊߥߎߟߋ߲ ߠߋ߬ ߟߊ߫.
߂߀߁߇ - ߂߀߁߈ ߠߊ߬ ߸ ߊ߬ ߦߋ߫ ߕߎ߬ ߁߅ ߘߏ߲߬ߓߊ߮ ߟߋ߬ ߘߌ߫ ߛߊ߲ߞߊߢߐ߯ߦߊ ߓߛߊ߬ߣߍ߲ ߠߎ߬ ߓߍ߯ ߘߐ߫ ߛߋߜ߭ߎ߲ߘߊ ߘߌߝ߭ߌߖ߭ߐ߲ ߓߋ ﴿ ߘߋ ߃﴾ ߏ߬ ߘߐ߫ ،
ߊ߬ ߞߊ߬ ߛߘߍ ߂߲ ߠߎ߬ ߟߊ߫ ߢߐ߮ ߞߎ߲ߓߍ߲ ߕߘߍ߬ߒ߬ߘߐ߬ߦߊ ߞߎ߲߬ߞߊߟߌߦߊ ߓߟߏߡߊ߬.
߂߀߁߉ ߓߌߣߊߥߎߟߋ߲ ߠߊ߬ ߸ ߊ߬ ߞߊ߬ ߛߊ߲ߖߌ߫ ߣߊ߯ߣߌ߲߫ ﴿ ߄﴾ ߟߊ߬ߤߘߌ߬ ߘߏ߫ ߞߟߊ߬ߣߐ߬ߦߴߊ߬ ߣߌ߫ ߖߌߘߐ߲ ߍߝ߭. ߛߋ ߏ. ߕߍ߫ ،
ߏ߬ ߞߍ߫ ߘߊ߫ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߟߊߕߊ߬ߡߌ߲߬ߠߌ߲ ߕߎ߬ߡߊ߬ߙߋ߲߬ ߠߊߓߊ߲ ߠߋ߬ ߟߊ߫.
ߓߎߙߑߜߌߢߐ߲ ߞߊ߬ ߋߙߏ ߞߋ߲߬ߥߟߎ ߄ ߠߋ߬ ߓߐ߫ ߸ ߏ߬ ߟߋ߬ ߦߴߊ߬ ߡߊ߬ߞߊߝߏ ߟߊ߫ ߞߴߊ߬ ߞߍ߫ ߛߘߍ߫ ߏ߬ ߕߏ߬ߟߊ߲߬ߕߊ߲ߠߊ ߘߊߜߍߟߍ߲ ߘߌ߫ ߘߐ߬ߝߐ ߘߐ߫.
ߊ߬ ߓߊ߲ ߞߐ ߘߐ߫ ߉ ߟߊ߲ߞߣߍߡߦߊ߫ ߟߊ߫ ߟߌߜ߭ߌ ߁߭ ߘߐ߫ ߊ߬ ߣߴߊ߬ ߟߊ߫ ߛߘߍ ߓߎߙߑߜߌߢߐ߲ ߸ ߊ߬ ߞߴߊ߬ ߡߊߘߏ߲߬ ߡߋߘߑߕߌߟߊ߲ߘ ﴿ߘߋߣߡߊߙߑߞ﴾ ߂߀߁߉ ߞߊ߬ߙߌߝߐ߭ ߟߊ߫. ߖߌ߬ߣߍ߬ߞߊ ߖߊ߯ߓߡߊ ߞߊ߬ ߛߊ߲߬ ߅ ߟߊ߬ߤߘߌ߬ ߞߟߊ߬ߣߐ߬ߦߊ߫ ߦߋ߲߬ ߋߙߏ ߞߋ߲߬ߥߟߎ ߃ ߝߊߦߌߘߊ߫.
ߞߊ߬ߝߏ ߛߘߍ
ߊ߬ߟߎ߬ ߝߏߘߊ߫ ߓߙߊߘߓߐ ߏ߬ ߘߐ߫ ߁- ߄ ، ߏ߬ ߕߘߍ߬ ߦߋ߫ ߢߐ߲߯ ߠߊߓߐ߫ ߟߋ߬ ߘߌ߫ ߞߊ߬ ߕߊ߯ ߂߀߁߈ ߖߊ߯ߓߊ ߖߌߟߊߝߍ ߕߘߍ߬ߒ߬ߘߐ߬ߦߊ.
߂߀߂߂ ߟߊ߫ ߸ ߊ߬ ߕߏ߫ ߘߊ߫ ߓߊߕߐߡߐ߲ߠߌ߲ߠߊ ߞߊ߬ߓߊ ߖߊߥߙߊ ߓߟߏ߫ ߸ ߖߐ߲߬ߛߴߊ߬ ߘߌ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߂߁ ߕߘߍ߬ߒ߬ߘߐ߬ߦߊ ߸ ߡߍ߲ ߛߌ߲߬ߝߏ߲߬ߧߊ߬ ߘߊ߫ ߞߊߡߋߙߎ߲ߣ ߓߟߏ߫.
ߛߘߌ߬ߜߋ߲ ߞߐߞߊ߲ߕߊ
ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߕߏ߬ߟߊ߲߬ߕߊ߲߬ߠߊ
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߟߐ߲ߞߏ ߡߍ߲ ߦߋ߫ ߛߐ߬ߘߐ߲߬ߝߋ߲ ߠߊߘߊ߬ߙߏ ߣߴߊ߬ ߘߐߦߙߌߥߊ ߣߴߊ߬ ߥߟߏߒߘߐߦߊ ߟߎ߫ ߘߞߋ߬ ߟߊ߫. ߛߐ߬ߘߐ߲ ߝߟߍ߫.
ߜ߭ߎߜߎ߭ߟ ߘߟߊߡߌߘߊߟߊ߲
thumb
ߜ߭ߎߜߎߟ ߘߟߊߡߌߘߊߟߊ߲ ߥߟߊ߫ (ߜ߭ߎߜ߭ߏߟ ߘߟߊߡߌߘߊߟߊ߲ ߤߊߡߊ߲ߕߍ߫ ߜ߭ߎߜ߭ߏߟ ߕߑߙߊ߲ߛߑߟߋߕ)߸ ߊ߲߬ߜ߭ߌ߬ߟߋ߬ߞߊ߲ ߘߐ߫ ﴿Google Translate﴾ ߦߋ߫ ߡߊ߬ߞߏ߬ߟߊ߬ߢߊ߬ ߝߋ߲ ߠߋ߬ ߘߌ߫ ߘߟߊߡߌߘߊߟߌ ߘߐ߫ ߞߍ߲ߒߖߘߍߡߊ ߓߟߏߡߊ߬ ، ߣߊߟߌ߬ߡߎ߲߫ ߜ߭ߎߜߎߟ ߘߌ߫ ، ߏ߬ ߡߍ߲ ߦߴߊ߬ ߕߏ߫ ߟߴߊ߬ ߘߌ߫ ߛߋ߫ ߞߟߏߜߍ ߘߏ߫ ߘߟߊߡߌ߬ߘߊ߬ ߟߊ߫ ߥߟߊ߫ ߞߐߜߍ ߘߏ߫ ߞߊ߬ߓߐ߫ ߞߊ߲ ߜߘߍ߫ ߘߐ߫.
ߊ߬ ߞߊ߲߬ߛߓߍߟߌ
ߢߊߜߘߍߡߊ߬ ߸ ߘߟߊߡߌߘߊߟߊ߲ ߘߏ߫ ߜߘߍ߫ ߟߎ߫ ߦߋ߫ ߦߋ߲߬ ߸ ߦߏ߫ ߓߊߓߍߟ ߝߌߛ ﴿ ߏ߬ ߖߐ߰ߛߌ ߘߊ߫ ߂߀߁߂ ߟߊ߫﴾ ، ߊ. ߏ. ߍߟ. ߣߌ߫ ߦߊ߬ߤߎ ߟߎ߬ ߦߋ߫ ߛߌߛߑߕߙߊ߲ ߠߋ߬ ߟߊ߬ߓߊ߰ߙߊ߬ߟߊ ، ߜ߭ߎߜ߭ߎߟ ߘߏ߲߬ ߧߴߊ߬ ߖߘߍ߬ߞߊߣߌ߲ ߡߊߛߙߋ ߟߋ߬ ߘߏ߲߬ ߟߊߓߊ߯ߙߊ߫ ߟߊ߫ ߘߟߊߡߌߘߊߟߌ ߘߐ߫.
ߞߊ߲ ߡߍ ߠߎ߬ ߕߊ߬ߣߍ߲ ߓߊ ߘߐ߫
ߌ ߘߌ߫ ߛߴߊ߬ ߡߊߞߊ߬ߝߏ߬ ߟߊ߫ ߕߐߘߐ߲ߠߌ߲ ߠߊ߫
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߛߋߒߞߏߟߊߘߐߦߊ ߦߌߟߡߊ:ߛߋߒߞߏߟߦߊ ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߕߟߋ߬ߓߊ߰ߦߊ ߦߌߟߡߊ:ߜ߭ߎߜ߭ߏߟ ߦߌߟߡߊ:ߜ߭ߎߜ߭ߏߟ ߘߟߊߡߌߘߊߟߊ߲
ߓߎߣߊ߬
ߓߎߣߊ߬ ߦߋ߫ ߓߎ߲߬ߞߊߣߌ߫ ߕߌ߲߲߬ߞߎߘߎ߲ ߛߏߓߊ ߟߋ߬ ߘߌ߫߸ ߖ߭ߊ߲ߖ߭ߊ߲߫ ߞߊ߬߬ߝߏ߬߬ߙߋ߲ ߘߐ߫ ߜߋ߲ߞߐ߰ߖߌ߬ߘߊ ߞߐ߬߬ߘߎ߮ ߕߟߋ߬ߓߐ ߘߐ߫߸ ߜ߭ߊߣߊ߬ ߓߐߕߏ߲ ߡߊߜߍ߲ ߘߐ߫߸ ߊߓߌߖߊ߲߬ ߞߎߘߍ߫ ߆߀߃ ߟߊ߫ ߞߐ߬ߘߎ߮ ߘߐ߫. ߊ߬ ߛߌ߰ߣߍ߲߫ ߦߋ߫ ߞߏߡߎߋ߫ ߕߎ߫ ߟߊߕߏߣߍ߲ ߘߏ߲߬ߘߊ ߘߏ߫ ߟߋ߬ ߟߊ߫.
ߛߊ߲ߡߊߘߊ߲ ߘߏ߫ ߦߋ߫ ߓߎߣߊ߬ (ߕߋߣߌ߫ ߛߊ߲ߡߊߘߊ߲߸ ߊ߬ ߊߌߕߊ߫ ߘߏߞߊ߲: BQO )
ߓߊ߲ߘߊ
ߓߎߣߊ߬ ߓߊ߲ߘߊ ߦߋ߫ ߡߊ߲߬ߘߋ߲߫ ߓߊ߲ߘߊ (sub-soudanais) ߟߋ߬ ߘߌ߫߸ ߡߍ߲ ߦߋ߫ ߥߛߎ߬ ߣߊ߯ߣߌ߲߫ ߘߌ߫߸ ߏ߬ ߥߎ߬ߛߎ߫ ߝߌ߬ߟߊ߬ ߦߋ߫ ߛߊ߬ߡߊ ߘߐ߫ ߞߵߊ߬ ߕߊ߬ ߕߙߊߓߊ ߡߊ߬ ߞߊ߬ ߥߴߊ߬ ߛߌ߰ ߥߊ߬ߛߌ߬ߥߙߊ ߟߊ߫߸ ߊ߬ ߣߌ߫ ߞߵߊ߬ ߕߊ߬ ߕߎߟߊߝߌ߲ ߡߊ߬ ߞߊ߬ ߥߵߊ߬ ߛߌ߰ ߞߏ߲ߓߌߕߌ߮ ߟߊ߫. ߕߟߋ߬ߡߊ ߥߎ߬ߛߎ߫ ߝߌ߬ߟߊ߫ ߕߎ߲߰ ߠߴߏ߬ ߟߊ߫߸ ߞߵߊ߬ ߕߊ߬ ߣߍߣߍߓߊ ߡߊ߬ ߞߵߊ߬ ߛߌ߰ ߞߏ߲ߞߏߜߍ ߟߊ߫߸ ߊ߬ ߣߌ߫ ߞߊ߬ߙߌ߬ߝߐ ߣߌ߫ ߘߓߊ߬ߕߊ. ߊ߬ ߛߊ߲߭ ߛߊ߲ߖߌߕߎ߬ߟߋ ߦߋ߫ ߜߟߊ߬ߥߊ߯ߘߋ߲߫ ߁ ߁߀߀ ߣߌ߫ ߁ ߂߀߀ ߟߋ߬ ߕߍ߫߸ ߊ߬ ߓߊ߲ߘߊߖߌߦߊ ߕߍߡߊߞߊ߲ߞߋ ߦߋ߫ ߞߛߊߞߊ߫ ߂߈ ߠߋ߬ ߘߌ߫.
ߞߎ߲߬ߠߊ߬ߛߌ߰ߟߌ
߁߉߇߈ ߞߎ߬ߙߎ߲߬ߘߎ ߘߏ߫ ߞߊ߬ ߞߊ߬ߝߏ߬ߓߏߟߏ߲ ߂߇ ߟߎ߫ ߡߊߟߐ߲߫ ߡߍ߲ ߠߎ߬ ߦߋ߫ ߡߍ߲ ߠߎ߬ ߕߘߍ߬ ߦߋ߫ ߦߙߌߥߊ ߘߊߞߘߐ߫
ߛߏߕߌ߯ ߕߎ߲߰ߣߍ߲߬ߢߐ߲߰ߠߊ ߟߎ߬ߢ ߛߙߍߘߍ ߂߀߀߂ ߜߏ߬ߙߏ߲߬ߜߊߙߊ߲ ߞߐ ߘߐ߫߸ ߓߎߣߊ߬ ߓߌ߬߬ߟߊ߬ ߘߊ߫ ߝߊ߲߬ߞߊ߫ ߞߎߘߊ߫ ߟߊ߫ ߞߎ߲߬߬߬ߠߊ߬ߛߌ߰ߟߌ ߞߘߐ߫ ߦߏ߫ ߖߡߊ߬ߣߊ ߞߐ߬ߘߎ߮ ߛߏ ߕߐ߭ ߟߎ߬ ߞߍ߫ ߘߊ߫ ߢߊ ߡߍ߲߸ ߞߵߊ߬ߟߎ߫ ߞߍ߫ ߕߌ߲߬ߞߎߘߎ߲ ߡߙߊ߬ߓߊ߰ ߞߋߟߋ߲߫ ߠߊ߫ ߡߊ߬߬ߡߙߊ߬ߟߌ ߞߐ߬ߣߐߡߊ߬. ߡߙߊ߬ߓߊ߮ ߏ߬ ߦߋ߫ ߛߎߥߊ߲ߘߌ߫ ߟߊ߫ ߜߋ߲ߞߐ߰ߖߌ߬ߘߊ ߝߊ߲߬ߞߊ߫ ߞߎߘߊ ߝߘߏ߬ߓߊ߬ ߞߟߊߕߌ߮ ߜ߭ߌ߬ߦߐߡ ߛߙߏ ߟߋ߬ ߓߟߏ߫߸ ߦߏ߫ ߜߋ߲ߞߐ߰ߖߌ߬ߘߺߊ ߞߊ߲ߓߍ߲ ߞߐ߬ߘߎ߮ ߞߊ߬ߝߏ߬ߙߋ߲߬ (ߛߍߞߑߕߍߙߌ) ߁߀ ߠߎ߬ ߞߍ߫ ߘߊ߫ ߢߊ ߡߍ߲߸ ߓߎߣߊ߬ ߕߎ߲߲߬ ߓߘߊ߫ ߓߊ߲߫ ߞߙߍߞߙߍ߫ ߟߊ߫ ߞߊ߬ߦߌ߯ ߂߀߀߂ ߟߊ߫ ߞߵߊ߬ ߕߌ߲߬ߞߎߘߎ߲ ߝߙߍߕߍ߫ ߝߟߐ ߘߌ߫. ߊ߬ ߞߍߣߍ߲߫ ߦߏ߫ ߞߊ߬ߦߌ߯ ߂߀߀߇ ߟߊ߫߫߫߸ ߥߊߕߙߊ ߡߐ߬ߙߎ ߕߘߍ߬ ߦߋ߫ ߓߊ߯ߙߊ߫ ߟߊ߫ ߓߎߣߊ߬ ߞߎ߲߬ߠߊ߬ߛߌ߮ ߟߎ߬ ߝߍ߬ ߤߊ߲߯ ߂߀߀߈ ߠߊ߫߸ ߡߍ߲ ߠߎ߬ ߕߘߍ߬ ߦߋ߫ ߣߊ߬ ߟߊ߫ ߕߌ߲߬߬ߞߎߘߎ߲ ߘߐ߫ ߦߋ߲߬.ߟ߫
ߛߌ߰ߓߊ߮
ߛߌ߰ߓߊ߰ߓߙߍ߬ߟߐ߲ ߕߎ߬߬߬ߜߍ߬ߕߎ߬ߜߍ߬ߟߌ
ߣߊߡߎ߲
ߝߓߊ߬ߟߊ߬ߞߊ߫ ߓߊߕߏߓߏ߲ ߘߏ߫ ߟߐ߬ ߘߊ߫ ߓߎߣߊ߬ ߁߉߇߀ ߟߊ߫߸ ߞߵߊ߬ ߕߐ߯߯ߟߊ߫ ߞߏ߫ ߛߍ߲߲ߕ ߊ߲ߘߙߋ ߞߊߜ߭ߑߥߊ߫.
ߞߊ߬ߙߊ߲
ߋߟߌߡߊ߫ ߡߍ߲ ߦߋ߫ ߖߡߊ߬߬ߣߊ ߞߐ߬ߘߎ߮ ߘߐ߫߸ ߖߡߊ߬ߣߊ ߞߊ߬ߙߊ߲߲߬ߕߊ߰ ߝߟߐ ߛߌ߲߲ߘߌ߫߫ ߘߊ߫ ߦߋ߲߲߲߬ ߠߋ ߁߈߈߇ ߘߓߊ߬ߕߊ ߕߟߋ߬ ߈߸ ߝߙߌߕߖ߭-ߋߡߌߟ ߗ߭ߊ߲߭ߘ ߓߟߏ߫ ߡߍ߲ ߣߊ߬ߣߍ߲߫ ߦߋ߫ ߞߊ߬߬߬߬ ߓߐ߫ ߊߟߌߗ߭ߋߙߌ߫. ߝߘߊ߬ߝߌ߲߬ ߞߊߙߊ߲ߘߋ߲߫ ߃߃ ߟߋ߬ ߕߘߍ߬ ߦߋ߫ ߞߊ߬ߙߊ߲߬ߛߏ ߏ߬ ߟߊ߫߸ ߏ߬ ߟߎ߫ ߟߋ߬ ߕߘߍ߬ ߦߋ߫ ߝߊ߬߬߬߬ߙߊ߲߬ߛߌ ߞߊ߬ߙߊ߲߲߲߬߬ߘߋ߲߬ ߝߟߐ ߟߎ߬ ߘߌ߫. ߛߊ߲߲߭߭ ߟߞߊ߬ߙߊ߲߬ߠߌ߲ ߞߐ߫ ߦߋ߲߬߸ ߊ߬   ߣߊ߬ ߘߊ߫ ߟߊ߫ ߦߟߍ߬߬߬ߡߊ߲߫ ߝߊ߬ߙߊ߲߬ߛߌ߫ ߡߊߞߍߦߙߐ߫ ߞߎߘߊ ߊߛߣߌ߫ ߁߈߉߀ ߟߊ߫ ߡߊߙߑߛߍߟ ߕߑߙߍߛ߭ ߟߊߔߑߟߍ߲߫ ߓߟߏ߫.߁߉߀߄ ߕߙߊߓߊ ߕߟߋ߬. ߁߭ ߞߵߊ߬ ߕߘߍ߬ ߟߋ߬߸ ߞߊ߬ߙߊ߲߬߬߬ߘߋ߲ ߈߉߆ ߟߋ߬ ߕߘߍ߬ ߦߋ߫ ߜߋ߲߲߲ߞߐ߰ߖߌ߬ߘߊ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߋ߲߲߬ߥߟߎ߫ ߂ ߘߐ߫. ߞߊ߬߬ߙߊ߲߲߬ߛߏ߫ ߁߈ ߡߍ߲ ߠߎ߬߬߬߬ ߟߐ߬ ߘߊ߫ ߜߋߞߐ߰ߖߌ߬ߘߊ ߁߉߀߃ ߟߊ߫߸ ߏ߬ ߞߋߟߋ߲߫ ߟߐ߬ ߘߊ߫ ߓߎߣߊ߬. ߞߊ߬ߙߊ߲߬ߘߋ߲߫ ߃߀ ߟߋ߬ ߕߘߍ߬߬ ߦߴߏ߬ ߟߊ߫߸ ߏ߬ ߞߎ߲߬ߠߊߛߌ߰ ߘߊ߫ ߞߊ߬ߙߊ߲߬ߡߐ߮ ߟߋ߬ ߓߟߏ߫.
ߡߏ߬ߛߏ ߦߌߟߡߊ:ߞߘߏߥߊߙߌ߫ ߛߏ ߦߌߟߡߊ:ߞߘߏߥߊߙߌ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߘߏߥߊߙߌ߫ ߘߏ߲߬ߘߊ
ߡߌ߬ߘߓߊ߬ߟߌ߬ ߕߏ߯ߝߏ
ߘߐ߬ߞߏ߬ߦߊ ߥߟߊ߫ ߘߐ߬ߞߏ ߓߏߟߏ߲ ߡߍ߲ ߦߋ߫ ߥߋ߲߬ߛߋ߲ ߣߌ߫ ߥߊߦߌ߲ ߠߎ߬ ߟߊ߫ ߕߏ߰ߝߏ ߞߊ߬ߙߊ߲߬ ߠߊ߫.
ߛߌ߬ߟߊ߬ߡߊ߬ߦߊ ߗߡߍ߬ߘߐ߬ߦߊ
ߊߝߎߜ߭ߊߣߌߛߑߕߊ߲ ߁߀߀/߁߀߀
ߊߟߌߓߊߣߌ߫      ߁߀߀/߇߅
ߊߟߌߖ߭ߋߙߌ    ߁߀߀/߉߉
ߊ߲ߜ߭ߏߟߊ         ߁߀߀/߂߅
ߊߙߑߖ߭ߊ߲ߕߌߣ      ߁߀߀/߂
ߐߛߑߕߙߊߟߌ߫    ߁߀߀/߂،߀߉
ߊߖ߭ߋߓߊߌߖ߭ߊ߲       ߁߀߀/߉߃
ߓߊߤߙߊߌߣ         ߁߀߀/߁߀߀
ߓߎߕߊ߲                ߁߀߀/߅
ߓߙߋߖ߭ߋߟ           ߁߀߀/߀،߆
ߓߙߌߡߊߣߌ           ߁߀߀/߁߀
ߞߣߊߘߊ߫              ߁߀߀/߁،߄߈
ߛߊ߲ߕߙߊߝߙߌߞ      ߁߀߀/߅߅
ߛ߭ߌߣ                 ߁߀߀/߁߁
ߋߗ߭ߌߓߑߕ            ߁߀߀/߉߄
ߋߗߏߔߌ              ߁߀߀/߆߅
ߝߌߖ߭ߌ                ߁߀߀/߁߁
ߝߊ߬ߙߊ߲ߛߌ             ߁߀߀/߇
ߜ߭ߋߋߖ߭ߍߙ          ߁߀߀/߁߁
ߝߘߋߙߊߟ          ߁߀߀/߃،߄
ߜ߭ߙߍߛ               ߁߀߀/߁،߅
ߟߊ߬ߖߌߣߍ             ߁߀߀/߉߅
ߜ߭ߎߦߊߣ              ߁߀߀/߁߅